
Det nye år 


Vi vil gerne starte det nye år med at ønske 
alle vore læsere et godt nytår og samtidig ud¬ 
trykke ønsket om et fortsat godt samarbejde til 
gavn for UFO-sagen. 

Vi takker alle, der i det forgangne år har bi¬ 
draget til fremme af arbejdet på den ene eller 
anden måde. Specielt ønsker vi at nævne de 
mange som ved foredrag og mødearrangementer 
har medvirket til at stimulere interessen for et 
sagligt og nøgternt arbejde med de ufologiske 
fænomener. 

Det er glædeligt at konstatere, at den stagna¬ 
tion, vi på visse områder har været vidne til i de 
senere år, nu er afløst af nye initiativer. Udvik¬ 
lingen det sidste år har vist, at både ungdoms¬ 
klubber og aftenskoler nu på helt naturlig måde 
medtager UFO-sagen både som studieobjekt og 
som et emne i det almindelige oplysningsarbejde. 
Dette stiller øgede krav til alle implicerede - ikke 
mindst til SUFOI som organisation. Vi må øge 
hjælpen til foredragsholdere og kursusledere ved 
blandt andet at udvide og forbedre informations¬ 
virksomheden, men vi kan ikke gøre det uden 
hjælp. 

Det vil i første omgang være nødvendigt at 
få et indtryk af på hvilke felter, i hvilket om¬ 
fang og hvordan, man kunne tænke sig oplys¬ 
ningsvirksomheden gennemført. 

Alle er velkommen til at fremsætte ønsker og 
forslag. Primært ønsker vi en stillingtagen til 
følgende: 

1. UFO-litteratur (art og omfang). 

2. Informationspjecer (indhold, opsætning, 
omfang m. m.) 

3. Instruktionspjecer (korte vejledninger til 
brug i arbejdet på de forskellige felter). 

4. UFO-NYT (eventuelle ændringer). 

5. Gruppearbejdet (behov for hjælp og hvor¬ 
dan). 

7. Udvidet kontakt til pressen (på hvilke om¬ 
råder og hvordan). 

Ønsker og forslag indsendes til: 

Gunnar Weichardt, 

Oxford Allé 3 A, 

2300 København 5*. 


Medens der således er en udvikling at spore 
i både det interne og externe arbejde i Skandi¬ 
navien, må vi erkende at der kun på et par en¬ 
kelte felter er fremgang at spore i det interna¬ 
tionale UFO-arbejde. 

Der er efterhånden ved at udvikle sig et mere 
kontinuert og kontant samarbejde mellem for¬ 
skellige organisationer i de fleste vestlige stater, 
men afvigelser i opfattelser har indtil nu van¬ 
skeliggjort mulighederne for opbygningen af et 
fælles internationalt UFO-program. 

Condon-rapporten er endnu ikke fremkommet 
og ingen kan med sikkerhed sige, hvornår Colo- 
rado-projektet vil være endeligt afsluttet. Man 
skal dog nok ikke forvente nogen positiv ud¬ 
gang på disse undersøgelser. Hvis resultatet bli¬ 
ver negativt set med ufologiske øjne må vi håbe 
at dr. J. Allen Hynek og dr. James E. McDonald 
gør alvor af at starte et undersøgelsesprojekt med 
videnskabsmænd som ikke er belastet med forud¬ 
fattede meninger og som derfor vil kunne gen¬ 
nemføre en objektiv forskning på dette gennem 
mange år videnskabeligt set misrøgtede felt. 

F.P. 


„Når jeg får overflod", siger du, „da vil jeg 
trøste og husvale de ulykkelige". Hvor jeg 
ynker dig! Du vil aldrig husvale dem. 

Kinesisk ord 

Er du ved at udføre en god gerning, skal du 
ikke først spørge, hvad belønningen vil blive. 

Kinesisk ordsprog 

Hjernen opfører sig ikke i alle funktioner 
som en samlet enhed. 

H. Pakkenberg, dr. med. 

UFO 


invasionen over 



amerika 


ilo 


Argentina, Chile, Peru, Uruguay 


Vi husker, at Frank Edwards i sin bog „Fly¬ 
vende tallerkener - en alvorlig sag‘\ til slut for- 
udsagde et stigende antal UFO-observationer og 
-landinger i året 1968. 

Medens nogle (en rest) aviser endnu latter¬ 
liggør UFO-sagen, bringer andre, f. eks. „Schwå- 
bische Zeitung" fra den 7.-9.-1968 fuldkommen 
objektive beretninger, hvori det bl. a. hedder: 

„Er der begyndt en invasion af beboere fra 
andre planeter i Argentina? “ - Dette spørgsmål 
beskæftiger den argentinske offentlighed. Daglig 
indløber der beretninger fra næsten alle dele af 
det mere end 2,7 millioner kvadratkilometer store 
land om observationer af mærkelige himmel¬ 
legemer. Ja, der berettes endog om „landinger** 
af disse „uidentificerede flyvende objekter** og 
om optræden af besynderlige væsener på argen¬ 
tinsk grund. 

Et rundspørge fra det medicinske fakultet i 
Buenos Aires viste, at 90 pct. af de adspurgte, 
som udgjorde et repræsentativt befolkningsgen¬ 
nemsnit, anså UFO-erne for at være en realitet. 
70 pct. af de adspurgte erklærede, at de af nys¬ 
gerrighed ville benytte enhver lejlighed til at op¬ 
tage kontakt med UFO-ernes besætninger. 17 pct. 
viste ængstelse med hensyn til sådanne kontakter, 
13 pct. havde ingen mening. 

Vi har nu foretaget en sammenstilling, navn¬ 
lig af det fantastiske materiale fra månederne ju¬ 
ni og juli og fra det foregående tidsafsnit (ialt 
45 beretninger). 

Biler flyttes på mystisk vis - tusinder af 
kilometer bort. 

Ægteparret Vidal, som kørte i deres bil på en 
landevej ved Buenos Aires, Argentina, fandt sig 
pludselig indhyllet i en tæt sky og mistede be¬ 


vidstheden. Da de begge vågnede igen var de på 
en markvej, de ikke kendte. De konstaterede, 
at de var i Mexico! Deres vogn, hvis lak var for¬ 
svundet, som om den var brændt væk med en 
blæselampe, er sendt til undersøgelse på at labo¬ 
ratorium i USA. Deres luftrejse havde varet i 
48 timer. Fru Vidal er indlagt på et hospital 
med nervechok. 

Dette eventyr havde et fortilfælde for 12 eller 
15 år siden: En mand, der kom ud af sit hotel 
for at starte sin vogn, befandt sig en time senere 
ca. 4000 km borte, stadig ved rattet i sin bil, 
hvis motor gik endnu. Vi gennemgik vort arkiv 
for at finde enkeltheder om sagen. Politiet har 
fundet udsagnene rigtige. 

Det tredie tilfælde fra Buenos Aires drejer sig 
om en hr. Benjamin Solari Parravicini, argentinsk 
maler og billedhugger - med et godt renommé. 
Han har fået talrige præmier på udstillinger. 
Han blev bortført fra byens centrum af menne¬ 
sker fra rummet. På en tåget morgen, fortalte 
han, befandt han sig overfor en høj, blond mand, 
der tiltalte ham i et for ham ukendt sprog. Han 
troede, han stod overfor en forrykt og ville fort¬ 
sætte, men mistede bevidstheden. Han kom til 
sig selv om bord i et fartøj, i hvilket han fløj 
rundt om Jorden, hvorefter han igen blev sat af 
ved sit udgangspunkt. Maleren erklærede, at han 
har haft flere samtaler med de fremmede, der 
forsikrede ham, at de ville overvåge Jorden for 
at forhindre en katastrofe. - Denne artikel stod 
i „Tribune de Genéve** fra den 4. og 11. juni 
1968. 

(Vi står her overfor mystiske tildragelser, som 
det næsten er umuligt at kontrollere. Red.) 

PERU 

Sværm af UFO’er over Lima. 

I Sao Paulo avisen „Noticias Populares" fra 
den 10. marts 1967 står der at læse: 

„1 et tat befolket omrade af S tor-Lima 
var der hundreder af øjenvidner til en 
UFO-observation. Objekterne, ca. 13 i tal, 
fløj langt nede og forårsagede stor op¬ 
hidselse blandt tilskuerne. 

Ifølge bladet „La Prensa" fra Lima foregik 
denne begivenhed i distriktet Comas, ikke langt 
fra den indre by. Vidner berettede til reportere, 
at objekterne fløj omkring i ringe højde, som om 
de ønskede at kunne se os bedre. De var meget 
store og af sølvagtig farve. 

Ifølge samme avis fra Lima har en politibe¬ 
tjent udtalt, at han har set en flyvende tallerken 
i nærheden af den internationale lufthavn. Det 
strålende, runde objekt forsvandt, som han sagde, 
i nordlig retning og var kommet fra syd". 

Fl. Saucer Review, juni 68. Nigel Rimes. 

CHILE 

Tre tallerkener ophidser folk. 

Atter i Sao Paulo bladet „Noticias Populares", 
nemlig i udgaven den 21. juni 1967, er følgende 
at læse: 

„Nogle landarbejdere har observeret en gruppe 
på tre tallerkener, der i zig-zag kurs fløj meget 
hurtigt over byen Mulluri (2,3 km nord for San- 
tiago, nær den bolivianske grænse). De tre ob¬ 
jekter udsendte et stærkt og usædvanligt lys, 
som gentagne gange skiftede fra orangerødt til 
lyseblåt. Efter at objekterne havde cirklet rundt 
i næsten et kvarter deroppe, forsvandt de ud af 
syne for de ophidsede mennesker i dette distrikt". 

Nigel Rimes. 

ARGENTINA 

Chauffører ser UFO. 

La Plata, 20. februar 1968. - To chauffører re¬ 
fererede, at de er blevet forfulgt i 20 minutter af 
en „flyvende tallerken", da de befandt sig på lan¬ 
devejen i nærheden af Junin. Det drejer sig om 
Juan Alejandro Silva (45) og Andrés Fortunato, 
der arbejder som chauffører i et transportfirma. 
Silva har optaget, hvad han har set, medens 
UFOet forfulgte dem, på bånd, og skildrer for¬ 
men og farverne på den „flyvende tallerken". 
Han bedømte afstanden fra bussen til 800 m, en 
afstand som UFOet stadig bibeholdt. Begge mæn- 
dene erklærede, at de hverken havde spist for 
meget eller drukket alkohol og desuden, at de 


hver tredie måned har fået undersøgt deres hel¬ 
bredstilstand af selskabet. Der kan ikke være 
tale om et optisk bedrag, da begge udsagn stem¬ 
mer overens. De understreger, at de meddelte 
dette for at hjælpe videnskaben. 

Argentinske piloter observerer UFO. 

„La Razon“ fra Buenos Aires, juni 1968. 

To erfarne piloter fra luftfartselskabet „Aero- 
lineas Argentinas" observerede et UFO i Punta 
Arenas ved Magellanstrædet. Fly-veteranerne, der 
fløj med deres maskine i 900 m højde, så en rød¬ 
lig, strålende cylinder, der bevægede sig korrekt, 
(lige ud?). De er ikke i tvivl om, at det drejede 
sig om en flyvende tallerken, og nogle af de 18 
passagerer bekræftede observationen. Klokken 
var 21,17 og mørket forhindrede måling af af¬ 
standen til objektet. De vil indberette observa¬ 
tionen til De Forenede Stater „for at søge kon¬ 
takt med den anden verden". 

Det drejer sig om luftkaptajnerne Raul Guar- 
dabasii, der har været ansat ved det nævnte luft¬ 
fartsselskab i 13 år, og Ulises Tiviroli, der i 22 
år har været i Aerolineas Argentinas. 

Observationen gik for sig som følger: Vejret 
var godt og sigtbarheden 200 km. Man fløj net¬ 
op over Magellanstrædet, da man fik øje på det 
klare objekt, der forekom rundt og aflangt, og 
som bevægede sig over horisonten. Der var ingen 
tvivl om, at det blev styret af intelligente væse¬ 
ner. Først bevægede det sig fra syd mod vest og 
så foretog det en vending på 90 grader; derpå 
pludselig endnu en vending på 90 grader, og nu 
bevægede det sig modsat begyndelsesretningen. 
Det så ud til, at det udførte disse bevægelser, for¬ 
di det havde set flyvemaskinen. Det kan under 
ingen omstændigheder have drejet sig om en 
vejrballon, for vinden kan umuligt have skiftet 
så ofte i løbet af 5 minutter. Objektet fløj i ca. 
1.800 m højde, men det var ikke muligt at fast¬ 
slå afstanden. Påfaldende var det fantastiske lys, 
der udgik fra UFOet. Desværre kunne piloterne 
ikke længere betragte objektet, da de netop skulle 
til at lande, nemlig i Punta Arenas, den sydligste 
lufthavn på det amerikanske kontinent. Da de 
var landet hørte de, at en chilensisk konsuls hu¬ 
stru fortalte sin mand, at hun lige havde set en 
flyvende tallerken. 

Piloterne var godt udsovede, og de hævdede, 
at observationen havde fundet sted i en zone, 
hvor man ellers ingen maskiner ser. Det drejer 
sig altså med sikkerhed om et UFO. 

UFO i Miramar efterlader synlige spor. 

Mar del Plata, 21.-6. 

Lederen af det lokale bystyre, Oscar Rodolfo 
Vivas, cyklede kl. 1,30 om natten gennem en 
bred gade i byen Miramar (450 km syd for Bu¬ 
enos Aires), da han over den ikke brolagte køre¬ 
bane så et stort rhombeformet objekt, på hvis 
øverste del en slags tårn snurrede meget hurtigt 
rundt. Det svævede ca. l /i m over jorden og 
fremkaldte en støvsky. Det blev tilsyneladende 
holdt oppe af en gullig-orangefarvet søjle af 
flammer. En svag, afbrudt summen blev stær¬ 
kere, medens Vivas nærmede sig genstanden. Til 
slut hævede det sig med meget stor hastighed og 
forsvandt på nattehimlen. Halvdød af skræk nå¬ 
ede han til den nærmeste politistation, hvor han 
berettede om den usædvanlige hændelse. Politiet 
troede ham først ikke, men begav sig til stedet, 
hvor det var sket. De fandt en afbrændt cirkel 
på ca. 3,50 m i diameter. Temperaturen må have 
været over 2.000 grader celcius for at efterlade 
sådanne spor. 

„Cronica", Buenos Aires, 22.-6. 
(At temperaturen må have været stor, er hævet 
over enhver tvivl, men vi stiller os lidt skeptisk 
til de 2000 grader Celsius. De 2000 grader C. 
kan kun være rigtigt, hvis der er tale om sam¬ 
mensmeltninger af sten og lign. Red.) 

UFO’er set i Catamarca. 

Catamarca, 20. juni. 

I denne by, der ligger 1.000 km nordvest for 
Buenos Aires, er der set flere UFOer. 

Civilpilot Jorge Scassa anmeldte til politiet, at 
han så „en grå sky”, da han med sin maskine 
befandt sig i 200 m højde 25 minutters flyvning 
fra Catamarca. Den grå sky forvandlede sig da 
til et tallerken-formet objekt, der bevægede sig 
meget hurtigt fra én retning til en anden. Han 
ville sætte sig i forbindelse med kontroltårnet 
i Catamarca, men det var ham umuligt. Så send¬ 
te han en almindelig radiomelding og fik svar 
fra maskine 713 fra det argentinske luftfartssel¬ 
skab Aerolineas Argentinas, som var på sin ordi¬ 
nære flyvning. Denne alarmerede kontroltårnene 
i Cordobo og Catamarca. Radiotelegrafisten i Ca¬ 
tamarca bekræftede, at han faktisk havde mistet 
kontakten med Scassa. 

Taxachauffør Julio Fedelli berettede på sin 
side, at han kl. 5,15 befandt sig ca. 70 km fra 
Catamarca, da han, i en vis afstand fra sin vogn, 
opdagede et strålende objekt af stort format, som 
svævede 5 eller 6 meter over vejen. Vognens mo¬ 
tor satte ud. Pludselig hævede objektet sig med 


fantastisk hastighed, idet det udstrålede et 
enormt lys. De tre passagerer, som han havde i 
vognen, bekræftede udsagnet. 

Hos politiet blev det bekræftet, at man kl. 5 
om morgenen havde fået en opringning fra bane¬ 
gården, at der over Catamarca var blevet set et 
mærkværdigt objekt. 

Den grønne planet. 

Fru Leguizamo fortæller, at en flyvende tal¬ 
lerken landede ved hendes hus i Loma Linda 194, 
Colonia Hidalgo, Tlalpan D. F. Den „lyseblå 
mand“ førte hende til sit rumskib, og befordrede 
hende på få sekunder væk fra Jorden til en 
„grøn planet”, i en fart, der efter jordiske mål 
frem og tilbage varede 4 timer. 

„Cronica'', Buenos Aires, 22. juni. 

(Igen en beretning med meget få oplysninger 
og derfor vanskelig at efterkontrollere. Red.). 

Den „lyseblå mand". 

„Cl ar in", Buenos Aires, 21. juni 68. 

Mexico City, (A.P., France Press, ANSA). - 

Fru Maria Christina Leguizamo har haft besøg 
af en mand fra rummet, hvis beskrivelse passer 
på den „lyseblå mand”, som blev set i Villa 
Carlos Paz (provinsen Cordoba) af frk. Maria 
Pretzel. 

Væsenet er ca. 2 m højt, og har en dragt på 
af et på Jorden ukendt materiale, som afgiver 
et fosforescerende lys. John Smith, en tekniker 
fra NASA, kom hertil fra New York for at stu¬ 
dere denne fremtoning. 

Endnu en artikel stod i det velkendte „Argen- 
tinischen Tageblatt”. Den omhandler en gård¬ 
mand fra Carlos Paz, i provinsen Cordoba, der 
opholdt sig i marken hvor han så et klart objekt 
lande. Da han kom hjem, fandt han sin datter 
bevidstløs. Da hun igen kom til sig selv, fortalte 
hun fuldkommen opløst, at hun havde set et 
klart lys inde i huset og var gået derhen. Plud¬ 
selig stod der i værelset en ca. 2 m høj skikkelse, 
som i hånden holdt en kugle, der udstrålede et 
kraftigt lys. Samtidig havde hun selv følt en ud¬ 
mattelse og var brudt sammen. Myndighederne i 
landet forsøger nu at nå til bunds i denne sag 
og at fastslå, om andre beboere på egnen har 
observeret noget lignende. 

Kæmpemæssigt UFO set i Argentina. 

„Cordoba" (Argentina) 24. juni 1968 - AFP. 

Et enormt UFO på 60 - tres - meters længde 
blev set af en apoteker i provinsen UNION, be¬ 
kendtgjorde politiet sammesteds. 

Juan Bautista Casino erklærede, at han, me¬ 
dens han kørte med sin kone og to små børn i 
bil, på himlen så et flyvende objekt, der havde 
form af en fladtrykt pyramide. Det bevægede 
sig med meget stor hastighed og havde meget 
kraftigt strålende blinklys. 

Han berettede, at det ved en af sine bevægel¬ 
ser i meget ringe højde nedsatte hastigheden og 
fløj forbi bilen i en afstand af henved 50 m. 

Ifølge udsagn fra hr. Casino og hans kone 
havde det flyvende objekt en glinsende, sølvag¬ 
tig farve og var ca. 60 m langt. De kunne se tre 
åbninger, og da det fjernede sig, steg det lodret 
opefter. 

I den seneste tid er der observeret adskillige 
af disse såkaldte „flyvende tallerkener” i pro¬ 
vinsen CORDOBA, over byen MIRAMAR i den 
sydlige del af provinsen Buenos Aires og i CA- 
TAMARCA, i det nordlige Argentina. 

„El Mercurio" - Santiago (Chile) 25. juni 1968. 

Flyvende tallerkener i Olavarria. 

4. juli. 

Flere personer fra Olavarria forsikrede, at de 
om tirsdagen så en flyvende tallerken nær lands¬ 
byen Sierra Chica. Den første beretning kom fra 
Oscar Heriberto Friart (15), der fortalte, at der 
kl. 11,35 om formiddagen i hans hus 2 km fra 
Sierra Chica havde indfundet sig to mænd, som 
var steget ud af en flyvende tallerken, og som 
på spansk spurgte ham, om han ville lære ver¬ 
den at kende. Straks efter var de steget ind i far¬ 
tøjet og forsvundet, uden at man havde hørt en 
lyd. Friart tilføjede, at disse væsener havde haft 
transparente ben og var af en højde på ca. 1,65- 
1,70 m. Journalister fra avisen „El Popular” fra 
Olavarria indfandt sig på stedet og opdagede 
tre klart synlige pletter på jorden, som om tal¬ 
lerkenen havde hvilet på en trefod. 

På samme dag kl. 23,35 erklærede 5 personer, 
blandt dem politi-sergent Walter Coronel (46), 
der afpatruljerer gaderne i Sierra Chica, at de 
på samme sted havde set en rødlig, flyvende gen¬ 
stand, der havde nærmet sig dem til en afstand 
af 100 m og så var den forsvundet. 

- o - 

Corrientes. - Et flyvende objekt, der udstrålede 
„et stærkt, gulligt lys”, blev observeret af tre 
mænd der kørte på hovedvej 5 i nærheden af 
landsbyen San Luis del Palmar i Corrientes. Nav¬ 
nene er: Eduardo Sanchez Guliar, Pablo Pastor 
Ortega og Damian Vega. 


„Rio Grande" melder om UFO-observation. 

Buenos Aires, fredag den 12. juli 1968. 

På vej til havnen Necochea med en kornlad¬ 
ning meddelte skibet „Rio Grande” via radio, 
at der i går morges kl. 05,00 på 38 grader, 36,4 
min. sydlig bredde og 58 grader, 41,3 min. vest¬ 
lig længde havde observeret et UFO, der be¬ 
fandt sig ved 174 grader i en højde af 3 til 5 
grader. Da det havde nærmet sig skibet til en 
afstand af en halv mil, steg det flyvende objekt 
opad og forsvandt. UFO’et havde en konisk 
form og udstrålede orangefarvet og violet lys, 
der spejlede sig i havet. Observationen varede 
i ca. 60 sekunder og blev iagttaget af skibets 
kaptajn, radiotelegrafisten og styrmanden. 

UFO’er og BILER. 

Skatteembedsmanden i Cauquenes havde en 
mærkelig oplevelse, berettede morgenavisen „La 
Tercera” fra Santiago i Chile i går (11.7.1968). 
Han befandt sig mand. nat (8.7.) i sin bil på vej 
mellem Chanco og Cauquenes. Da han kom til 
den temmelig stejle stigning, som kaldes „La Na- 
riz” („Næsen”), stillede vognen sig uden synlig 
grund på tværs af vejen og blev stående uden 
lys. Alle førerens anstrengelser for at få motoren 
i gang igen og at få lygterne tændt var forgæves. 
Et nøje eftersyn af vognen viste, at alt var nor¬ 
malt, ingen fejl kunne findes. Et forsøg på at få 
vognen i gang ved at skubbe den ned af den 
stejle vej, strandede på, at hjulene ikke be¬ 
vægede sig. Forgæves søgte han at få hjælp i 
nærheden. Da embedsmanden nu, kun ledsaget 
af sin trofaste schæferhund, vendte tilbage til 
vognen, skete der noget mærkeligt. Da han var 
kommet ca. 3 m fra bilen, begyndte den at køre 
op ad bjerget og blev kort efter stående ved vej¬ 
siden. Alle anstrengelser for igen at sætte mo¬ 
toren igang var stadig forgæves. Først tidligt 
om morgenen startede den af sig selv, uden at 
selvstarteren var rørt. Nu kunne embedsmanden, 
efter at have tilbragt en søvnløs nat, nå til sit 
bestemmelsessted. 

Efter bekendtgørelsen af denne hændelse meld¬ 
te der sig en lastvognschauffør, der med sine to 
ledsagere for to uger siden havde kørt på den 
samme vej med en last af tolv tons træ. De tre 
mænd havde oplevet nøjagtigt det samme; den 
tunge lastvogn blev uden grund stående på sam¬ 
me sted i nærheden af „La Nariz”, så kørte den 
selv videre op ad bjerget og holdt af sig selv 
ved vejsiden. Ligeledes satte lastvognen sig først 

i bevægelse om morgenen, uden hjælp og til stør¬ 
ste forbavselse for de tre mænd. 

Yderligere forespørgsel viste, at der jævnligt 
var sket noget lignende i denne „La Nariz” egn; 
desuden blev der tit observeret UFO’er dér. Sid¬ 
ste mandag var der således blevet set 2 UFO’er. 

UFO’er over Mar del Plata. 

13. juli. 

Fra Mar del Plata bliver der berettet, at da 
Raul L. Benitez og hans søn, som havde spist 
middag på en restaurant i den indre by, kørte 
hjem ad Boulevard Maritimo, så de pludselig et 
flyvende objekt, som kom ind fra havet. Far¬ 
tøjet udstrålede mangefarvet, klart lys og be¬ 
vægede sig med stor hastighed. Observationen 
varede kun nogle få sekunder. Da de var i nær¬ 
heden af Casinoet så de påny UFO’et, der imid¬ 
lertid denne gang var sammen med et andet, 
hvorpå det forsvandt. Da de to observatører be¬ 
fandt sig på højde med Playa La Perla, kom de 
to UFO’er igen til syne og bevægede sig frem og 
tilbage i alle retninger. Pludselig fjernede de sig 
begge med stor hastighed i østlig retning og for¬ 
svandt i horisonten. UFO’ernes størrelse sammen¬ 
ligner de med størrelsen af fuldmånen når den 
stiger op af havet i horisonten. 

UFO’er også iagttaget i Necochea. 

Fri presse 

Buenos Aires, søndag, den 14. juli 1968. 

Observationen af de uidentificerede flyvende 
objekter i Mar del Plata, som blev set dér sidste 
torsdag om natten, og som vi berettede om alle¬ 
rede i går, er blevet bekræftet af endnu flere 
vidner. I Necochea observerede spadserende, der 
befandt sig på kystvejen på samme tid, ligeledes 
UFOerne. Udsagnene fra observatørerne, en herre 
og tre damer, blev fremsat uafhængige af hin¬ 
anden og stemte overens. 

I meldingen lægges der særlig vægt på, at de 
personer, der så UFOerne, ikke kendte hinanden, 
de fremkom med deres udsagn uden påvirkning 
fra de andre observatører. 

UFO fotograferet i Mar del Plata. 

I løbet af knapt én eneste uge indfandt de 
uidentificerede flyvende objekter sig ikke mindre 
end fire gange i Mar del Plata, og blev dér iagt¬ 
taget af mange indbyggere i byen og dens om¬ 
egn. En gruppe unge mennesker, Osvaldo Fer- 
nandez, Mario Rumeser, Hugo Santella, Alberto 
Gamen og Carlos Acuna, observerede UFOerne 


i flere nætter og underrettede så pressen. Beret¬ 
ningen fremkaldte nysgerrighed hos fotograf Gal- 
lardo, der tidligere ikke havde troet på meldinger 
om UFO-observationer. Da UFO’et sidste fre¬ 
dag, kort efter kl. 23,00 igen kom til syne i den 
meget mørke nat, lykkedes det fotografen at ta¬ 
ge et godt billede af det flyvende fartøj; det fore¬ 
stiller en oval genstand (omtrent som en rund 
skive, der ses skråt fra oven), hvis tilsyneladende 
runde, kugleformede kerne skinner klarere end 
den omgivende rand, som har en bredde på ca. 
halvdelen af den centrale kernes diameter. 

En af observatørerne af dette flyvende objekt 
beskriver sit indtryk af fænomenet på følgende 
måde: „Det havde en kraftig rødlig farve, der 
ofte gik over i violet, og det bevægede sig med 
utrolig hastighed, altid i zig-zag“. 

Nærobservation af UFO. 

I nærheden af Mar del Plata, ved „Santa Cla¬ 
ra del Mar“ på hovedvej 11, så to bilister ca. 
400 m fra vejen en mærkelig genstand, der så ud 
nogenlunde som en jernbanevogn. Det havde 
ikke været særlig påfaldende, hvis ikke denne 
„vogn“ ganske pludseligt med en ufattelig ha¬ 
stighed havde hævet sig i vejret og derefter 
straks bevæget sig bort i retning mod Sierra de 
los Padres (bjerg), og det med en hurtighed, som 
endnu ingen menneskegjort genstand kan gøre 
efter. Der strømmede lys ud af en række vinduer. 

I dette øjeblik tvivlede de to mænd ikke mere 
på, at der måtte være tale om et „ukendt flyven¬ 
de objekt”. Da UFOet stadig fjernede sig, for 
til sidst at forsvinde på himlen, havde det form 
af en cigar, som det oftest bliver beskrevet af 
øjenvidner. 



„Mine herrer! — jeg må konstatere, - der er 
ingen brug for vor hjalp her <( . 

UFO-melding fra Mendoza. 

Fri presse, Buenos Aires, 17. juli 1968. 

Fra Mendoza meldes om endnu en UFO-ob- 
servation. Lærerinde og tidligere medicinstude¬ 
rende, fru Marta Dora Georgeli de Ferrari, der 
bor på Videla Castillo 2657 i Mendoza med sine 
to små børn, erklærede over for repræsentanten 
for pressen, at hun stadig var fortumlet over 
den mærkelige oplevelse. I det øjeblik hun trådte 
ud af sit hus, blev hun næsten blændet af et 
stort lys. På himlen hang, som en stor lanterne, 
en mærkværdig tingest. I det øjeblik fruen så 
genstanden, forekom den hende som en stor ly¬ 
sende hvirvel, der drejede sig om sin akse og 
desuden fjernede sig fantastisk hurtigt. Dens 
røde, blå og hvide lys gik samtidig ud i eet. 
Medens hun trykkede børnene ind til sig kunne 
hun kun råbe: „En flyvende tallerken** og gen¬ 
standen var allerede borte. 

Mærkelige begivenheder i Chile. 

Talrige journalister og en gruppe bjergjægere 
befinder sig i Chile på Cauquenes egnen, i kyst¬ 
området af provinsen Maule, for på stedet at 
undersøge de sælsomme begivenheder, der ved¬ 
blivende finder sted dér. Som vi allerede har be¬ 
rettet, findes der i nærheden af Cauquenes en 
stigning, som kaldes „La Nariz“. Der fandt, for 
noget over en uge siden, nogle uforklarlige epi¬ 
soder sted. Automobiler, der kørte over på denne 
strækning, blev uden synlig grund stående og 
samtidig slukkedes lygterne. Bilisterne var tvun¬ 
get til at tilbringe natten i vognen, først om mor¬ 
genen gik motoren så i gang igen og lygterne 
fungerede påny, uden at man havde rørt dem. 
Andre vogne kørte til bilisternes forfærdelse uden 
motormedvirken indtil 40 m op ad bjerget og blev 
stående ved vejkanten. 

Den sidste uforklarlige tildragelse fandt sted 
sidste lørdag og foruroligede indbyggerne i Cau¬ 
quenes meget. Ejeren af hotel Curanipe, José 
Bolosin, aflagde en regulær bekendtgørelse. I 
denne hedder det, at lørdag morgen henimod kl. 
6,30, da det endnu var mørkt, mærkede man 
pludselig i området en stærk hedebølge. Ind¬ 
byggerne var bange for, at det var en af de hyp¬ 
pige skovbrande, og en gruppe begav sig på 
vej for at finde det formodede brandsted. Men 
dette blev ikke fundet. Kun blev der i et område, 
der på denne tid af året altid har en temperatur 
under nulpunktet, målt 26 graders varme. Næste 
morgen så de forbavsede indbyggere, at alle fer¬ 
skentræerne stod i fuld blomst. Denne for tidlige 


blomstring af træerne var fremkaldt af den var¬ 
me vind i de foregående timer. Yderligere be¬ 
rettede indbyggerne, at de i de sidste par dage 
havde set flere uidentificerede flyvende objekter 
(UFOer). Myndighederne og politiet forsøger 
at forklare denne begivenhed. 

Fra Santiago i Chile bliver der meldt om end¬ 
nu et tilfælde fra stigningen „La Nariz**, nemlig 
fra et ægtepar, der kørte på denne vej i bil. I 
meddelelsen tales der om en mærkelig zone af 
lys, der dalede ned fra himlen. Denne udsendte 
et blåligt, blændende og fluorescerende lys og 
var omgivet af en slags regnbue. Da de nærmede 
sig, forsvandt fænomenet, men da de så sig til¬ 
bage, var det igen synligt, berettede øjenvidner- 
ne. 

Chile nedsætter undersøgelseskommission. 

De meteorologiske afdelinger, der hører under 
den chilensiske luftfartsdirektion, har dannet en 
specialgruppe af videnskabsmænd til udforskning 
af de uidentificerede flyvende objekter. Grunden 
til dannelsen af denne forskningsgruppe er det 
store antal bekræftede meddelelser fra vidner 
af alle slags om flyvende objekter og ikke for¬ 
klarede fænomener, men især beretninger om de 
besynderlige hændelser ved bjergstigningen „La 
Nariz** ved Cauquenes. 

GENERAL ALVAREZ OM 
„FLYVENDE TALLERKENER". 

24. juli. 

Øverstbefalende i luftvåbnet, general Adolfo T. 
Alvarez, der var med i udsendelsen „Gente de Bu¬ 
enos Aires" i Radio Rivadavia, fik i udsendelsens 
forløb forelagt de mest forskellige problemer af 
repræsentanter for pressen. Generalen erklærede 
her, at den organiske nyopbygning af luftvåbnet 
gik mod slutningen. Ved denne fornyelse af det fly¬ 
vende materiel og de for luftvåbnet nødvendige 
udrustningsapparater vil luftvåbnet blive mere dy¬ 
namisk, virksomt og økonomisk. Luftvåbnet vil da 
være i stand til at gennemføre almindelige strate¬ 
giske opgaver, luftstrategi og luftforsvarstaktik, så¬ 
vel som lufttransport. Også i civilsektoren vil der 
kunne gives luftstøtte til alle fly i hele landet og de 
argentinske territorialfarvande. I udsendelsens vi¬ 
dere førløb blev det spørgsmål stillet generalen, 
om han, som civilperson, ikke som militærmand, 
ville udtale sin mening om de „flyvende tallerke¬ 
ner" eller såkaldte UFOer. Dertil svarede den 
øverstbefalende for luftvåbnet, at luftvåbnet alle¬ 
rede i længere tid har haft en afdeling, der be¬ 
skæftiger sig med UFO-meldinger. Der fandtes ef¬ 
ter hans mening endnu ikke så konkrete kendsger- 

ninger, at man kunne give en nøje definition. 
Luftvåbnet ville fortsætte sine undersøgelser inden 
for rammerne af de givne muligheder, nøjagtig 
som andre lande også gjorde. Han, som „hr. Al- 
varez", tror på den mulighed, at de „flyvende 
tallerkener" eksisterer, ellers var han ingen rigtig 
flyver. På den anden side tror han, at det endnu 
ikke er bevist, at de fænomener, der i denne tid 
bliver observeret alle steder i landet, nu også vir¬ 
kelig er „flyvende tallerkener". Men de kunne lige 
så godt være det. 

Som afslutning på udsendelsen, erklærede luft¬ 
våbnets øverstbefalende, at Argentina gennem sin 
forskning en dag vil virkeliggøre sine planer om 
at sende en satellit i kredsløb omkring Jorden. 
Argentina kunne gøre dette til enhver tid rent 
teknisk, men planerne er bundet af de til grund 
liggende financielle muligheder. Men han regnede 
med, at dette ville ordne sig inden for en over¬ 
skuelig fremtid. 

MP-skud mod UFO-besætning. 

27. juli. 

Fra Olavarria bliver der meldt om observation 
af et uidentificeret flyvende objekt (UFO), fra 
hvilket 3 over 2 m høje væsener steg ud. Hæn¬ 
delsen fandt sted i går i den tidlige morgenstund, 
noget efter klokken to om natten. UFOet landede 
i nærheden af en landingsbane for militær-fly, 
som ligger i Olavarrias omegn. Fra en bil ob¬ 
serverede en oversergent i militærpolitiet, sammen 
med fire andre personer. UFOet, der oplyste om¬ 
rådet vidt omkring og udsendte en karakteristisk 
summen. Da UFOet landede efter nogle man¬ 
øvrer, så menneskene, at tre væsener, der var 
over to meter høje, og hvis klæder skinnede som 
sølv, begav sig henimod bilen, som politioffice¬ 
ren og de andre personer sad i. Meddelelsen 
siger desuden, at officeren affyrede sin maskin¬ 
pistol imod de fremmede, der gik med usikre 
skridt. Da skuddene lød, hævede de tre fremmede 
væsener en arm og lod en slags „lysende kugle” 
se, hvorefter observatørerne følte sig trætte og 
ubehageligt til mode; dette hindrede dem i at 
gøre yderligere brug af deres våben. 

De fremmede væsener gik igen op i deres far¬ 
tøj, som forsvandt med stor hastighed i zig-zag 
flugt. 

UFO manøvrerer ved Mar del Plata 
og lammer bilkaravane. 

Frie presse, 30. juli. 

I gårdsdagens tidlige morgenstund observe¬ 
rede bilister, der var på vej fra Mar del Plata - 


hvor de havde tilbragt week-end’en - til Bue¬ 
nos Aires, i nærheden af landsbyen Cobo ved 
Mar del Plata, et uidentificeret flyvende objekt 
(UFO) manøvrere. 

Fartøjet gik ned på en eng ca. 200 m fra ho¬ 
vedvej 2. I samme øjeblik havde bilisterne be¬ 
svær med motorerne i deres vogne, da de plud¬ 
selig uden synlig grund gik i stå. UFOet udstrå¬ 
lede kraftigt lys, men der hørtes ingen støj. Fæ¬ 
nomenet blev set af mange turister, hvis vogne 
dannede en hel karavane. Efter en stunds foriøb 
hævede UFOet sig igen op og forsvandt på him¬ 
len. Tilfældet gjorde stærkt indtryk på øjen- 
vidnerne. Da UFOet havde fjernet sig, fungere¬ 
de bilernes motorer igen. 

Møde med UFO på hovedvej 226. 

I Tandil taler alle om Juan Sivoris oplevelse; 
han bevidner sammen med sin hustru og sin 15- 
årige søn at have set et UFO. Han befandt sig, 
således fortæller Sivori, sammen med hustru og 
søn i bil på hovedvej 226, mellem Tandil og 
Azul i nærheden af det såkaldte „La Pastora” 
(„Hyrdinden”) distrikt. Pludselig så de alle i en 
afstand af 30 til 40 m en genstand så stor som en 
lastbil af sølvskinnende farve. Da nu Sivori i sin 
bil ville nærme sig den ukendte genstand, be¬ 
gyndte motoren at sætte ud, som om han mang¬ 
lede benzin. Straks blev alt indhyllet i et kraf¬ 
tigt lys, som imidlertid ikke blændede, og mo¬ 
toren gik nu helt i stå. I omtrent 10 m højde og 
ca. 40 m fra bilen hang det lysende objekt 5 
minutter ubevægeligt i luften. Pludselig satte 
UFOet sig enormt hurtigt i bevægelse og for¬ 
svandt. Først da gik motoren i gang igen og fa¬ 
milien Sivori kunne forlade det uhyggelige sted. 

„Der hørtes en kraftig summen". 

José Angel Fernandez (14 år) erklærede, at 
han i går har set en mærkelig genstand dykke 
ned over krydset Av. Maipu og San Martin-ga- 
den i Vincente Lopez. Objektet lod en kraftig 
summen høre, som fra en turbine; det var om¬ 
trent 7 m i diameter og havde en brun farve. 
Sammen med ham, således fortalte Fernandez, 
havde ca. 100 personer set UFOet. Men politiet 
i Olivos meddeler, at en sådan observation ikke 
er indberettet til dem. 

Underofficer offentliggør UFO-fotos. 

I Mar del Plata offentliggjorde underofficer 
i marinen, José Angel Altamirano, aftryk af et 
UFO-fotografi, som han havde taget den 12. ja¬ 
nuar ved landsbyen Rio Colorado. Desuden er¬ 
klærede Altamirano, at objektet, som han havde 

fotograferet i januar, ikke var en meteorologisk 
ballon eller noget lignende, for dem kendte han 
nøje. UFOet, som blev set af ham og hans kone, 
havde form som et æg, det var ca. 15 m i dia¬ 
meter med fire eller fem fødder og det holdt sig 
i 5 minutter roligt i 800 m afstand. Derfor havde 
han haft tid til at fotografere UFOet. Billederne 
ville han sende til Marinens forskningskommis¬ 
sion, erklærede underofficeren videre. 

Melding fra Uruguay. 

Fra Montevideo melder bladet „El Pais“, at en 
ung dame, der for nogle dage siden, kl. 6 om 
morgenen - på badestedet Las Delicias i nærhe¬ 
den af Punte del Este - ville tage sin bil, for at 
køre på arbejde, så en stor, oval, sølvfarvet gen¬ 
stand, som hang over et hus i nærheden. Dette 
UFO var omgivet af et kraftigt, blåt lys. For¬ 
skrækket havde hun hurtigt taget sin vogn og 
var kørt bort fra det uhyggelige sted. Vidnet 
fortalte endvidere, at hun på samme tid havde 
mærket en besynderlig træthed, havde haft van¬ 
skeligt ved at bevæge sig og havde befundet 
sig i en tilstand af nervøs spænding. 

Uro i Chile. 

I Chile bragte UFOerne ved deres tilsynekomst 
igen uro i befolkningen. I den østlige del af Gran 
Santiago ved Castillo indberettede forskrækkede 
indbyggere til det chilensiske luftvåben og cara- 
biniererne, at de havde observeret forskellige 
ukendte, flyvende genstande, som lyste blå og 
efterlod røgspor. 

I Coquimbo, 590 km nord for Santiago, be¬ 
rettede en ingeniør i landbrugsministeriet, at han 
havde set et mærkeligt lysende metallegeme, der 
omspændt af flammer var styrtet i havet. Dette 
tilfælde vil blive undersøgt af NASA, især da 
egnens indbyggere fastholder, at det ikke drejede 
sig om et normalt luftfartøj. Det chilensiske 
luftvåben arrangerer deres egen undersøgelse. 

- o - 

En 20-årig automekaniker, Lorenzini Allende 
Marin, der kørte en repareret vogn fra Valparaiso 
til Santiago de Chile, berettede, at han havde set 
et UFO, da han kørte for foden af skrænten 
„Cuesta Barriga“, 35 km fra Santiago de Chile. 
På skrænten hørte han pludselig en mærkelig, 
stærk larm, som han imidlertid til at begynde 
med troede stammede fra en fejl i motoren. - 
Men pludselig så han et stærkt, blændende lys; 
hans første impuls derefter var at køre væk så 
hurtigt som muligt. Men nysgerrigheden sejrede, 


og han iagttog UFOet, som syntes at angribe 
ham flere gange. Dette fantastisk strålende luft¬ 
fartøj med blålig strålekrans hævede sig plud¬ 
selig op i en ret vinkel og forsvandt i retning af 
bjergene. 

Et UFO over Cordoba. 

I Barrio Matienzo ved Cordoba opstod der stor 
ophidselse mellem indbyggerne, da der på himlen 
viste sig et klart objekt, som nogle observatører 
anslog til at være noget mindre end fuldmånen 
i diameter, som drejede sig om sin akse og ud¬ 
strålede et rødligt lys. Nyheden bredte sig hur¬ 
tigt, og luftfartsmyndighederne beordrede en 
gruppe fly til at starte, for at overflyve det om¬ 
talte område og søge efter UFOet. Som der blev 
meddelt på flyverskolen, har en pilot berettet, 
at han intet usædvanligt har bemærket på turen. 
Observatoriet i Cordoba mente, at det rædsels¬ 
vækkende fænomen drejede sig om Kanopus, 
en stjerne af 1. grad, hovedstjernen i et sydligt 
stjernebillede. (!) 

Mærkværdigt fra Bariloche. 

Fra San Carlos de Bariloche bliver der meldt 
om observation af et fartøj, der lignede et meget 
stort turbinefly med deltavinger. Dette objekt ud¬ 
førte forskellige mærkelige flyvemanøvrer. Fra 
kontroltårnet i den stedlige lufthavn blev det 
kaldt over radioen, men svarede ikke. 

UFO’er observeret ved Coronel Pringles. 

2. august. 

To familier, der onsdag aften kørte tilbage til 
Tres Arroyes, Buenos Aires provinsen, i deres 
biler, berettede overensstemmende, at de obser¬ 
verede to uidentificerede flyvende objekter (UFO- 
er), som i ca. 300 m højde forenede sig i luften. 
På UFOerne var der en slags tårn, der udstrå¬ 
lede et hvidt, meget strålende lys. 

Uafhængige af hinanden aflagde de to familier 
beretning om deres observation hos politiet i Tres 
Arroyes. 

Observatørerne fortalte, at de så UFOerne, da 
de kørte på landevej nr. 85 efter landsbyen Indio 
Rico, i nærheden af Coronel Pringles. I den ene 
vogn kørte Francisco Cabeza (42), hans kone og 
deres 16-årige søn, i den anden vogn, ikke langt 


For at gøre en mand lykkelig skal man ikke 
gøre ham rigere på ejendom, men fattigere 
på ønsker. Seneca (4-65 e. Kr.) 

derfra, befandt sig Juan Isidro Gasaneo (44), 
hans kone og deres 18-årige søn. 

Alt stemte overens i deres udsagn: De så to 
orangefarvede objekter, som forenede sig efter 
at have foretaget forskellige manøvrer. Efter at 
de to fartøjer var forenet, dannede de en slags 
tårn, hvorfra der udstrålede et kraftigt, hvidt 
og meget strålende lys, som var meget lig det, 
der kommer fra kviksølvdamplamper. Objektet 
svævede i luften i ca. 300 m højde og omtrent 
100 m fra vejen. Efter ca. 30 sekunder forsvandt 
det med høj hastighed på himlen. På nogle få 
sekunder havde det strålende lys forvandlet sig 
til et lyspunkt. UFOet bevægede sig bort i syd¬ 
østlig retning, omtrent mod Bahia Blanca. 

Øjenvidnerne erklærede legeledes, at deres bi¬ 
ler simpelthen holdt stille, sålænge de to flyvende 
genstande var i nærheden, næsten oven over dem. 

Det forlyder, at de to familier ikke havde haft 
kontakt med hinanden, før de aflagde beretning 
hos politiet. De har et godt omdømme i deres 
nabolag. 

UFO-melding fra Lima. 

Fra Lima (Peru) bliver der berettet, at den 
argentinske meddelelse om det uidentificerede 
flyvende objekt (UFO), som fornylig manøvrere¬ 
de over flyvepladsen i San Carlos de Bariloche, 
har fremkaldt stor overraskelse i Lima, da be¬ 
skrivelsen af fartøjet stemmer overens med be¬ 
skrivelsen af et fartøj, som den peruvianske me¬ 
teorolog, Alberto Spray, har iagttaget, da det 
sidste søndag fløj over Limas lufthavn, „El Cal- 
lao“. Spray udtalte i Lima, at UFOet havde ov¬ 
erfløjet lufthavnen i meget ringe højde og uden 
nogen form for støj. Også farven stemmer over¬ 
ens med objektet fra Bariloche. 

Luftvåben undersøger UFO-tilfælde. 

Luftvåbnets overkommando meddeler, at i sam¬ 
menhæng med overflyvningen i Bariloche af et 
ukendt luftfartøj, foretager en kompetent afde¬ 
ling af luftvåbnet en tilbundsgående undersøgelse, 
hvis resultat vil blive bekendtgjort efter under¬ 
søgelsens afslutning. 

PS.: Argentina-beretningerne stammer fra avisen 
„Freien PresseBuenos Aires. 

Politibetjent beskyder u-jordiske piloter. 

Kuglerne preller af. 

Dagblad fra Ly on, Fr. 28. juli 1968. 

Olavarria (Argentina). - Hændelsen har fundet 
sted torsdag formiddag på en flyveplads nær 


Olavarria, 350 km fra Buenos Aires. Alarmeret 
af en intensiv og mærkelig lyskilde på en nabo¬ 
startbane, greb en politibetjent sit våben og 
sprang med tre andre ind i en jeep. Ankommet 
til stedet så de fire politibetjente et fartøj af oval 
form, stærkt fladtrykt og forsynet med fødder; 
det svævede i ringe højde og udstrålede et man¬ 
gefarvet lys. Objektet landede derefter på jorden 
og tre væsener steg ud: De var 2 m høje, bar 
en fosforescerende uniform og havde menneske¬ 
ligt udseende. Da de gik henimod patruljen, af¬ 
skød politibetjenten sin maskinpistol, men uden 
at ramme. - „Væsenerne" svarede, idet de rettede 
strålerne fra lyskugler, som de havde i hænderne, 
mod betjentene, som blev lammede; derefter gik 
de om bord i deres tallerken og forsvandt med 
stor hastighed. 

Mere fra Argentina og Chile. 

Vi (UFO-Nachrichten) har fået et brev af 
14.-5.-1968 fra pater Reyna i Buenos Aires, hvori 
han beretter om to observationer: Den ene fra 
Argentina den 30.-10.-1967, den anden fra Chile 
den 5.-5.-1968. Den chilensiske observation: Vi- 
denskabsmænd fra observatoriet El Infiernillo i 
4320 m højde, har den 5. maj iagttaget og foto¬ 
graferet fremmede rumfænomener i Andeskor- 
dillerne. Dette observatorium for kosmisk strå¬ 
ling, 60 km fra hovedstaden, konstaterede til¬ 
stedeværelsen af fænomenet i en halv time, og 
iagttog fremdriften af 2 lyspletter til det øjeblik, 
hvor de holdt stille, den ene oven over den an¬ 
den. Lyskilderne stammede fra materielle gen¬ 
stande („fisicos**). Pater Gabriel Alvial, leder 
af observatoriet, har erklæret: „Vi har ikke fun¬ 
det nogen forklaring på disse fænomener**. 

Den argentinske observation fra den 10.-10.- 
1967, har som vidne Luis Ferro, der i San Miguel 
har opført et privatobservatorium (Adhara), som 
ledes af pater Reyna. Hr. Luis Ferro, der egen¬ 
hændigt har bygget teleskopet, har fornylig op¬ 
daget en komet, der også blev bekræftet uden 
for Argentina. 

Pater Reyna har i sit brev fortalt, hvad hr. 
Luis Ferro har fotograferet: „2 UFOer, som 
krydser måneskiven**. 

Usædvanlig UFO-aktivitet med landinger. 

Santiago (Chile), 3. september 1968. 

Kåre hr. Veit! 

Vi har her et momentant UFO-rykind. Mange 
observationer i Argentina - i Cordillerne på beg¬ 
ge sider af den chilensisk-argentinske grænse - i 
det høje chilensiske nord, specielt ved Iquique 
o.s.v. Pedro Loch 

CHILE 

I vor største avis El Mercurio stod der den 30. 
juli to artikler om UFOer; den ene, på lederar- 
tikelsiden, bærer titlen: „Iagttager nogen os?“ 
På trods af, at modsatte fremstillinger i de offent¬ 
lige organer fre verden vigtigste regeringer ned¬ 
sætter værdien og troværdigheden af „OVNIS — 
Objetos Voladores no identificados (uidentifice¬ 
rede flyvende objekter), tiltager beretningerne 
derom periodisk og bliver anerkendt af folk. 

I flere måneder har Argentina nu stået først 
i rækken. Meddelelser herom stammer fra for¬ 
skellige kilder, til dels fra militæret. 

Det hedder videre i artiklen, at OVNIS (UFO¬ 
er) overhovedet ikke er noget, der først har vist 
sig i de senere år, men at regeringen i USA alle¬ 
rede i årene 1950-55 oprettede en forskningsaf¬ 
deling for UFOer under luftvåbnet, hvis resul¬ 
tater indtil nu overfor publikum altid blev be¬ 
skrevet som negative. Men der findes også blandt 
videnskabsmændene grupper, der påstår, at de 
vigtigste tilfælde med hensigt er blevet fortiet, 
„for ikke at skabe panik i befolkningen**. Da det 
er umuligt for myndighederne at give tilfreds¬ 
stillende forklaringer på fænomenerne, har dette 
foranlediget, at spørgsmålet simpelthen bliver for¬ 
tiet. 

Artiklen ender med følgende erklæring fra for¬ 
fatteren: „ . . . Science-fiction-forfatterens fantasi 
bliver stadig overgået af de faktiske, videnskabe¬ 
lige fremskridt. Ting, som endnu for en eller to 
generationer siden tilhørte eventyrets rige, er i 
dag blevet en bevislig kendsgerning. Forhåbentlig 
kommer snart den dag, da også UFOerne kom¬ 
mer frem fra hemmelighedernes dække, for at 
afsløre deres realitet**. (!) 

Den anden artikel beskæftiger sig med opfor¬ 
dringen fra videnskabsmænd til De Forenede 
Staters regering og andre regeringer om at tage 
del i udforskningen af de „absolut opsigtsvæk¬ 
kende fænomener'* i forbindelse med de uidenti¬ 
ficerede flyvende objekter - OVNI’s. 

Pedro Loch, Santiago, Chile 

Mange UFO’er over Uruguay. 

Artigas (Uruguay) 29. - (Efe) 

Ifølge forskellige øjenvidner viste der sig fly¬ 
vende tallerkener over denne by. Det er omtrent 
10 dage siden, at UFOerne ofte var over byen. I 
dette tidsrum blev der set mere end seks. Efter 
hvad observatørerne fortæller, havde de form 
som mundstykket på en bruser. 

Et UFO blev set tydeligt af en student. Ruben 
Diaz, der netop forlod sin bopæl, så et objekt 


af stort omfang svæve over banelinien, ca. 50 m 
borte. Han kaldte på sin familie og på naboerne. 
De så, at UFOet langsomt fløj bort og samtidig 
antog meget tiltalende farver. 

Det underrettede politi skyndte sig til stedet 
uden at opdage spor efter UFOet, der havde svæ¬ 
vet lige over jorden. Naboerne fandt til slut 
det nøjagtige sted, hvor UFOet var dalet ned, 
og kunne konstatere, at jorden var oversået med 
tusindvis af dråber, der så ud til at bestå af olie. 
„El Dia (t , St. Cruz, Ten. 30.-8.-1968. 

I går aftes blev et UFO set over Punta del 
Hidalgo. 

(St. Cruz de T.) 

Et mærkeligt flyvende objekt, blåt af farve og 
med en lang ildhale, forsvandt efter et meget 
stort lysglimt. 

UFOerne er også observeret over vor ø. Netop 
i går aftes kl. 21,30, blev et besynderligt flyven¬ 
de objekt set i distriktet Punta del Hidalgo, over 
klippen „De to brødre**. Det gennemførte i hur¬ 
tig flugt en parabel, for så, over Bajamar, at 
flyve ud over havet som forhekset. Det mærke¬ 
lige objekt, således fortæller nogle øjenvidne os, 
var oval af form, med en intensiv blåt lysende 
farve og en ildhale efter sig. I det øjeblik det 
forsvandt, oplyste det området med en over¬ 
ordentlig intensiv, klar lysstråle, der nogle øje¬ 
blikke oplyste egnen i retning af landevejen „Ky¬ 
stens klipper**, hvorved mange tilskuere blev 
blændet og fik smerter i øjnene. Hele observa¬ 
tionen varede kun nogle få sekunder. Såvidt de 
simple kendsgerninger. 

En meteorsten? En kunstig satellit? Et nyt 
amerikansk eller russisk våben? Fartøj fra rum¬ 
met? Alt dette danner en skov af spørgsmål, der 
hæver sig op over vores gamle jordiske globus 
i alle fire verdenshjørner, og som lyder stadig 
højere på Teneriffa. Også i atomenergiens tegn 
er man meget optaget af disse mysterier. 

„La Tarde t( , 28.-8.-1968. 

Et UFO over Bajamar og over Punta del Hidalgo 
(øen St. Cruz). 

Alle øjenvidneberetninger stemmer overens m. 
h. t. tid, objektets retning og dets karakteristika. 

En købmand: „Jorden blev oplyst af en kraf¬ 
tig lysstråle**. 

En pens. statsembedsmand: „En diskos med 
en hale**. 

Nogle børn: „Det var en smule mindre end 
et vognhjul**. 

En læge: „Aldrig har jeg set en så intensiv 
blå farve, som den, der dér kom til syne“. 

En student: „Man så ganske tydeligt klipperne 
ved stranden". 

Den lille Paquito: „Det var ikke lyset fra mor¬ 
genstjernen". 

Det er mærkeligt, hvad man såvel i Punta 
del Hidalgo som i Bajamar fortæller om et egen¬ 
artet fænomen, et uidentificeret objekt, som kryd¬ 
sede på himlen over området. Øjenvidnerne så 
det om aftenen kl. halv ti sidste tirsdag. Der 
var mange øjenvidner, der fremsatte deres kom¬ 
mentarer, men ikke mere. Således sagde en gam¬ 
mel fisker, hvis ansigt var furet af havets vinde: 
„Jeg så det kun et øjeblik". En velkendt kvinde¬ 
lig filosofi-professor, Maria Adelaide Aleman, 
der altid opholder sig nogle måneder i Bajamar, 
fortalte: „Det var den 13. eller 14. juli, lige før 
kl. 10 om aftenen, da jeg opholdt mig på husets 
tagterrasse, at jeg lige over mit hoved så et ob¬ 
jekt af form som en elipse og af en gulligrød 
farve. Det krydsede rundt og vendte sig mod 
havet. 

Uden tvivl var det mest diskuterede fænomen, 
det opsigtsvækkende fra tirsdag aften. Såvel i 
Bajamar som i la Punta del Hidalgo, så man 
klart, hvad verden kalder for flyvende tallerke¬ 
ner. En købmand fra Lalaguna S.R.H., der hvi¬ 
lede sig på en bænk i alléen i Bajamar, sagde: 

„Pludselig lyste jorden, som når man udsen¬ 
der en intensiv lysstråle. Jeg så noget, der lig¬ 
nede en komet flyve i retning mod oceanet. Det 
beskrev en parabel og forsvandt. Lyset forekom 
mig mørkegult. Alt gik så hurtigt, at jeg ikke 
kunne opfatte mere". 

Don Ci. S.S.: „Jeg garanterer for, hvad jeg 
så. Det var en diskos med en hale". 

På denne måde udtalte mange øjenvidner sig; 
de forsikrede at have set et UFO, som udsendte 
en lysstråle, så øjnene løb i vand". 

„El Dia" (St. Cruz de Tenerife), 29. august 1968. 


Det er aldrig for sent at opgive fordomme. 

Thor eau 

Forlad bønnen for at gøre det gode. 

Kinesisk ord 

Før man heftigt begærer en ting, bør man 
undersøge, hvor lykkelig den mand er, som 
besidder den. La Rochefoucauld 


LANDING 

De to små mænd fra Caranhuns. 

Pernambuco. Undersøgelse foretaget af dr. 

W. Buhier og R. Couto, Brasil-Caranhuns. 

Den 1. september 1965 kom Antonio hen til hr. 
Rocha, bleg i ansigtet, rystende, og viste ham en 
tomat, som et stumt vidne til hans oplevelse. Han 
fortalte, at han ventede på, at hans kone skulle 
komme med morgenkaffen, da han hørte støj bag 
sig på kornmarken. 2 metalskiver, „som af alu¬ 
minium", kom samtidig ned imod ham, i samme 
afstand, samme højde, som synkroniserede. De 
landede ca. 8 m fra Antonio. Han troede først 
han så syner, blev så dødsens angst og tænkte, 
at det „var atombomben". Skiverne fløj påny 
opad og svævede i ca. 5 m højde. Han så to små 
mennesker, 70 eller 80 cm høje, komme hen imod 
sig på jorden. - Da de så Antonio forstenet af 
skræk, stoppede de op og gik tilbage igen, men 
så sig venligt tilbage. Et eller andet syntes at få 
dem på andre tanker, for de vendte igen tilbage 
til Antonio, betragtede tomatplanterne, og talte 
i et fremmed sprog, som han ikke kendte. De 
lod en tomat falde på jorden. Antonio henvendte 
sig til dem og spurgte dem, hvad de ville. De 
smilede kun. Så vendte de tilbage til landings¬ 
stedet, og straks dalede skiverne ned, som ens¬ 
rettede (-gearede). Hver af dem tog en af de to 
små mænd op. Skiverne steg med en høj tone, 
men efter 30 m blev tonen dybere. 

Antonio sammenlignede fartøjernes størrelse 
med baghjulet på en traktor, ca 1,50 m i dia¬ 
meter og 60 cm i højden. „Disse mænd havde 
mørk hud, en velbygget krop, ører som vi. Jeg 
fik indtryk af, at de var intelligente væsener, de 
lo heller ikke ad mig". Deres „mærkelige hud" 
uden rynker gjorde stort indtryk på Antonio, 
han sammenlignede dem med voksfigurerne i en 
nærliggende kirke. Han var sikker på, at det 
drejede sig om voksne, selvom de var på størrelse 
med hans 4-årige datter. 

Fra: BEDV. Brasil. Nr. 55/59- 

Hele denne oversigt over aktiviteten i Syd¬ 
amerika er hentet fra UFO-Nachrichten, okt. 68. 

Oversættelse: B. K. 

Lykkelige verdener i rummets dybder 


Professor dr. GUISEPPE BONFANTE, docent 
i biologi ved Turins universitet, holdt for¬ 
nylig dette interessante foredrag i Padua. 

På tærskelen til atomtidsalderen drømmer men¬ 
nesket ikke blot om kærneenergiens udnyttelse 
i rumfarten, men også om rejser til andre pla¬ 
neter og mælkeveje. Den tanke forekommer ikke 
absurd, at andre fornuftbegavede væsener fjernt 
fra os allerede har gjort vore drømme til virke¬ 
lighed, behersker tiden og rummet og tumler med 
opgaver, der er ufattelige for nulevende menne¬ 
sker - „mælkevejs-kulturer“, som i udvikling må¬ 
ske er millioner af år forud for os. 

Drejer det sig om mennesker som vi? Eller er 
det „overnaturlige** skabninger som religioner¬ 
nes engle og de antike myters guder? 

I den VI. nemæiske ode skrev Pindar for 2500 
år siden: „Der findes kun én menneske- og én 
gudeslægt. Begge fik livets ånde fra en og samme 
moder, men forskellige magtdomæner. Hos den 
ene slægt råder kaos, hos den anden orden, så¬ 
ledes at himlen danner en fast og evig borg**. 

Pindar har sikkert opfattet myten ikke blot som 
en smuk fortælling, men som en historisk, gud¬ 
dommelig åbenbaring, der gjorde digteren from 
og ærbødig. Både mennesker og guder „fik livets 
ånde fra en og samme moder** - det må betyde, 
at de væsener, han kalder guder, er produkt af 
den samme kosmiske evolution, der også be¬ 
stemte menneskets udvikling. Men han føjer til, 
at de fik hver sit magtområde. Medens menne¬ 
sket undervejs mod den universelle udvikling 
endnu befinder sig på begyndelsesstadiet og næp¬ 
pe er kommet ud af biogenesens svøb, bevæger 


hine væsener sig gennem noogenesens yderste 
sfærer og råder sikkert over andre, langt mere 
omfattende psykiske evner end mennesket. For 
disse mennesker er, siger Pindar videre, himlen 
(dvs. det kosmiske rum) en „fast og evig borg** 
- vi ville sige: De er ubestridte og desuden evige 
herskere, formentlig i kraft af færdigheder, der 
overvinder tidens skranker. 

Denne udlægning af Pindars myte vil mange 
ensidige rationalister uden tvivl forkaste, da de¬ 
res „sunde menneskefornuft** siger dem, at my¬ 
terne kun er digtning. Men en alsidig forskning 
kan ikke undgå at bemærke, hvor meget myterne 
stemmer overens med visse tankegange, formu¬ 
leret bl. a. af Teilhard de Chardin, og som i dag 
øver en så stærk indflydelse ikke bare på viden¬ 
skabens filosofiske tænkning, men på hele det 
teknisk-videnskabelige fremskridt. Ifølge disse 
tankeretninger forekommer det kendte livs mil- 
lionårige udvikling at være en proces, hvorunder 
døde stoffer gradvis forvandles til ånd - med 
mennesket nåede de bevidstheden om deres egen 
eksistens. Men udviklingen skrider fortsat frem¬ 
ad, sprænger de jordiske begrænsninger og går 
ind i en universel evolution eller noogenese. 

„I betragtning af, at der i alt det skabte er en 
konsekvent logik**, skriver Ubaldi, „vil det være 
forkert at standse dér, hvor udviklingen af men¬ 
neskets bevidsthed gav det selverkendelsen. Livet 
er intet isoleret fænomen, og hvor udviklings¬ 
kæden andre steder i universet er meget længere, 
blev sikkert skabt væsener med højere bevidst¬ 
hedsgrader. Her forenes alfa og omega . . . skab¬ 
ningen vender tilbage til sin skaber**. 

Kan disse højere bevidshedstrin ikke være be¬ 
boere af andre verdener? 


UFO-NYT 13 




Vi véd, at mange stjerner er millioner og atter 
millioner af år ældre end vor sol og dens pla¬ 
neter. Vi har velfunderede grunde til at antage, 
at talrige stjerner er omgivet af planeter, og må 
som en logisk konsekvens heraf slutte, at der i 
nærheden af andre sole findes liv, som i udvik¬ 
ling kan være millioner af år forud for menne¬ 
skets nuværende stadium. Dette liv var allerede 
„gammelt”, da vor klode lå øde hen i ursøvnen. 
Til hvilket psykisk niveau, til hvilke højder af 
aktivt samvirke mellem stof og ånd er disse væ¬ 
sener vel nået? Det kan tænkes, at de har løst 
alderdommens gåder, som vi endnu knapt nok 
kender. De råder muligvis over vældige para- 
psykiske færdigheder såsom telepati, telekinese 
og levitation, der næppe beskæftiger én procent 
af menneskeslægten, men derude bruges til ero¬ 
bringen af verdensrummet. 

Når vi opfatter alt dette som konsekvenser af 
en udviklingsproces, der stræber mod en stadig 
større erkendelse af jeg’et og omverdenen, da be¬ 
gynder vi også at fatte en tanke, formuleret for 
200 år siden af Voltaire i et dagbogsnotat: 

„Stjerneverdenen er oversået med væsener, som 
i den grad er os overlegne, at vi ud fra vore 
gængse forestillinger om det guddommelige må 
kalde dem guder”. 

Så højt udviklede kulturer vil naturligvis også 
være interesseret i fremskridt gjort af andre for- 
nuftbegavede væsener, som bor i deres eget ga¬ 
laktiske system eller andre mælkeveje. Har de 
mon allerede fået sådanne interstellare kontakter, 
og i så fald på hvilke måder? 

April 1965 vakte en TASS-kommentar til en 
videnskabelig artikel af en ung sovjetisk astro¬ 
nom stor opmærksomhed verden over. Artiklen 
var publiceret i „Astronomisk Journal”, der ud¬ 
gives af Videnskabernes Akademi, og havde over¬ 
skriften „Efterretninger om meddelelser fra ikke- 
jordiske kulturer”. Forfatteren, Nikolai Kardas- 
shew, skildrer, hvordan man med analyser af 
kosmisk radiostøj opfanget fra himmelobjekt „CT 
A 102” opdagede noget besynderligt ved signa¬ 
lerne. De ændrede f. eks. styrke inden for visse 
tidsintervaller, der gentoges hver 100. dag. Den¬ 
ne regelmæssighed sammenholdt med bølgelæng¬ 
dernes frekvens, der syntes moduleret, fik Kar- 
daschew og hans medarbejdere til at tvivle på, 
om det kunne dreje sig om en stjernes rent fy¬ 
siske radiostøj. 

Man opstillede derfor den hypotese, at de my¬ 
stiske radiosignaler var af kunstig oprindelse, 
dvs. stammede fra en sender betjent af ikke-jor- 
diske intelligenser. Kardaschew gik endnu videre: 


Han formodede, at der i verdens-altet findes tre 
kultur-typer: 

I. Kulturer svarende omtrent til vort nuvæ¬ 
rende teknologisk niveau, 

II. kulturer, som udnytter deres sols energi, og 

III. kulturer, der udnytter energien i hele deres 
galaktiske system. 

Den russiske astronom mener, at kontakt kun 
er mulig mellem teknologisk højereudviklede 
kulturer af 2. og 3. grad. 

Kan de „ikke identificerede objekter” (UFOs) 
eller „flyvende tallerkener”, som der er talt og 
skrevet så meget om de sidste tyve år, ikke være 
netop sådanne interplanetariske kontaktmidler 
mellem højereudviklede galaktiske kulturer? - 
Der er her tale om fænomener, som ikke lader 
sig forklare med almindelig logik - hændelser, 
som Charles Fort, denne mærkelige samler af 
ting, der ikke burde kunne eksistere, ville have an¬ 
bragt i kategorien „fordømte kendsgerninger”, no¬ 
get man helst ikke skal tro på, fordi eksistensen 
får den officielle videnskabs „sandheder” til at 
vakle. 

Hvad angår de flyvende tallerkener eller UFOs, 
er også „manden på gaden” tilbøjelig til at mene, 
at der faktisk sker noget interessant og spæn¬ 
dende. I løbet af få år er diverse videnskabs- 
mænds skepsis eller fuldstændigt afvisende hold¬ 
ning til dette problem slået helt om. Det gælder 
f. eks. professor Allen Hynek, astronom og det 
amerikanske luftvåbens rådgiver for UFO-fæ- 
nomenerne. Endnu i marts 1966 prøvede han at 
tyde nogle lysende objekter, set på nattehimlen 
af talrige borgere og politifolk, som morild. Men 
fornylig anbefalede han, at der over hele USA 
bygges en række centre for UFO-jagten, hvor 
teknikere efter telefonopkald straks kunne pejle 
sig frem til og følge objekter eller objekters pas¬ 
sage. Til pressen gav han følgende forbløffende 
erklæring: „Sagen er blevet mere alvorlig end 
man skulle tro, og vi må forsøge at løse denne 
gåde, før russerne har løst den. Vi må være ob¬ 
jektive og ikke længere le af mennesker, som 
påstår at have set et lysende objekt fare med ko¬ 
lossal fart over himlen”. 

Professor Hermann Oberth, verdenskendt rum¬ 
farts-ekspert, Wernher von Brauns tidligere læ¬ 
rer, går uden forbehold ind for de flyvende tal- 
lerkeners eksistens og udtalte november 1967 på 
en UFO- kongres i Mainz: „Jeg er helt på linje 
med de UFO-forskere, der stræber efter at nå til 
klarhed om disse problemer. Verden har ret til 
at erfare, hvad det drejer sig om. Jeg tror, at 
man ikke længere skal nære nogen tvivl. Der 

foreligger nu over 10.000 rapporter om UFO-til- 
synekomster, - hændelser, som ikke lader sig for¬ 
klare med de videnskabelige erkendelser, vi jord¬ 
beboere nu råder over“. 

Et fænomen som iagttagelsen af de flyvende 
tallerkener eller UFOs, der siden sidste verdens¬ 
krig og til nu har antaget sådanne proportioner, 
kan selvfølgelig ikke skyldes massehallucinationer. 
Man vægrer sig ved at tro, at så mange menne¬ 
sker og så langt fra hinanden har kunnet lade 
sig narre i årevis. Der foreligger talrige obser¬ 
vationer dokumenteret af troværdige, teknisk 
skolede folk: Astronomer, lufthavnspersonale, pi¬ 
loter, universitetsprofessorer. Eksistensen af så¬ 
danne objekter kan derfor absolut ikke længere 
drages i tvivl. Men det er jo lettere at gøre prob¬ 
lemet til genstand for latter eller stille sig skep¬ 
tisk og afvisende fremfor at udforske det og lede 
efter sandsynlige forklaringer. 

Den teori, at det kunne være en eller anden 
jordisk stormagts forsøgsmodeller, må falde efter 
følgende ganske enkle overvejelser: Opfindelser, 
der som disse objekter helt ville revolutionere vor 
flyveteknik, kan umuligt holdes hemmelige så 
lang tid. En nation, som bygger „flyvende taller¬ 
kener", ville selvsagt ikke mere bekoste et væl¬ 
digt konventionelt luftvåben, hvis den rådede ov¬ 
er maskiner, i stand til lydløst at svæve ubevæge¬ 
ligt i enhver højde, der med enorm fart og 90 
graders drej beherskede ethvert punkt på Jordens 
overflade - maskiner, som ifølge piloters og ra¬ 
dar-ingeniørers udsagn er endog de allernyeste 
raketter langt overlegne. 

Men når teorien om en jordisk herkomst må 
opgives, er der kun én mulighed tilbage: At ob¬ 
jekterne stammer fra ikke-jordiske kulturer. Det¬ 
te kræver imidlertid en omfattende åndelig ny¬ 
orientering af vort verdensbillede. Vi nærmer os 
her en virkelighed af højere rangorden, der selv¬ 
følgelig ikke lader sig måle alene med de nu¬ 
kendte fysiske love, for de gælder den gængse 
realitets dimensioner og har ikke universel gyl¬ 
dighed. 

Der må her mindes om, at disse objekters til¬ 
synekomst på himlen ingenlunde er nogen plud¬ 
selig hændelse i vor tid. Efterretninger herom 
går tilbage til den grå fortid, langt hinsides 1947, 
da den amerikanske pilot Kenneth Arnold første 
gang brugte udtrykket „flyvende tallerken". 

I Bibelen findes beskrivelser af himmel-hjul, 
der drejer indeni hinanden; der fortælles om 
Elias og Enok, at de af ildvogne blev ført leven¬ 
de fra jorden op til „et andet hus" i faderens 
himmelske boliger. Russiske forskere tolker dette 


„andet hus" som en stjerne, hvor mælkevejssyste¬ 
mets hersker bor. 

Ifølge overleveringen skal Enok - navnet be¬ 
tyder på hebræisk „den, der véd alt" - have op¬ 
fundet skrift, artimetik og astronomi. I „Enoks 
bog" en nedlagt en forbavsende viden om stjer¬ 
nerne og om planeternes bevægelser; han skildrer 
sine rumrejser, hvilket har foranlediget russiske 
forskere til at mene, at han som „en overjor¬ 
disk blev sendt på en missionsopgave til vor 
klode". 

I gamle indiske Dshaina-tekster (Purva, Ma- 
habharata, Ramayana) beskrives rumskibe med 
ægform eller som lysende kugler, de drives af en 
æterisk kraft; ved starten hvirvles jorden op, de 
kredser flere gange om vor planet og lander i 
stjernernes havne. 

Flere romerske forfattere (Plinius d. æ., Titus 
Livius, Julius Ossequiens) beretter i deres bøger 
om tilsynekomsten af runde objekter eller skjolde 
af ild (clipei ardentes) på himlen. Fra middel¬ 
alderen kendes talrige lignende beretninger af 
fromme munke i mange klostre. Jeg vil ikke her 
nævne nogen af de mange forskellige og yderst 
opsigtsvækkende iagttagelser i vor tid; de kendes 
for en stor parts vedkommende fra dagspressen 
og tidsskrifter. 

Har man først anerkendt eksistensen af disse 
flyvende objekter - og de er kendsgerninger, som 
ikke længere kan betvivles - og går man ud fra, 
at de er af ikke-jordisk herkomst, så melder sig 
helt selvfølgeligt det spørgsmål: Hvorfra kom¬ 
mer de? 

Forsøger vi her at finde et svar, er det uvæger¬ 
ligt knyttet til et kompliceret rum-tid problem, 
der ikke kan løses med den klassiske fysiks love 
og få og utilstrækkelige hjælpemidler. 

Holder man sig til de hidtidige astronomiske 
iagttagelser og resultater fra rumsonderne, kan 
med temmelig stor sikkerhed siges, at der findes 
en slags plantevækst på Mars, men måske også 
på Venus; men det er yderst usandsynligt, at de 
to planeter eller de øvrige i vort solsystem be¬ 
boes af andre tænkende skabninger; (jordklodens 
mennesker må være undtagelsen fra reglen. O.a.). 

„Det ville" - for at citere Arthur Clarke - „i 
sandhed være for meget forlangt, at to slags 
intelligensbegavede skabninger skulle leve inden¬ 
for dette samme lille område af verdensrummet". 
Derfor må UFOerne opfattes som ikke-jordiske 
maskiner fra verdener, der ligger betydeligt hin¬ 
sides vor solsystem, og hvis afstand fra os ikke 
måles i millioner kilometre (som til Mars og 

Venus), men i mange lysår ... og hvert lysår 
svarer til ca. 10.000 milliarder kilometer! 

Så hyperboliske distancer skulle ifølge frem¬ 
ragende videnskabsmænds udsagn være en uover¬ 
vindelig hindring for intergalaktisk kontakt - sta¬ 
digvæk ud fra vor nugældende fysiske og tekno¬ 
logiske viden. 

Vi må imidlertid ikke glemme, at hvis der fin¬ 
des intelligens-væsener andre steder i verdens¬ 
rummet, kan de bebo planeter om sole, der er 
millioner og atter millioner år ældre end vor sol 
og befinde sig på et udviklingstrin, der svarer til 
vort om lige så mange årmillioner; og de kan alt¬ 
så have en fysisk og teknisk viden, VI endnu 
slet ikke gør os nogen forestilling om. 

Afstanden som barriére . . . den sættes udeluk¬ 
kende af vor manglende evne til at tænke i kos¬ 
miske dimensioner og af vor minimale levealder. 
Det er på ingen måde udelukket, at sådanne høje¬ 
re udviklede galaktiske kulturer forlængst løste al¬ 
derdoms-problemet, ja måske er, hvad vi ville 
kalde udødelige. 

Men lad os et øjeblik se bort fra den nævnte 
hypotese og vende opmærksomheden mod de 
hastigheder, hvormed disse superudviklede væ¬ 
sener må rejse gennem verdensrummet. Vi ken¬ 
der den tid, vi behøver til interplanetariske rej¬ 
ser med de drivstoffer og tekniske aggregater, 
som nu står til vor rådighed. Med kemiske brænd¬ 
stoffer kan et rumskib nå til Mars eller Venus i 
løbet af nogle måneder. Brugte vi i stedet atom¬ 
kraft, ville rejsetiden blive afkortet til nogle få 
uger eller døgn. Måske lykkes det allerede inden¬ 
for det næste århundrede. 

Vor allernærmeste fiksstjerne (bortset fra so¬ 
len) er Proxima Centauri, og den befinder sig 
mange millioner gange længere borte end Mars 
og Venus. Et atomdrevet rumskib bygget år 2050 
ville være, meget rundt regnet, 100.000 år om at 
nå derud. 

Vi tør imidlertid gå ud fra, at vore rumskibes 
hastighed bliver ganske væsentlig større i de kom¬ 
mende århundreder, hvis det lykkedes at hente al 
energien ud fra de medførte brændstoffer - må¬ 
ske løses problemet med antiproton-proton prin¬ 
cippet, der er atomkraften tårnhøjt overlegent. 
Hastigheden vil da blive ti, hundrede eller tu¬ 
sinde gange større, således at de nævnte afstande 
kan tilbagelægges på relativt kort tid, indenfor 
et århundrede eller kun nogle årtier. Farten er 
oppe på 150 millioner km i timen eller mere. 
Endnu nogle tekniske fremskridt - og det vil 
være muligt i løbet af et par år at rejse også til 
andre fiksstjerner. 


Men lysets hastighed, der forøvrigt gælder en¬ 
hver elektromagnetisk stråling, kan ikke over¬ 
skrides .Farten sættes til 300.000 km i sek. (helt 
nøjagtigt 299.778 km i sek. i lufttomt rum) - 
intet vilkårligt valgt tal, men nøje knyttet til 
verdens-altets struktur. 

Var det muligt at overskride denne hastighed, 
befandt vi os ikke længere i rum og tid, dvs. det 
med vore sanser iagttagelige univers, men et an¬ 
det sted . . . Hvor dette „andet sted“ findes, véd 
vi ikke, og Einsteins relativitetsteori lader os blot 
formode, at det eksisterer. Men ifølge hans teori 
skulle et fartøj, der rejser med (næsten) lysets 
hastighed, også befinde sig i et andet tidssystem, 
og her kommer vi så til det såkaldte tidspara¬ 
doks. 

Tidens længde er et spørgsmål om stedet, hvor 
den måles. Tiden bliver desto kortere („går lang¬ 
sommere”), jo hurtigere vi bevæger os i rummet. 
Med lysets hastighed står tiden stille, og nuet 
varer evigt. 

Clarke skriver: „Selv om det forekommer at 
være noget helt utroligt, så er der her tale om 
logiske konsekvenser af den Einstein’ske teori”. 

Efter overskridelsen af lyshastigheden ville man 
som sagt befinde sig uden for tiden og rummet, 
de to vældige og illusoriske barriérer, som Ma- 
eterlinck kaldte dem, udenfor hvilke vor fornuft¬ 
tænkning kommer til kort. Uden for det med 
sanserne iagttagelige univers ville vi altså befinde 
os i et andet, formentlig ét, der er anbragt paral¬ 
lelt med vort. 

Teorien om dette parallel-univers blev opstillet 
for få år siden og betragtes ikke mere som science 
-fiction. Adskillige fysikere går ind for den og 
anser den endog for nødvendig til at tolke ellers 
uforklarlige hændelser, f. eks. K-mesonets be¬ 
synderlige opførsel (en partikel, hvis masse lig¬ 
ger mellem elektronets og protonets), der netop 
synes påvirket af et andet univers, som er i stand 
til at kontakte vort. 

Eksistensen af et univers (eller flere) hinsides 
det af vor videnskab udforskede, er genstand og¬ 
så for berømte matematikeres spekulationer, så¬ 
ledes Louis Fantappiés: „Det synes klart, at hele 
virkeligheden ikke er udtømt inden for rammer¬ 
ne af det med vore sanser formulerede rum-tid 
begreb. For at kunne forklare hele virkeligheden 
må man altså lede efter et andet og større skema. 
Mangt og meget, som synes uforklarligt i det ene 
univers, kan føje sig ganske logisk ind i det andet 
med større fysiske friheder og omfattende for¬ 
vandlinger”. 

Her er det, at min hypotese om UFO-fæno- 

menerne kommer ind i billedet: Galaktiske kul¬ 
turer er nået et udviklingstrin, som ligger milli¬ 
oner eller milliarder år ude i vor fremtid. Med 
udnyttelsen af os ukendte energiformer, indbe¬ 
fattet psykiske og parapsykiske, lykkedes det dem 
at skabe specielle kraftfelter, hvilke ændrer det 
faste grundlag for enhver genstands stof (dvs. 
tyngdekraftens, lyshastighedens og kvanternes 
konstans). Dermed forsvinder selve genstanden 
så at sige fra det sanseligt iagttagelige univers 
og går over i en overordnet dimension, der hver¬ 
ken kender tid eller rum. 

Denne mulighed: At få adgang til et andet 
univers, hvor stofferne ikke adlyder de os be¬ 
kendte konstanser, løser på indlysende måde my¬ 
stikken omkring de flyvende tallerkener eller 
UFOs, deres overvindelse af enorme afstande 
på ganske kort tid. Det er ikke mere så svært at 
anerkende deres herkomst fra verdener hundre¬ 
der eller tusinder af lysår fra os. Intet står nu 
i vejen for den antagelse, at væsener fra sådanne 
superudviklede kulturer med de nævnte kraft¬ 
felter har fundet dét eller de punkter, hvor der 
sker interferens mellem to parallelle universer, og 
at de udnytter opdagelsen til rejser mellem pla¬ 
neter indenfor deres egen galakse eller mellem 
mælkevejene. 

Højereudviklede kulturer kan på den måde 
have løst rumproblemet og overvundet tids-barri- 
éren. Det forekommer mig at være en ret logisk 
teori - og den eneste, som gør det muligt at nå 
til en forståelse af UFO-fænomenerne, der ellers 
gennem årtier kolliderede med den ortodokse 
videnskabs realiteter . . . uden tvivl fordi de over¬ 
går den eksperimentelle forsknings muligheder 
for en eksakt bevisførelse. 

At ignorere eller benægte UFO-fænomenerne, 
blot fordi de ikke lader sig forklare inden for den 
moderne videnskabs skema, er en stor fejltagelse. 
Dette skema er nemlig ikke stort nok til at rum¬ 
me hele virkeligheden, og vi behøver ikke at 
skamme os over eller frygte for at opstille dri¬ 
stige hypoteser, og at sætte et system af pionér- 
tanker op imod den rationelle tænkning. 

Den russiske astronom Kozyref skrev for nogle 
år siden: „Menneskets teknik vil i fremtiden gøre 
det muligt at besejre tiden“. Uden denne tids¬ 
kontrol vil mennesket faktisk altid være bundet 
til dén lille himmeloase, som solsystemet udgør. 
Også selv om man antager, at atomenergien 
engang kan udnyttes til rumrejser, så er afstan¬ 
dene stadigvæk så uhyre, at de slet ikke står i 
rimeligt forhold til vor levealder. I hvert fald er 
jeg overbevist om, at galaktiske kulturer, der be¬ 


sejrede tiden, netop er dem, som må tilskrives 
UFO-fænomenerne; de har løst tid-rum proble¬ 
met, rimeligvis med kontakter til et andet univers. 
Så længe vi ikke selv er nået så vidt, vil - som 
Robert Charroux skriver, „tiden stedse være den 
barriére, som højere magter har opstillet, og som 
bremser menneskets erkendelse af hele virkelig¬ 
heden«. 

Vor begrænsning til én lille zone af verdens¬ 
altet er meget træffende blevet kaldt „Guds ka¬ 
rantæneforskrift«. Men en sådan eksisterer selv¬ 
følgelig ikke som norm for fysisk og psykisk 
højereudviklede skabninger end vi. 

Min hypotese om UFOernes rum- og tidsmæs¬ 
sige interferens til et parallelt univers hinsides 
vor erkendelse vinder i sandsynlighed, når man 
inddrager nogle særpræg ved de UFOer, der 
trænger ind i Jordens atmosfære. De mest be¬ 
mærkelsesværdige observationer synes at passe 
ind i en bestemt model: 

1. Objekterne kommer pludseligt til syne og for¬ 
svinder lige så brat, 

2. dyr bliver opskræmt, ofte endnu før objek¬ 
tet er iagttaget. 

Hvad første punkt angår: Kontroltårnsperso¬ 
nale i lufthavne verden over, som havde lejlig¬ 
hed til på radarskærmen at følge UFO-fænome- 
ner, er i deres rapporter enige om, at de mysti¬ 
ske objekter pludselig kom til syne, som om de 
dukkede frem „af intet« og forsvandt med lige 
så stor fart. 

Det samme berettes af piloter i civile og mili¬ 
tære fly, som passerede eller blev passeret af 
flyvende tallerkener: Enhver forfølgelse måtte 
opgives, da objekterne forsvandt i løbet af få se¬ 
kunder. 

Man har tolket dette med formodninger om 
en vis evne til at bremse og accellerere fantastisk 
hurtigt. Det lyder lidet overbevisende, mens over¬ 
gangen fra ét univers til et andet, dvs. objektets 
ind- og udtræden i andre rum-tid-dimensioner 
giver en mere sandsynlig begrundelse. 

Med hensyn til punkt to: Dyrenes adfærd er 
uden tvivl en følge af sådanne flyvende objekters 
tilstedeværelse. Heste og hunde, som ellers lige¬ 
gyldige lytter til den infernalske støj fra forbi- 
flyvende jetmotorer, helikoptere osv., viser næsten 
altid tegn på uro og ophidselse, når et UFO 
lydløst nærmer sig, og det sker ofte endnu før 
objektet viser sig på himlen. Hvilke udstrålinger 
kan dyrene mon fornemme under disse omstæn¬ 
digheder? Er det langtrækkende eller endog uni¬ 
verselle psykiske kraftfelter? 

Så ofte dyrene foretager sig noget, vi med vor 

fornufttænkning ikke fatter, plejer vi at søge til¬ 
flugt i begrebet „instinkt" .. . der blot camou¬ 
flerer vor uvidenhed. Et andet fænomen, nemlig 
at dyr kan fornemme snarligt kommende natur¬ 
katastrofer som jordskælv og laviner, lader sig 
heller ikke forklare med vor gængse fysiologi. 
Det må dreje sig om evner til at modtage over¬ 
sanselige impulser, der ikke registreres af men¬ 
neskets sanser. 

Hvis vi ud fra disse aspekter vurderer dyrenes 
opførsel i forbindelse med UFOer, er det nær¬ 
liggende at tolke den som reaktioner på impulser, 
der har en bio-kosmisk karakter og helt unddra- 
ger sig vore sanser. Dyrene opfatter kort sagt det 
sig nærmende UFO som et fænomen i den natur, 
de har en snæver kontakt med. 

Dyret befinder sig formentlig på samme plan 
som det flyvende objekt - i en os ukendt dimen¬ 
sion med en psykisk magtfaktor, der er fremmed 
for fornufttænkningen. En sådan højere dimen¬ 
sion kunne være et udenfor vor sanseverden be¬ 
liggende parallelt univers, hvortil (efter min te¬ 
ori) UFOerne har adgang, mens de overvinder 
de vældige kosmiske afstande. 

Jeg bilder mig ikke ind, at jeg med disse fy¬ 
siske og parapsykiske aspekter kan besejre den 
store skepsis, nutidens snævre positivistiske op¬ 
fattelse gør gældende overfor UFO-fænomenerne, 
thi den kræver fortsat ganske konkrete beviser for 
eksistensen af en anden virkelighed, før den over¬ 
hovedet vil beskæftige sig med dem. 

Med en helt utrolig indskrænkethed forkaster 
man dristige hypoteser og bekæmper alle rebeller 
og indser ikke, at uden disse ville - som Tala- 
moni så træffende skriver „videnskaben snart 
blive forvandlet til et mausoleum af forkerte og 
mumificerede sikkerheder". 

Ofte går man endda så vidt som til at benægte 
kendsgerninger, når de ikke kan forklares ud fra 
fornuftgrunde, dvs. ikke beskrives med gængse 
udtryk for en realitet af underordnet rang. Og 
dog er vi, som allerede Laplace udtrykte det, „så 
langt fra at erkende alle naturens kræfter og de¬ 
res mangfoldige virkemåder, at det vil være lidet 
filosofisk, hvis man benægter eksistensen af visse 
fænomener alene af den årsag, at de ikke lader 
sig forklare ud fra vor nuværende viden". 

Lad os heller ikke glemme apostelen Paulus’ 
formaning til korintherne: Denne verdens visdom 
er dårskab for Gud. 

Udforskningen af UFO-fænomenerne kræver 
en total åndelig nyorientering og tvinger os til at 
anerkende eksistensen af et andet og betydeligt 
mere kompliceret univers end det, videnskaben 


hidtil beskæftigede sig med - det, der er umiddel¬ 
bart tilgængeligt for den „sunde fornuft". 

Forsøg med de subatomare partikler har gan¬ 
ske vist afsløret fænomener, der forlængst fik 
nogle fysikere til at postulere eksistensen af en 
ikke-fysisk verden som fundament for den fy¬ 
siske. Blandt dem er Lawden, der med den så¬ 
kaldte psykisme (besjælethed) prøver at tolke 
elementærpartiklernes „afvigende" opførsel. Han 
nærmer sig her tanker fremsat af Teilhard de 
Chardin, som i ethvert mikrokosmisk partikel 
formoder den rudimentære eksistens af en slags 
psyke i dennes allerlaveste udviklingstrin. En 
sådan primitiv besjælethed af det „livløse" stof 
har sit grundlag i Teilhards princip: Intet viser 
sig, som ikke allerede var forberedt. Kimen til 
menneskets tænkning, bevidsthedens morgendæm¬ 
ring fandtes allerede i det mest primitive atom¬ 
partikel . . . 

Hinsides vort fysiske univers så Teilhard altså 
intuitivt et psykisk verdens-alt, der ligger uden 
for vor sanse-erkendelse - et ikke måleligt uni¬ 
vers, som nulevende menneskers opmærksomhed 
endnu næppe er rettet imod, som dets sanser ikke 
fornemmer, men som kulturer i andre verdener 
forlængst udnyttede til at manøvrere gennem 
tid- og rumløse dimensioner. 


UFO-mærkater 

Udbred kendskabet til „UFO-NYT" og UFO- 
sagen ved at sætte mærkater på Deres for¬ 
sendelser. 

Selvklæbende mærkater er udsolgt, men 
der er tusinder af mærkater på gummieret 
papir. De venter blot på at blive solgt. 

Mærkaterne har været direkte årsag til, at 
mange mennesker er blevet abonnenter på 
UFO-NYT. - Bruger De også mærkater?? 

Gummieret papir: (Krøller ikke) 

100 stk. incl. forsendelse ... kr. 4,00 
200 - - - ... kr. 7,00 

400 - - ... kr. 13,00 

Bestillinger foretages ved at indsende belø¬ 
bet på postgiro til: 

Frank Lerbæk, Sanddalsparken 6, 2. th. 
5700 Svendborg - Postgiro nr. 14 78 03. 

Vi har meget svært ved at forestille os den 
uhyre impuls, som videnskaben vil få fra det øje¬ 
blik den overskrider grænsen mellem det fysiske 
og psykiske og erkender virkeligheden bag det 
immaterielle begreb „ånd“. Alt bliver da muligt, 
bl. a. også kontrollen over tiden, og astronauter 
vil på brøkdele af et sekund kunne nå ud til de 
fjerneste stjerner. 

Men lad os foreløbigt nøjes med at betragte 
stjernevrimlen som kilde til psykisk afslapning 
og meditation. Når vi en klar nat står under det 
funklende firmament og stirrer op mod gruppen 
Pleiaderne syd for Orion, da melder sig spørgs¬ 
målet: Hvorfor var netop denne stjernesamling 
i længst svundne tider genstand for så mange 
myter og sagn? 

Ifølge præ-inkaernes mytologi er stjernerne be¬ 
boet, og guderne kom fra Pleiaderne ned til Jor¬ 
den. Hvem var disse guder? Har højerestående 
væsener besøgt os fra verdensrummet? Fik vor 
klode gæster fra fjerne kosmiske regioner i hi¬ 
storisk og navnlig forhistorisk tid? - Kendte nøg¬ 
terne forskere og astronomer drøfter i ramme al¬ 
vor denne mulighed. 

Pleiaderne var også andre folkeslags yndlings- 
stjerner. Polyneserne delte med deres hjælp året 
i to dele „Pleiaderne over“ og Pleiaderne under" 
(horisonten). I det gamle Ægypten blev novem¬ 
ber kaldt „Pleiademåned". 

Myter, sagn og legender skjuler historiske sand¬ 
heder, som videnskaben intet kender til. Man må 
i denne forbindelse ikke glemme, at Tro jas gen¬ 
opdagelse skyldtes et sagn - alle andre end ar¬ 
kæologen Schliemann anså det for at være Ho¬ 
mers frit digtede eventyr. 

Den moderne astronomi erklærer, at Pleiaderne 
er alt for unge til at kunne have planeter med 
liv. Men det kan simpelthen have forholdt sig 
sådan, at vore antikke forfædre så flyvende ob¬ 
jekter ankomme fra en sigtelinje mod Pleiaderne 
- Med sælsomme væsener om bord, der siden 
blev til guder i myter og sagn. 

Jeg begyndte med at citere Pindars myte, og 
jeg ender med myten om Pleiaderne. Thi at be¬ 
tragte oldtiden med nye øjne kan intuitivt lade 
os se ind i fremtiden. Lad mig slutte med nogle 
ord af Camille Flammarion. Han var for et år¬ 
hundrede siden i akademiske kredse genstand for 
medlidende smil eller slet dulgt foragt. I dag 
lyder hans ord ikke mere så fantastiske. Man må 
desuden holde sig for øje, at ingen videnskabs¬ 
mand med 100 pct. bevisførelse kan aflægge 
regnskab for sin opfattelse af universet. Også 
han må meditere, omend i overensstemmelse med 


de fysiske love og eksperimentelle resultater - og 
dog kan han heller ikke vægre sig mod at skele 
intuitivt til de endnu ikke helt sikre kendsgern. 

Således skrev Flammarion i 1862: Højere ver¬ 
dener, herlige opholdssteder for høje intelligenser, 
oversår de uudforskede regioner i fjerne rum . . . 
Lykkelige verdener, hvor mennesket er fri for en¬ 
hver materiel beskæftigelse, frigjort fra alle de 
grove behov, der er knyttet til vor jordiske or¬ 
ganisme, hvor det, i stedet for at tigge sin næ¬ 
ring som rester fra andre skabninger, er udstyret 
med organer, der umærkeligt ånder i et livgiven¬ 
de fluidum; hvor i stedet for den jordiske viden¬ 
skabs møjsommelige søgen er trådt forfinede 
sanser og en mere fuldkommen intelligens, som 
afslører skabelsens vidundere og dens universelle 
love. . . Dér er mennesket nået til sandhedens 
vange: Religion, videnskab og filosofi rækker 
hinanden hånden. Gud er ikke mere så fjern, man 
tilbeder ham uden at spærre sig inde under en 
hvælving af sten, naturen er templet og menne¬ 
sket dets præst. Dér betragter mennesket omsider 
uden hæmninger den uendelige himmels herlige 
panorama, med skarpt blik følger det verdeners 
vandringer og besøger, i kraft af vidunderlige 
evner, de omliggende sfærers beboere. . . 

Guiseppe Bonfante 
„Die andere Welt" nr. 9, 1968. 

Oversat for UFO-NYT af V. J. Brøndegaard. 


Psykolog beder om UFO-undersegelse 

En psykolog ved universitetet i Wyoming har 
efterlyst en videnskabelig tilnærmelse til studiet 
af uidentificerede flyvende objekter, der, som han 
siger, „alt for længe har været genstand for lat¬ 
terliggørelse." Leo R. Sprinkle fortalte forsam¬ 
lingen ved „The American Psychological Asso- 
ciation’s" årlige konvent, at han måtte indrømme, 
at han havde et ømt punkt - han troede på UFO- 
er - men som psykolog følte han, at de forsøg, 
der i øjeblikket blev gjort for at forklare objek¬ 
terne, således bestræbelserne fra U.S. Air Force’s 
side, var totalt virkningsløse. „Air Force meto¬ 
derne afspejler et minimum af videnskabelig til¬ 
nærmelse" Sprinkle sagde, at han personligt hav¬ 
de set to „luft-fænomener". Han ignorerede det 
første, fordi „kun tosser ser UFOer", men den 
anden observation, erklærede han, kunne ikke for¬ 
kastes. „Jeg tror", sagde han, „at UFO-rappor- 
terne repræsenterer ikke-jordiske luftfartøjer, som 
er intelligent styrede og bliver brugt til systema¬ 
tisk undersøgelse af Jorden". 

APRG okt. 1967. /BK. 

Tjekkisk videnskabsmands syn på UFOer 

Dr. Ludvik Soucek, som skriver i SVET V 
OBRAZECH (Verden i billeder) havde i nr. 49, 
50 fra 1967 en hel del at sige om den mulige ek¬ 
sistens og oprindelse af UFOer. Den første del 
af artiklen handlede om de historiske tilfælde, 
inklusive Kenneth Arnold, kaptajn Mantell og 
Washington D.C. observationerne i 1952. Efter 
at have omtalt det historiske aspekt, fortsatte 
Soucek med nogle intelligente spekulationer over 
og nogle bemærkninger om sine egne erfaringer 
i undersøgelsen af UFO-oplysninger. Han sagde, 
at han i en samtale med en leder i det tjekkoslo¬ 
vakiske radarkorps var blevet fortalt, at man 
havde sporet hurtigt-flyvende uidentificerede ob¬ 
jekter på det tjekkiske radar mange gange. Lede¬ 
ren sagde også, at disse oplysninger ikke var 
givet til offentligheden, fordi „vi ønsker ikke at 
skabe panik". 

Dr. Soucek anførte seks mulige forklaringer på 
UFOerne: 

1. Hallucinationer og spøgefuldh. (han konkid. 
(i mods. til Hynek, d. red.), at de fleste af tilf. 
uden tvivl hører til denne kateg.). 2. Naturl. fæ¬ 
nomener (han siger, at de meget ofte giver an¬ 
ledning til rapporter, og han anfører planeter 
som hyppig årsag til UFO-rapporter). 3. Hem¬ 
melige våben, Her spekulerer dr. Soucek på den 
mulighed, at UFOerne er hemmelige fartøjer, 
opfundet af nazisterne og smuglet ud af Tysk¬ 
land før det tredie riges fald i 1945. Til støtte 
for dette anfører han, at flere nazistiske konstruk¬ 
tører af specielle eksperimental-fartøjer er for¬ 
svundet, tilsynekomsten af UFOer nær raket-ba¬ 
ser under krigen (især i nærheden af Peenemun- 
de), de mange UFOer, der er set over Sydameri¬ 
ka, hvor mange nazister formodes at skjule sig, 
den kendsgerning, at UFOer synes at undgå be¬ 
boede områder, den uforklarlige forsvinden af 
flere tyske fragt-ubåde, hver i stand til at laste 
850 meter-tons (å 1000 kg), flere langdistance¬ 
flys forsvinden fra Tempelhof flyvepladsen med 
flyveplaner til Spanien og dokumentation til Syd¬ 
amerika, og sidst, men ikke mindst, fjernelsen af 
et enormt beløb på flere gange 10 millioner Mark 
i hård valuta, guld og ædelstene fra Reichbank, 
kort før krigens afslutning. 

4. Menneske-skabte produkter (balloner, flyve¬ 
maskiner, satellitter o.s.v.). Soucek erklærer det 
for sin overbevisning, at mange rapp. stammer 
fra sådanne objekter. 

5. Et nyt, relativistisk fænomen. Her rører Sou¬ 


cek ved noget, som de fleste UFO-entusiaster ikke 
tager med i betragtning, fordi de allerede har 
bundet sig for meget til den interplanetariske 
tese. Vi citerer: „Denne mulighed er, så vidt jeg 
ved, ikke tidligere taget med i betragtning, men 
i 1952 præsenterede en tysk fysiker, Burkhart 
Heim, sin matematiske teori, og erklærede, at det 
er muligt at bevise den eksperimentelt. Med ud¬ 
gangspunkt i eksperimenterne, gjort af fransman¬ 
den Pages, konstruktør af en flyvende diskos, 
der svæver i et elektromagnetisk felt, og fra teo¬ 
rierne om „Kontinuerlig dannelse og forsvinden 
af stof", påstår Heim, at dette stof kan eksistere 
i en endnu ukendt tilstand af „Meso-felt“ indenf. 
elektromagnetiske- og gravitations-kraftfelter. 
Dette mezo-felt kan bruges i konstruktionen af et 
kosmisk, diskosformet fartøj. Sådan et fartøj ville 
være i stand til at bevæge sig hurtigere end lyset 
og således blive usynligt. Ved passende arrange¬ 
ment af „energi-felter", som han også beregner, 
kunne fartøjet modstå ødelæggelser ved sammen¬ 
stød og ville være sikker for besætningen, endog 
i tilfælde af pludseligt ændret flyveretning eller 
fart". 

Derefter fortsætter Soucek med at indrømme, 
at det foregående er en „vild“ teori, men at for¬ 
fatteren i anden henseende er en respekteret vi¬ 
denskabsmand. Accepten af en sådan teori 
ville betyde en korrektion eller forandring af 
Einsteins relativitetsteori, alene p.g.a. fartens 
overskridelse af lysets hastighed, da dette er ude¬ 
lukket ifølge Einsteins teori. Heims „kosmiske 
fartøj" ville altså udvise visse træk, som tillægges 
nutidens UFOer, der hidtil har været uforklarede 
i sammenhæng med den gældende teknologi, dvs. 
evnen til pludseligt at ændre retning eller fart, 
og at komme til syne og forsvinde i en brøkdel 
af et sekund. 

Så nævner Soucek den interplanetariske hypo¬ 
tese, „sikkert den mest populære og spændende" 
og siger, den ikke må udelades. Han fortsætter 
med at diskutere de forskellige muligheder, der 
er indblandet. 

Sidst i rækken af Soucek teorier, kommer te¬ 
orien om, at vore sønner og sønnesønner rejser 
ind i fortiden, og at det er deres fartøjer, der ses 
for tiden. 

Vi må håbe, at dette ikke bliver det sidste, vi 
hører fra dr. Soucek, og under hensyn til Tjek¬ 
koslovakiets nuværende politiske problemer, kan 
vi kun håbe, at den videnskabelige oplysning ikke 
vil falde som offer for den nyligt indførte cen¬ 
sur. 

A.P.R.O. Bulletin juli-aug. 1968. /BK. 

Dr. Hermann Oberth ser på UFO- problemet 


I et enestående interview påpeger raketalde¬ 
rens grand old man, at som UFO-beviserne 
hober sig op, er videnskabsmændenes nega¬ 
tive holdning, historien der gentager sig selv. 

af Rho Sigma. 

„Jeg tænker på solskin og blå himmel, når jeg 
mindes Huntsville”, sagde raketalderens grand 
old man, den høje, hvidhårede prof. Hermann 
Oberth, da han så op mod den grå, vinteragtige 
himmel bag panorama-ruden i sit hjem i Feurch 
nær Nurnberg, Tyskland, hvor han tilbringer sin 
alderdom. 

For mindre end 10 år siden kunne man se 
ham gå til sit kontor i Huntsville’s arsenal. Som 
en velkendt skikkelse mellem NASA’s gamle ken¬ 
dinge i „Rocket City”, hjalp han med at formu¬ 
lere de første, væsentlige grundsætninger, som 
andre opbyggede umådelige industrier på. 

Det at trække sig tilbage betyder ikke stagna¬ 
tion for hans urolige sind. Hans insisteren på, at 
videnskaben burde være opmærksom på de utal¬ 
lige observationer af „uidentificerede flyvende ob¬ 
jekter” er blevet et stridens emne bag kulisserne. 
Hans nærværelse ved den fjerde internationale 
UFO-kongres i Wiesbaden i 1960 fik denne strid 
til at blusse op, skønt han ved denne lejlighed 
ikke var den eneste repræsentant for videnskaben, 
der insisterede på at diskutere berygtede emner. 

I det store og hele ignoreret af en forvirret 
offentlighed, præsenterede prof. dr. Lyra, fra 
universitetet i Gottingen sit syn på „nødvendig¬ 
heden af en tilbundsgående revision af nutidens 
fysik, for at opnå intelligent forståelse af para¬ 
psykologiske og kosmiske fænomener”. 

„Før jeg deltog, belejrede mine skrækslagne 
venner mig, for at få mig fra det”, fortæller pro¬ 
fessor Oberth. „Og bagefter spurgte en lærer 
ved universitetet, hvorfor jeg var gået med til 
det”. 

„Efter min mening, skulle videnskaben betragte 
alt som muligt, for så vidt kendsgerninger, ba¬ 
seret på observationer, ikke giver bevis for, at 
det er umuligt. Enhver forklaring burde anses 
for gyldig som arbejdshypotese, indtil der kan 
fremvises observationer, som modsiger dem”, sva¬ 
rede professor Oberth sine kritikere i en påkrævet 
artikel. „Jeg giver mig af med UFO-forskning, 


fordi det har forbindelse med rumrejser, og for¬ 
di jeg mener, at objektive personer burde kaste 
et blik på det materiale, der er indsamlet i pris¬ 
værdig ivrighed, selv af personer, der ikke altid 
er objektive”. 

„Ifølge de oplysninger, jeg ligger inde med, 
eksisterer der mere end 70.000 øjenvidne-rappor- 
ter om UFOer. Den britiske luft-marshal lord 
Downing siger, der er mere end 100.000 øjen- 
vidne-rapporter. Lige meget hvor sådanne rap¬ 
porter bliver undersøgt og registreret, kan om¬ 
kring halvdelen spores tilbage til kendte årsager. 
Andre 39 pct. af rapporterne er ikke identifice¬ 
rede, men beskrivelserne ligner så meget de 50 
pct identificerede objekter, at der sandsynligvis 
er tale om det samme. Ikke desto mindre kan 
11 pct. (eller ca. 8.000) af disse rapporter ikke 
forklares så let. De skulle ikke være løgne eller 
lavet for spøg, for de omfatter ansvarlige senior 
Air Force officerer, radar-observationer og foto¬ 
grafier fra ansvarlige kilder. Deres fart kan være 
enorm .Radar-målinger har vist op til 11,8 miles 
pr. sek., mere end 42.000 mph. (67.200 km/t.). 
Det er sandt, at pålideligheden af sådant radar¬ 
udstyr er blevet betvivlet, og hvis der kun havde 
været tre eller fire målinger tilgængelige, ville 
jeg ikke drage en slutning af dem. Men sagen 
er, at mere end 1.000 målinger er tilgængelige, 
og hvis radar-udstyret i De forenede Staters ma- 
rine-luftvåben var så upålideligt, at man ikke 
kunne tage sådanne aflæsninger alvorligt, kan 
jeg ikke forstå, hvorfor flåden har udrustet sine 
flyvemaskiner med et sådant udstyr”. 

„Jeg vil gerne kort forklare, hvorfor jeg til¬ 
sluttede mig kongressen. Status af vor viden om 
rummet i dag er sådan, at det ikke kan bevises 
videnskabeligt, om planeterne i vort solsystem 
er beboet af intelligente væsener. Men når alt 
kommer til alt er vor sol ikke alene i universet. 
Der er 50 milliarder solsystemer ligesom vores, 
alene i vor mælkevej. De fleste af disse systemer 
har også planeter. Og desuden er der så vidt vi 
ved mindst 500 mælkevejssystemer ligesom vores. 

Det er mere end sandsynligt, at der eksisterer 
intelligensvæsener udenfor vor Jord. Og at be¬ 
tragte os som intelligente, er mere eller mindre 
en definitions-sag!” 

På dette sted kunne det måske være på sin 
plads at mindes professor Oberths erfaring med 

sit manuskript „By Rocket To Interplanetary 
Space“ for mere end 40 år siden. Forlæggerne 
forkastede det. En af de samtidige eksperter 
kommenterede dengang: „Vi tror endnu ikke 
tiden er inde for udforskning af problemer som 
disse - og sandsynligvis kommer den aldrig". 

Oberth ser på et billede af den kæmpemæssige 
Saturn V raket og smiler. Historien gentager 
sandelig sig selv! For nu er igen en af hans sidste 
bøger, „Stoff und Leben", blevet forkastet af 
flere forsi, som „for risikabel". Selv dedikationen 
i den blev anset for „chokerende" af mange or¬ 
todokse videnskabsmænd. Den lyder: „Jeg til¬ 
egner denne bog prof. dr. Hans Bender i tak¬ 
nemmelig anerkendelse af hans uselviske og mo¬ 
dige udforskningsbestræbelser på dette felt". Pro¬ 
fessor Bender er Tysklands største autoritet i me¬ 
tafysik! 

Oberth, som har kæmpet mod bestemmende vi¬ 
denskabsmænd det meste af sit liv, udtaler: „På 
grund af en fundamental fejl i organisationen 
af nutidens universiteter, er videnskabsmanden 
for overbebyrdet til at give sig af med noget, 
som ikke hører med til hans specielle felt i den 
snævreste forstand. Jeg har holdt foredrag og 
talt om dette mange gange ... Af denne grund 
indtager han sædvanligvis en afvisende holdning 
overfor nye ideer, opdagelser og opfindelser - i 
så fald behøver han ikke at give sig af med dem. 
Og hvis emnet ikke netop er anerkendt af hans 
foresatte, så ser videnskabsmanden på det med 
endnu større aversion". 

Idet han udtrykker tilfredshed med tilbøjelig¬ 
heden til en vågnende interesse hos Amerikas 
videnskabsmænd for UFOerne, fastslår han: „Det 
ser ud til, at UFO-forskningen vil gennemgå de 
samme stadier som automobilismen, flyvn., rum¬ 
rejserne og bakteriologien. Vi behøver blot at 
huske Schliemann’s udgravninger og mange an¬ 
dre tilfælde, hvor intelligente outsidere først førte 
sagen frem, og den officielle videnskab først blev 
optaget af emnet, da resultaterne ikke længere 
kunne ignoreres og kendskab til emnet var ud¬ 
viklet nok til, at det nøjagtig kunne præciseres, 
hvilken specialists arbejde det var, at gå videre 
med forskningen". 

Han har omhyggeligt gennemforsket den ar¬ 
bejdshypotese, at UFOerne er maskiner, og fort¬ 
sætter: 

„(a) De er ikke bygget af mennesker... vi 
kan ikke i dag producere maskiner, der flyver 
som UFOerne". 

„ (b) De flyver ved hjælp af kunstige gravita¬ 
tionsfelter. Dette kunne forklare de pludselige 


retningsændringer . . . Denne hypotese kunne også 
forklare opsamlingen af disse diskos i et cylin¬ 
drisk eller cigar-formet moderskib, når de for¬ 
lader Jorden, fordi der på denne måde kun be¬ 
høvedes eet gravitationsfelt for alle skiverne". 

„(c) De producerer udladninger af højspæn¬ 
dings-elektricitet, for at skubbe luften bort fra 
deres vej... og stærke magnetiske felter, for at 
påvirke den ioniserede luft i de højere luftlag. . . 
dette kunne forklare, at de er selvlysende.. Selv 
polerne på vore elektriske influens- eller in¬ 
duktions-maskiner gløder i mørke. For det andet 
kunne det forklare UFOernes støjfri flyvning. . . 
Endelig forklarer denne forudsætning også de 
stærke elektriske og magnetiske effekter, der un¬ 
dertiden, skønt ikke altid, iagttages i nærheden 
af UFOerne". 

Professor Oberth sagde også: „Vi ved ikke 
med sikkerhed, om man kan skabe kunstige gra¬ 
vitationsfelter . . .“ 

Det er her interessant at bemærke, at der i 
USA er oprettet „Gravity Research Foundation", 
som præmierer afhandlinger om, hvad gravitet 
er, hvordan det virker og hvordan det kan kon¬ 
trolleres. Samtidig informerede „Soviet-Physics" 
(september, 1962) sine læsere om, at Rusland 
forøgede antigravitetsforskningen, at den moder¬ 
ne fysiks struktur forudsætter, at antigravitet 
ikke eksisterer, men at spørgsmålets fundamentale 
vigtighed tvinger deres forskere til at se sig om 
efter en eksperimentel bekræftelse på denne for¬ 
modning. Imidlertid står den kendsgerning til¬ 
bage, at man endnu ikke forstår tyngdekraftens 
natur fuldtud. 

Professor Oberth ser det ukendte i øjnene, og 
hans ægte, ydmyge indstilling, så typisk for vir¬ 
keligt store videnskabsmænd, afspejles i en hi¬ 
storie, han fortæller i et tysk blad: „Den franske 
astronom og matematiker Laplace tilegnede sin 
bog „The Movement of the Planets" kejser Na- 
poleon I og blev bagefter modtaget i audiens hos 
ham. Napoleon sagde til ham: „Deres bog var 
af ekstraordinær interesse for mig - men markis, 
hvor passer gud ind i dette?" Hvortil markis 
Laplace svarede: „Sire, dette er den eneste hy¬ 
potese, jeg ikke behøver". 

Den lille historie afsluttes med professor 
Oberth’s bemærkning: „Der er også mange viden¬ 
skabsmænd i dag, der ville svare på lignende 
måde". 

I et brev til lederen af den tyske UFO-forsk- 
ningsgruppe, skrev Oberth: „Bliv ikke for oprørt 
over modstanderne mod UFO-forskningen. Jo dy¬ 
bere de graver sig ned i det forkerte, desto mere 

vil de være at dadle til slut. Jeg har været vidne 
til alt dette en gang før på rumrejsernes om¬ 
råde". 

— o — 

Andre videnskabsmænd er også blevet stædigt 
ved den indstilling, som Sir William Gilbert sam¬ 
menfattede ved at sige: „Videnskaben har gjort 
sit yderste for at forhindre alt hvad videnskaben 
har udrettet" 

Dr. James E. McDonald, senior fysiker og pro¬ 
fessor i meteorologi ved universitetet i Arizona, 
talte om emnet UFOer ved det årlige møde i 
„The American Society of Newspaper Editors" 
i Washington D.C. i april 1967. 

I sammendrag sagde han, at den mærkelige 
måde, UFO-problemet er blevet ignoreret på, og 
den miskredit, man har fastholdt, må undersøges. 
Han sagde, at hovedansvaret for den systematisk 
fejlagtige fremstilling ligger hos luftvåbnets Pro¬ 
ject Bluebook, som han, på grundlag af sin før¬ 
stehånds-viden, kun kunne anklage for at have 
udført sit arbejde på en ganske overfladisk og 
inkompetent måde i den sidste halve snes år. 

„I årevis har luftvåbnets forsikringer givet 
offentligheden, pressen, kongressen og den sam¬ 
lede videnskab det fejlagtige indtryk, at UFO- 
problemet blev studeret med grundighed og vi¬ 
denskabelig sagkundskab; jeg har opdaget, at 
dette er fuldstændig forkert", sagde dr. McDo¬ 
nald. 

Det må fremhæves, at tiden for længst er for¬ 
falden til en gennemgribende kongres-undersø¬ 
gelse af UFO-problemet, en undersøgelse, hvori 
personer udenfor luftforsvarets kanaler kan re¬ 
gistrere den forbløffende historie om den måde, 
et problem af muligvis enorm videnskabelig vig¬ 
tighed er fejet ind under et tæppe af latterlig¬ 
gørelse og fejlagtig fremstilling i to årtier", fort¬ 
satte dr. McDonald. 

I gengivelsen af hans tale, som NICAP udgav 
under titlen „UFOer - det største videnskabelige 
problem i vor tid?", *) citeres dr. McDonald 
yderligere har følgende udtalelse: „Jeg tror, at 
hovedansvaret for UFO-undersøgelsen burde ta¬ 
ges fra luftvåbnet og overgives til en eller anden 
strengt videnskabeligt-orienteret virksomhed. Det 
ville være logisk at vælge NASA til denne op¬ 
gave. 

„Mærkeligt nok, jeg har sagt dette både i NA- 

*) Hele prof. McDonalds foredrag er udgivet på 
dansk af UFO-NYT’s forlag. Bogen - med samme 
titel som ovenfor - er yderst anbefalelsesværdig - 
og kan købes gennem regnskabskontoret for kr. 5,- 

red. 


SA og i offentlige diskussioner med videnskabe¬ 
lige kolleger, der er blevet rapporteret ret vidt 
omkring, og dog har NASA’s reaktion været lig 
nul. Måske er også de sikre på, at dette bare er 
tåbeligt problem, som ingen relation har til deres 
rumprogrammer, deres „søgen efter liv i uni¬ 
verset". 

„NASA har travlt med at fortælle os, at der 
er stor sandsynlighed for liv i universet, men det 
er altsammen langt borte, ikke her. Ærligt talt, 
hvis man ser længe og omhyggeligt på UFO-be- 
vismaterialet, kan man nok spekulere på, om det 
måske ikke er tænkeligt, at noget af dét har fun¬ 
det os - snarere end vice versa. Men indtil nu 
synes mine anstrengelser for at få NASA til at 
tage denne interessante mulighed i betragtning 
at være blevet ignoreret. Endog forsøget på at få 
en lille gruppe i NASA til at påtage sig en studie¬ 
gruppe-tilnærmelse til de forhåndenværende of¬ 
fentliggjorte bestræbelser synes ikke at have ud¬ 
løst nogen reaktion". 

„Jeg indser naturligvis, at der kan være halv¬ 
politiske overvejelser, som gør det vanskeligt for 
NASA at fiske i disse vande netop nu, men hvis 
det er det, som holder NASA’s alvorlige viden¬ 
skabelige opmærksomhed fra UFO-problemet, så 
er der så meget mere, der taler for, at kongressen 
gjorde bedre i at se problemet i øjnene og blande 
kortene påny". 

„Interessant er det, at jeg i løbet af de måne¬ 
der, jeg har gravet i UFO-sagen, har hørt fra en 
del kilder, jeg ikke kan røbe, at luftforsv. længe 
har ønsket at blive af med byrden af det besværl. 
UFO-problem, og to gange har prøvet at „fald¬ 
byde" det til NASA - uden succes". 

- o - 

Og naturligvis kan vi se frem til rapporten fra 
kommissionen på Colorado universitetet, som stu¬ 
derer UFOer med en bevilling på 313.000 dollars 
fra luftvåbnet. Denne bevilling, som blev be¬ 
kendtgjort i oktober 1966, skulle vare ca. 15 må¬ 
neder. Luftvåbnet erklærede imidlertid ved star¬ 
ten, at studierne om nødvendigt måtte forlænges. 
Det er muligt at indtage en forhåbningsfuld hold¬ 
ning til denne rapport,*) hvornår den så bliver 
frigivet, på grund af den erklæring prof. Edward 
U. Condon fremkom med. Medens han var på 
universitetet i Washington udtalte professor Con¬ 
don: „Fysikken i år 2000 er lige så mærkelig og 
uforudseelig for os i dag, som nutidens fysik var 
for fysikeren i år 1900". Fate, juli 1968 /BK. 

*) Men disse forhåbninger ser desværre ud til at 
blive gjort til skamme, at dømme efter det nu op¬ 
lyste. Se UFO-NYT nr. 5, 1968, red. 

Politibetjent ser fremmed fartøj; besætnings¬ 
medlem talte til ham 


Vi har tidligere - i nr. 5, 1968, side 200-201 - 
kort refereret denne beretning; men her er yder¬ 
ligere enkeltheder, hvorfor vi har fundet det rig¬ 
tigt at bringe også denne version. Dog vil vi over¬ 
lade til laserne selv at drage konklusioner. Ked. 

Politibetjent Herb Schirmer afslørede, at han 
havde set et fremmed fartøj i den sydlige del af 
Ashland, Nebraska, nær hovedvej 6, den 3. dec. 
1967. Mr. Schirmer var alene i politibilen om¬ 
kring kl. 2,30 om natten. Vejene var øde, og be¬ 
tjenten fortalte, han så et oplyst objekt over skrå¬ 
ningen. Han fortsatte til den lille krumning af 
vejen på den anden side af jernbaneknudepunktet 
(evt. vejkrydset) og vendte om for at se, hvad 
det var. „Så snart lyset fra mine forlygter, der var 
indstillet på det kraftigste lys, ramte objektet**, 
sagde han, „vidste jeg det ikke var nogen lastbil, 
og det jeg så, gjorde mig bange**. Bagefter teg¬ 
nede han et billede af den type, der nu er bl. så 
kendt i UFO-beretninger, nemlig et elliptisk far¬ 
tøj, ca. på størrelse med et værelse „måske 20 fod 
(6 m) langt og så meget som 14 fod (4,2 m) 
højt** omgivet af oplyste koøjer, forbundet med 
en ledning eller bånd. Da lyset fra politibilen 
ramte fartøjet, begyndte lyset i fartøjets indre 
kabine at blinke, fortsatte politibetjent Schirmer. 
Fartøjet svævede blot nogle få fod o. jorden, del¬ 
vis over vejen og delvis over rabatten ved siden 
af grøften og den ret stejle dæmning. Det var 
fuldstændig lydløst. Skæret, der kunne ses for¬ 
neden, må have været en slags stråle, snarere end 
en eller anden form for jet-fremdrift, antog han. 
Fartøjet bevægede sig snart op til 50 fods (15 m) 
højde eller deromkring, og begyndte så at udsen¬ 
de en uhyggelig bølgende lyd, og derefter for det 
lige opad og forsvandt. 

I ugen omkring den 11. februar rejste betjent 
Schirmer og politimester William Wlaschin til 
universitetet i Colorado for at blive interviewede 
af Condons UFO-hold. Ashlands borgmester C. 
M. Goff gav parret - de to trediedele af Ash¬ 


lands faste politistyrke - tilladelse til rejsen til 
Boulder, Colorado. Under hypnose fortalte poli¬ 
tibetjent Schirmer et panel af eksperter, at en 
skikkelse nærmede sig ham fra bunden af et 
fremmed fartøj, som han så den 3. december 
1967. Mr. Schirmer sagde, at skikkelsen var hvid 
og i menneskelig form, men en sløret uklar¬ 
hed omkring den forhindrede ham i at se ansig¬ 
tet, berettede politimester Wlaschin. Betjenten 
sagde, at skikkelsen havde arme, ben og et hoved 
og var ca. fire eller fem fod (120-150 cm) høj. 
Mr. Schirmer fortalte, at de fremmede kommu¬ 
nikerede med ham, men han var ikke sikker på 
hvordan. Schirmer sagde, at kun een fremmed 
nærmede sig ham, men han brugte til stadighed 
ordet „de*‘, når han talte om, hvad han sagde, 
han så. Han fortalte panelet, at der var mere 
end eet væsen i fartøjet. Mr. Schirmer sagde, at 
han ikke var sikker, men han havde det indtryk, 
at det fremmede fartøj var fra Venus eller Ju¬ 
piter. Han sagde, det var hans indtryk, at „de“ 
havde en base på en af disse planeter, men kom 
fra en nærliggende galakse. De fremmede for¬ 
talte Schirmer, at „de“ ville sætte sig i forbin¬ 
delse med ham igen i år, sagde han. Stadig under 
hypnose fortalte han, at da han nærmede sig far¬ 
tøjet, blev han ramt af en lysstråle. Boulder-pa¬ 
nelet spurgte ham, om han trykkede på mikrofon¬ 
knappen til bilradioen. Han svarede: „Nej, jeg 
var forhindret**. „Trak De Deres revolver?** 
„Nej, jeg var forhindret**, sagde han igen. Syv 
medlemmer sad i panelet, som interviewede Mr. 
Schirmer, deriblandt dr. Edward U. Condon, le¬ 
der af UFO-studiegruppen. Dr. Leo Sprinkle fra 
universitetet i Wyoming ledede den hypnotiske 
undersøgelse i Boulder. Han sagde, „der er ingen 
garanti for, at genfremkaldte oplysninger er mere 
troværdige end det, der tidligere bevidst er for- 
talt“. 

Politimester Wlaschin’s bemærkninger til hyp¬ 
nose-mødet er følgende: „Herb sagde, at skikkel¬ 
sen var hvid og tåget, men erklærede, at den hav- 

de form som en mand. Herb kan ikke huske han 
(selv) talte til denne skikkelse, men meddelte, at 
denne kommunikerede m. Herb. Dette væsen var 
ikke fjendtligsindet og erklærede, at de ikke ville 
ham noget ondt. Herb berettede, at dette fartøj 
blev drevet med anti-tyngdekraft. Han sagde og¬ 
så, at fartøjet på det tidspunkt var ved at ud¬ 
trække elektricitet (fra en nærliggende højspæn¬ 
dingsledning), som ikke blev brugt til fremdrift 
af fartøjet, men til at opbygge et kraftfelt, dannet 
af de sorte ledninger i koøjerne. Herb fortsatte 
med at fortælle, at hvad der var blevet brugt af 
elektricitet, blev returneret. Herb berettede, at 


dette kraftfelt nu kunne forhindre hvad som 
helst i at kollidere med dem. Han sagde, at det 
ville frastøde alt". Politimester Wlaschin sagde, 
at fire kvinder, som bad om at være anonyme, 
har rapporteret, at de tidligere samme nat så et 
fremmed objekt, der svarede til politibetjent 
Schirmers beskrivelse. To af kvinderne fortalte, 
de så et objekt over det nordvestlige Ashland, en 
sagde, hun så ét syd for Ashland, nær ved, hvor 
betjenten så det, og en kvinde fra Louisville med¬ 
delte, hun så et på jernbanesporene lige ved sit 
hjem. 

APRG Reporter, april 1968. /BK. 


UFO-rapport fra »Highway-borehold« ved Kingston-on-Murray, Australien 


UFOet blev observeret ved tre forskellige lej¬ 
ligheder i perioder fra en halv til tre en halv time. 
En vedlagt tegning viser beliggenheden i forhold 
til Kingston og fartøjets rute. En detaljeret be¬ 
skrivelse af de tre observationer ved Kingston 
Bridge Site følger her: 

1. UFOet blev set første gang den 27. sep¬ 
tember 1967 kl. 10,30 af en af borerne. Det nær¬ 
mede sig boretårnet fra 140 grader nord - og i 
en fantastisk fart. Boreren råbte til sine arbejds¬ 
kammerater om at se objektet. De vendte sig og 
så det komme lige ned mod dem. De frygtede 
objektet ville ramme boretårnet, men pludselig 
stoppede det op. Det forblev stationært ved ET- 
SA-masten og træets grene, som vist på tegning 1. 

Det blev i den position i tre timer, men skif¬ 
tede hele tiden form. 2 og 3 viser de to forskel¬ 
lige omrids, som optrådte ca. hvert 15. sekund. - 
En af borerne beskrev objektet som langsomt ro¬ 
terende. 

Fartøjet var blankt sølvagtigt og havde størrel¬ 
sen som en 50 cent mønt holdt i arms afstand. 
På figur 2 så den lyse del ud som glas. På 3 var 
den midterste del af fartøjet mørkt. 

Himlen var dækket af cirrus-skyer, som var i 
bevægelse fra nordvest til sydøst. Skyerne spredtes 
og blå himmel kom til syne rundt om UFOet, da 
det nærmede sig. Skyerne omkring det blå, klare 
område var i voldsom bevægelse. Uro-området 
viste sig som en ring rundt om det blå udsnit af 
himlen, hvori UFOet befandt sig. 

UFOet forblev på sin position til kl. ca. 13,30. 
Så bevægede det sig i 5-10 min. fra 140 grader 
nord til 200 grader nord. Højden over horisonten 
var for begge positioner ca. 23V2 grader. UFOet 







blev i den anden position i få sekunder og for¬ 
svandt så. 

2. Den næste observation blev gjort dagen 
efter, torsdag den 28. september 1967 kl. 10,45. 

En anden af boremedhjælperne opdagede UFOet 
i samme position, som den foregående dag. Stør¬ 
relsen var som en 20 cent mønt i arms afstand. 
De tre andre boremedhjælpere så det også. Ob¬ 
jektet forblev på positionen, 140 grader nord, 
højde 23Vi grader i ca. 2 tm., og bevægede sig så 
langsomt til position 200 grader nord, mens det 
samtidig drejede sig om sig selv, så man skifte¬ 
vis så under- og oversiden, ganske som ved obser¬ 
vationen om onsdagen. 

Pludselig bevægede fartøjet sig lodret op og 
væk fra boreholdet. Få sekunder senere sås et 
jetdrevet luftfartøj under UFOet. Flyvemaskinen 
i 24 graders højde og UFOet ca. 34 grader over 
horisonten. 

Jet-maskinen var synlig i ca. 1 minut. Der var 
to hvide kondensstriber efter den. Jet-støjen hør¬ 
tes som en rumlen kommende fra retningen af 
den første position, 140 grader nord. Samtidig 
hermed sås UFOet lodret over jet-maskinen, som 
vist i figur 4. UFOet var som størrelsen af en 
20 cent mønt og fem gange så lang som flyet. 
Figur 4. 

Jet-flyet forsvandt gradvist ud af syne og 
UFOet bevægede sig derefter lodret ned til ca. 
den position jet-flyet havde. Så forsvandt UFOet 
pludseligt! Fra kl. 10-14 var himlen klar og sky¬ 
fri. 

3. Den tredie observation. Kl. 10,30 fredag d. 
6. oktober, otte dage efter 2. observation. UFOet 


sås først på nordhimlen ved 310 grader og højden 
40 grader. Det var stationært og som en 10 cent 
mønt holdt ud i arms længde. Der var ingen 
form-ændringer. Farven var blank sølvagtig. 

Kl. ca. 11,00 bevægede objektet sig mod vest 
i ca. 10 min. til position 280 grader nord. Det fløj 
i lige linje uden cirklende bevægelse, som i de 
tidligere observationer. 

Da det nåede den nye position, forsvandt det 
pludselig. 

Himlen var blå med få skyer nu og da. UFOet 
blev set mod en klar blå himmel. 

KONKLUSION: 

1. Beregningerne viser, at jetflyet var mellem 
10 og 15 miles syd for Kongston Bridge Site 
på figur 4. (En anden observation gjort af 
gruppe mennesker ved Cobdogla øst for po¬ 
sitionen gjorde, at man kunne bestemme af¬ 
standen mere nøjagtigt til mellem 7 og 8 
miles). 

2. UFOet blev bedømt til at være ca. 500 fod 
(150 m) i diameter. 

3. Da UFOet bevægede sig mod vinden, var det 
ikke nogen ballon. 

4. UFOet er i stand til på ubestemt tid at svæve 
over samme sted. 

5. UFOet er i stand til at accellerere overordent¬ 
lig hurtigt. 

Panorama, maj-juni, 1968. /WOJ. 


Brasiliansk objekt en sand gåde 


Vi har i de sidste 21 år hørt om mange UFO- 
efterladenskaber, som skønt de er udtømmende 
undersøgt og analyserede, viser sig at være næsten 
ligeså gådefulde efter analysen, som de var før, 
men følgende tilfælde er et af de mest interes¬ 
sante. 

Den 18. maj 1968 kl. 5 morgen kom C.S. Dos 
Santos, en nattevagt fra Caconde, Sao Paulo di¬ 
striktet, Brasilien, hjem fra natarbejde og fandt 
på sin gårdsplads et meget mærkeligt objekt, som 
var delvis begravet i jorden. Det var ret tungt 
(sammenlignet med et batteri til en bil), af gråt 
poleret metal, der var ingen fuger, nitter eller 
skruer at se, det var cylindrisk og omtrent på 
størrelse med en mellemstor tørmælksdåse. I hver 
ende af cylinderen var der (indstillings-)skalaer, 
der for Dos Santos så ud som manometre. Den 


ene skala fremviste en sort hånd, den anden en 
rød. Disse skalaer syntes at være under en glas¬ 
eller plastiklinse, og Dos Santos bemærkede, der 
var ophøjede cifre på dem, arrangeret i en halv¬ 
cirkel. Han mente, de lignede vore arabiske bog¬ 
staver. 

Over hvert ciffer var der andre tegn, som Dos 
Santos ikke kunne tyde, og da han var nysgerrig, 
tog han objektet med sig ind i huset. Hans kone 
mente, det kunne være en tidsindstillet bombe, 
og hun ville ikke have det derinde, men Dos 
Santos lagde det på gulvet og tillod deres lille 
søn at lege med det. 

Som han plejede, spiste Dos Santos morgen¬ 
mad, og gik så i seng, men før han trak sig til¬ 
bage, lagde han objektet på tremme-vindueskar- 

men i badeværelset. Da han var stået op om af¬ 
tenen, gik han på arbejdet til sædvanlig tid og 
glemte fuldstændig objektet. Ved 1-tiden om nat¬ 
ten gik Dos Santos hjem igen for at se til sin 
kone, som var gravid, og blev forbavset over at 
finde alle døre og vinduer åbne, og huset fuldt 
oplyst. Naboerne stod udenfor sammen med 
hans kone, og både Mrs. Dos Santos og deres 
søn var i en meget ophidset tilstand. Så fortalte 
mrs. Dos Santos sin mand om nattens mærkelige 
begivenheder. 

Hun var blevet vækket af en lyd som „en sum¬ 
men fra en stor transformator** og en følelse af 
intens og kvælende varme på trods af nattens 
bitre kulde. Hun besluttede at stå op og lukke af 
for den elektriske hovedafbryder, da hun var 
bange for, der var sket en kortslutning. Da hun 
gik ud af soveværelset, bemærkede hun et klart, 
blåligt lys, der kom fra det lille badeværelse, 
hvorfra også støjen tilsyneladende udgik. Bange, 
besluttede hun at tilkalde naboerne og gjorde det 
straks. Naboerne var lige kommet over til hendes 
gård, havde hørt lyden og set lyset, da de hørte 
et meget kraftigt spektakel, ligesom fra teglsten, 
der går itu. Straks efter, at man havde hørt den¬ 
ne lyd, forsvandt varmen, og lyset i huset gik ud. 

Efter at have hørt dette gik Dos Santos ind 
i huset for at undersøge, hvad der var sket, og i 
badeværelset fandt han et hul i taget, der var 
teglsten over hele gulvet, og objektet, som han 
havde lagt i karmen, var borte. 

Noget tyder naturligvis på, at objektet enten 
fløj bort af egen drift og lavede et hul i loftet, 
da det drog af, eller det blev ført væk fra huset 
på en eller anden måde. Alle vidnerne (mr. og 
mrs. Santos og deres naboer) blev interviewede 
og deres vidneudsagn nedskrevet af dr. Max Be- 
rezowsky, M.D., og dr. Methodius Kalkasieff 
(arkitekt) for „Brazilian Commission for Con- 
fidential Investigation of Unidentified Aerial Ob- 
jects (CBPCOANI) og sendt til APRO af pro¬ 
fessor Flavio Pereira, organisationens leder og 
APRO’s repræsentant i Brazilien. Vi er også i 
gæld til mrs. Irene Granchi fra Rio de Janeiro, 
vor officielle, portugisiske oversætter. 

APRO Bulletin, juli-aug. 1968. /BK. 


At tilgive er at gen]inde, hvad man har ejet 
og tabt; menneskehad er forlanget selvmord; 
egoisme den højeste armod, som et skabt 
vasen kan lide under. 

Schiller (1759-1805) 


19. juli 1968 

Red.: Følgende observation blev iagttaget 
af fem mand på en fuldstandig klar, sol¬ 
rig sommereftermiddag. Himlen var dybt 
blå, ingen skyer var at se. Skønt dette fa- 
nomen blev set under ideelle observations¬ 
betingelser i dagtimerne og af flere voksne, 
frygtes det, at der vil vare dem, der vil 
beskylde deltagerne for at Ude af TG1F- 
feber (hallucinationer?). 

Ca. kl. 15,00 denne fredag eftermiddag, gik en 
funktionær i et industri-firma i den nedre bydel 
af Cleveland udenfor til en lagerplads efter ek¬ 
stra forsyninger. Tilfældigvis kom han til at se 
op mod den østlige himmel, hvor han så to små 
objekter, som han først troede var faldskærme. 
En nærmere undersøgelse afslørede imidlertid, at 
det var to pæreformede objekter, mat-hvide i far¬ 
ven, med den tungeste del pegende nedad. Han 
kaldte ophidset på sine kammerater inde i fabrik¬ 
ken, og derefter iagttog de alle fem, hvad der 
skete i de næste 10-15 minutter. 

De to pæreformede objekter blev bedømt til at 
være i en højde af mellem 5000 og 8000 fod 
(1,5-2,4 km). De fløj hurtigt mod øst, medens 
deres tilsyneladende størrelse formindskedes fra 
en kvartdollar til et lille punkt. De vendte der¬ 
efter tilbage til deres oprindelige positioner, alt 
sammen indenfor et sekund eller to. Medens de 
betragtede den gentagne manøvre, blev gruppens 
inspektør, som var en trænet flyobservatør under 
anden verdenskrig, overbevist om, at disse to 
ikke var almindelige flyvemaskiner. Hvis de var, 
måtte de være af militær oprindelse. Han gik 
indenfor, for at telefonere til Burke Lakefront 
lufthavnen. 

I mellemtiden fik de andre mænd øje på 6 
mindre objekter meget højere oppe. De var også 
mat-hvide, men stationære. Pludselig dukkede et 
stort, hvidt, diskosformet objekt, som de først 
troede var en sky, op bag et træ i nærheden. Det 
lignede en hjælm fra første verdenskrig i fa¬ 
conen, men det så ud til at have tunger i kanten. 
Det fremviste flere mørke pletter på overfladen, 
som kunne være huller eller udskæringer. 

De pæreformede objekter, som havde fløjet 
hurtigt frem og tilbage mellem et punkt på den 
østlige horisont og den lavereliggende bydel, skød 
lige op efter deres afsluttende runde. De fløj der- 

efter nedad sammen med fire af de andre hvide 
objekter, og alle sammen forsvandt enten ind i 
eller bag ved det større objekt. Det store objekt 
satte derefter farten op og var hurtigt ude af 
syne. 

Det lykkedes formanden at komme til at tale 
med operatørerne i kontroltårnet på Burke fly¬ 
veplads, men skønt de kun var ca. en mile nord¬ 
vest for fabrikken, erklærede de, at de intet kun¬ 
ne se. løvrigt kendte de ikke noget til, at der 
skulle være militær-fly i området. De henviste 
ham til to USAF telefonnumre i byen, men for¬ 
manden ringede ikke til dem, da han glemte at 
skrive dem ned. Tilfældigvis fløj en lille heli¬ 
kopter over virksomheden, medens han var ved 
telefonen. 

I et senere interview, erklærede formanden, at 
telefonnumrene hørte til på en 522-central. I Cle- 
veland-telefonbogen står tre USAF-kontorer un¬ 
der denne central. Det er (1) Kontoret for spe¬ 
cielle undersøgelser - general inspektør; (2) Vi¬ 
denskabeligt og teknisk forbindelses-kontor; og 
(3) Rekrutterings-kontor. 

The C.U.P. (Cleveland Ufology Project) News- 
letter, sept. 1968. /BK. 

PS. TGIF er muligvis en forkortelse for „This 
Guy Is Freaky” = omtr.: „Denne mand er gal ct . 

red. 


Flybesætning observerer 
fremmed luftfartøj 
- fart: 5.600 km i timen 

Mandskabet i et trafikfly, der fløj i 16.000 fods 
(ca. 5 km) højde, så et kegleformet, fremmed 
luftfartøj, der krydsede deres vej med superso¬ 
nisk hastighed 40 miles (ca. 65 km) forude. Så 
satte fartøjet farten ned, skiftede retning og fløj 
hurtigt hen imod dem. Det passerede en halv 
mile under deres fly, før det forsvandt. „Det var 
fantastisk - jeg så UFOet i 3 minutter, og det 
lignede ikke noget, jeg har set tidligere”, sagde 
luftkaptajn Fred Underhill. Observationen den 
10. sept. 1967 fandt sted fra en Douglas DC-6, 
der bragte 96 ferierejsende tilbage til England fra 
Mallorca, Spanien. Fartøjet blev set af Underhill, 
førstepilot Patric Hope, 25, og flyvemekaniker 
Brian Dunlop, 28, men kunne ikke ses fra passa¬ 


gerernes pladser. Hope, som skitserede maskinen 
på en skriveblok, meden det var i syne, sagde: 
„Den var ca. 100 fod (30 m) høj og 80 fod 
(24 m) bred og formet omtrent som en isvaffel 
med spidsen opad. Den var tilsyneladende lavet 
af sølvagtigt metal. Den øverste, spidse del var 
helt klar, men nedenunder var der en utydelig 
form, der blev sløret af en slags tåge”. Under¬ 
hill sendte senere alle observationens detaljer til 
Denver, Colorado, Herb. Roth’s hovedkvarter, 
som organiserer „The Volunteer Flight Officers 
NetWork”, en verdensomspændende luft-observa¬ 
tionsgruppe, støttet af 70 erhvervsflyveselskaber. 
Roth sendte oplysningerne videre til det U.S. Air 
Force-financierede UFO-forskningsprojekt ved Co¬ 
lorado universitetet. Roth sagde: „Det er en af 
de mest bemærkelsesværdige af de 22 UFO-ob- 
servationer, som er indsendt af flyvepersonel si¬ 
den vi startede i 1965. Forsker-holdene betragter 
rapporter fra fly-besætningsmedlemmer som væl¬ 
dig værdifulde, fordi mange af dem er trænede 
observatører, og fordi de, i luften, sædvanligvis 
er nærmere ved UFOerne end folk på jorden”. 

Flyvemaskinen som ejes af Air Ferry, et char¬ 
terselskab, var i fart med 300 mph (480 km i 
timen) tæt ved Pyrenæerne, en times flyvning 
fra Mallorca i Middelhavet, da fartøjet første 
gang blev iagttaget. 

Kaptajn Underhill sagde: „Jeg sad på min 
plads til venstre i flyet, da jeg først fik øje på 
objektet. Det tiltrak sig min opmærksomhed, for¬ 
di det fløj så hurtigt. I mit job bliver man vant 
til at se andre maskiner i luften, men denne gen¬ 
stand gik virkelig hurtigt. Først var det kun en 
sølvagtig plet, som syntes at flyve lige på tværs 
af vor rute. Jeg bad om vores position fra Hope, 
som er navigatør, og han sagde, vi var 80 miles 
(128 km) nordvest for Barcelona, Spanien. Pyre¬ 
næerne sås i det fjerne. Dette objekt fløj tværs 
over lige foran bjergene i 16.000 fods (4,8 km’s) 
højde. Vi var i samme højde. Jeg kunne ikke tage 
øjnene fra det. Jeg betragtede det omkring et 
halvt minut, før jeg udpegede det for Hope, idet 
jeg sagde: „Kan du se det der? Og hvad får du 
det til?” Han sagde, han syntes det så ud som 
en formation af jetfly”. 

Alle tre mænd iagttog nøje fartøjet, medens 
det fortsatte i samme retning i endnu et halvt 
minut. Klokken var ca. 17, og der var lette skyer 
højt over flyet. Men sigtbarheden var god, og 
solen skinnede på den ene side af fartøjet. 

Underhill sagde: „Jeg anslår, at UFOet i det 
første minut jeg betragtede det, må have fløjet 
ca. 60 miles (96 km). Dette giver en fart på om- 

kring 3500 miles (5.600 km) i timen, hurtigere 
end noget luftfartøj, jeg har set før". Mændene 
så derefter, at fartøjet satte farten betragteligt 
ned, drejede i flyets retning og fløj henimod det. 
Objektes form blev nu meget tydeligere. „Det 
var en kegle, der fløj med spidsen pegende opad", 
sagde Underhill. Det drejede ikke rundt. Der 
var ingen tegn på koøjer eller døre og ingen kon¬ 
densstriber. Efter et par minutters forløb var det 
næsten ved siden af os, ca. 5 miles (8 km) til 
højre for os, altså mod øst. Det syntes at flyve 
med omtrent den samme fart som vores fly, men 
i modsat retning. Så dykkede det, drejede sig 
mod os og forsvandt ud af syne under vort fly. 
Vi så ikke mere til det. Jeg skiftede ikke retning, 
fordi min opgave først og fremmest var at bringe 
mine passagerer hjem. Da det var tættest på, var 
fartøjet ca. en halv mile (800 m) under os. Se¬ 
nere spurgte jeg stewarden, om han eller nogle 
af passagererne havde set noget, men det havde 
de ikke. Da fartøjet nærmede sig fra højre, var 
det vanskeligt for nogen, der sad bagude at se 
det". 

Hope fortalte: „Da jeg først så fartøjet, så det 
ud som en eskadron jetfly i formation. Senere, 
da det kom nærmere, kunne jeg tydeligt se for¬ 
men, og det var sandelig hverken flyvemaskiner 
eller en ballon. Vi besluttede ikke at fortælle 


passagererne noget, for ikke at gøre dem urolige". 
Hope satte sig i forbindelse med kontroltårnet 
i Barcelona, for at spørge om de havde noget 
i luften i fartøjets højde. Men en radar-kontrol 
viste kun DC-6’eren. Besætningen havde selv ra¬ 
dar i cockpittet, men de glemte alle at kontrol¬ 
lere det i deres ophidselse. Dunlop, som har om¬ 
kring 2500 flyvetimer bag sig, sagde: „Den facon 
Hope har tegnet er korrekt. Hvis det havde fløjet 
med spidsen fremefter, ville det have haft en god 
aerodynamisk form, men det at det fløj med 
spidsen opad går imod alle kendte konstruktio¬ 
ner. Jeg er aldrig stødt på noget lignende. Jeg 
har altid været skeptisk med hensyn til flyvende 
objekter, men nu er jeg ikke så sikker". 

Før han sendte en rapport til Roth i Denver, 
gav Underhill detaljerne til den lokale Royal 
Air Force station ved hans hjemlige lufthavn i 
Mamston, England. RAF sagde senere, at de 
havde givet oplysningerne til forsvarsministeriet 
i London. Men en talsmand for forsvarsmini¬ 
steriet sagde: „ Sådan noget har ingen interesse 
for os. Hvis der er set noget over Spanien, kan 
England ikke anses for at vare i fare, så vore 
eksperter vil ikke undersøge det. Vi vil heller ikke 
sende oplysningerne videre til Spanien. Det må 
vare op til dem at foretage deres egne under¬ 
søgelser". APRG, jan. 1968. /BK. 


Fremmed fartøj lander i Australien 


Den 43-årige Alan Pool, der bestyrer en gård, 
rapporterer, at et fremmed fartøj landede i en af 
hans indhegninger få fod fra ham den 15. no¬ 
vember. Det var så tæt på ham, at han var ude 
af stand til helt at åbne døren i den vogn han 
sad i. Mr. Pool’s arbejdsgiver, der ejer gården, 
mr. D. V. Waters, Yerecoin, Vestaustralien, sag¬ 
de at mr. Pool havde arbejdet for ham i 11 år. 
Mr. Waters erklærede: „Hvis Alan siger, at han 
så et flyvende objekt, så kan jeg stå inde for, at 
der var et". Mr. Pool fortalte, at han kørte i sin 
vogn i indhegningen ca. en mile (1,6 km) fra 
gården kl. 18,30, da han hørte en høj summen, 
noget lignende lyden fra en elektrisk dynamo. 
Han sagde: „Jeg troede først, der var noget i 
vejen med min vogn. Det lød ligesom en over¬ 
belastet dynamo. Jeg så denne genstand ca. 400 


fod (120 m) oppe i luften, en halv mile (800 m) 
borte og den nærmede sig hurtigt fra øst. Jeg 
troede, det var en flyvemaskine. Den kom i fuld 
fart mod mig og landede ved siden af vognen. 
Den pibende lyd var høj og skræmmende". 

Han sagde, at den syntes at lande, men da han 
så nærmere til, svævede den nogle få tommer 
fra jorden. Den var af en grå metalfarve, ca. 12 
fod (3,6 m) i diameter og 6 fod (1,8 m) høj. 
Der var seks koøjer. De to i midten var firkan¬ 
tede, og to på hver side var runde. Den lignede 
en omvendt tallerken. Der var ikke andre frem¬ 
trædende kendetegn. Der var ingen tegn på 
fremdrift, (udstødningsrøg etc.), og han kunne 
ikke se gennem koøjerne. Mr. Pool sagde: „Jeg 
vidste ikke, hvad jeg skulle gøre. Jeg åbnede del¬ 
vis døren og svor højt. Til min forbavselse blev 

ordene gentaget. Det kan ikke have været et ekko. 
Der blæste en kraftig vind, og det kunne umuligt 
give ekko på det sted. Jeg åbnede delvis døren 
og havde fået et ben ud af vognen, da fartøjet 
startede lodret. Jeg tabte det af syne, da det steg 
op over taget på vognen. Jeg stak hovedet ud 
og så op, men det var forsvundet'*. 

Han sagde, at han troede, han var ved at blive 
gal. Han blev forskrækket siddende i vognen og 
rullede en cigaret. Så stod han ud og så efter 
på jorden - men der var intet tegn på, at fartøjet 
havde været der. Græsset var uforandret, og der 
var ingen brændte mærker. Han vidste ikke, om 
han skulle rapportere observationen eller lade 
være med at sige noget. Til sidst besluttede han 
at køre hjem og fortælle det til sin kone. Hans 
kone sagde, at hun havde set i fjernsyn på det 
tidspunkt og havde lagt mærke til, at billedet 
rullede. 

APRG, jan. 1968. /BK. 


Landing i februar 1967 
rapporteret til APRG 

(Aerial Phenomena Research Group, Wash, 
USA) 

Et kæmpemæssigt, cigarformet fartøj svævede 
nær ved den øde landevej. Kvinden, som kørte 
alene i det sne-plettede, ubeboede område i det 
sydlige New Mexico, ved at det ikke var en rig¬ 
tig cigar. Derimod så det ud som en „græs-grøn", 
lang cigar med en række skinnende vinduer og 
en lille propel øverst i hver ende". Ruth E. Ford 
giver sin beskrivelse uden vaklen. Observationen, 
der fandt sted kort før middag den 6. februar 
1967, mellem Deming og Las Cruces, New Mex¬ 
ico, har udviklet en nagende nysgerrighed hos 
miss Ford. Den har også påkaldt dr. J. Allen 
Hynek’s interesse. Dr. Hynek er leder af Dear- 
born observatoriet ved Northwestern University. 
„Folk kan tro, jeg er et forvirret gammelt vrøvle¬ 
hoved", sagde miss Ford med et lille smil. „Men 
jeg ved, jeg så noget, jeg ikke kan forklare, og 
jeg har endnu ikke fundet et passende svar". 
Hun så ingen pilot eller besætning, skønt hun 
tydeligt kunne se ind af vinduerne; hun hørte 
ingen støj; fartøjet drejede skarpt, ulig nogen 
flyvemaskine eller helikopter, hun nogensinde 
havde set; der var ingen mærker på nogen af 
fartøjerne. 


Skønt hun ikke har været i stand til at bevise 
det, siger miss Ford, at hun tror, der pludselig 
skete „noget usædvanligt" med hendes vogn. Hun 
standsede to gange for at få bilen set efter og 
fyldt op med benzin. Ved det andet stop, ved 
Lordsburg, blev vognen erklæret i orden. Mellem 
Deming og Las Cruces, kunne miss Ford se ny¬ 
falden sne, som lå i de små kløfter og på sletter¬ 
ne. Det var en klar dag, lys og uden tegn på 
uvejr. „Jeg var alene på landevejen. Langt for¬ 
ude så jeg noget mørkt, der svævede oppe over 
vejen. Da jeg kom nærmere, så det ud som en 
stor, sort kasse, og jeg troede, det ville lande på 
vejen. Så drejede det pludseligt til højre. Jeg tro¬ 
ede først, det var en ranch-ejer, der var ude for 
at se efter forsvundet kvæg. Det hoppede også 
en smule. Så kom det op på siden af mig, og jeg 
kunne tydeligt se det. Det var ca. 1000 fod (300 
m) til venstre for mig og 1000 fod oppe i luften. 
Det hang der bare, bevægede sig næppe, da end¬ 
nu et fartøj, nøjagtigt magen til, lettede fra jor¬ 
den. De nærmede sig hinanden og forsvandt så 
ud af syne på sekunder", fortalte miss Ford. 

Miss Ford anslår, at hun så det første fartøj 
i 5 minutter. De to små propeller på hver „cigar" 
snurrede rundt, men hun hørte ingen støj. Hun 
sagde, at fartøjerne, som hun mener „må have 
været 75 fod (ca. 23 m) lange", fløj bort mod 
nordvest. Hun standsede ved den første benzin¬ 
tank hun kom til i Las Cruces og fortalte, hvad 
hun havde set. Her fandt mekanikeren ud af, at 
vognens transformator var udbrændt. En af mæn- 
dene på tanken fortalte hende, at han havde taget 
billeder af UFOer flere måneder før. Han sendte 
dem til luftvåbenet, men fik intet svar .Han fik 
heller ikke billederne tilbage, sagde hun. „Jeg 
er ikke bange for at køre den vej igen", sagde 
hun med beslutsomhed. „Faktisk tror jeg, at dr. 
Hynek og jeg vil køre nøjagtig den samme tur 
og prøve at finde observationsstedet. Jeg kan ikke 
glemme dette, før jeg finder ud af, hvad det var 
for objekter", sagde miss Ford. „De var ulig alt, 
hvad jeg før har set og hørt om. Jeg vil vide, 
hvad det var". 

(Red.: White Sands raket-hase og Hottoman’s 
militære flyveplads ligge mindre end 120 miles 
(ca. 190 km) nordøst for landingsstedet). 

APRG, okt. 1967. /BK. 


Man må betale for enhver dumhed, man be¬ 
går, men tilværelsen giver generøst rabat på 
større partier. 

- siger André Maurois 

Vores mærkelige møde 


af Angela L. Cotton. 

Det følgende skete omkring 21,30 onsdag nat 
den 20. eller 27. juli 1967 i nærheden af Black- 
gang/Niton beddingen (landslip), Isle og Wight. 
Det var lidt køligt, men ingen vind. 

Min ven og jeg kørte ned til „landslip" par¬ 
keringspladsen omkring kl. 21,30. Så snart vi 
stoppede havde jeg fornemmelsen af, at der var 
nogen eller noget ganske nær. Uden at vi sagde 
et ord så både John og jeg over til venstre mod 
bakkerne, der ligger ud mod havet, og vi så beg¬ 
ge et blå-gult skær mellem to af højene. Vi rul¬ 
lede bilvinduerne ned og sagde begge samtidig: 
„Kan du høre noget?". Selvom natten var meget 
stille syntes luften at være fyldt med en vibreren¬ 
de lyd, som var hele vejen rundt om os, men 
alligevel var det tydeligt, at den kom ovre fra 
bakkerne, hvor vi kunne se skæret. 

Det var så uhyggeligt, at jeg sagde til John: 
„Lad os rulle vinduerne op igen og køre!" 

Vi lukkede vinduerne og John vendte bilen og 
begyndte at køre tilbage ad vejen, som faktisk 
ikke er andet end en bred, ujævn sti. Vi kørte 
omkring en fjerdedel af vejen tilbage til hoved¬ 
vejen. Pludselig krummede John sig sammen ov¬ 
er rattet og greb sig til maven. Så tog han sig 
på den højre arm på indersiden af albuen. Hans 
fod gled ned fra speederen, hans ansigt blev 
hvidt, næsten blåt. Bilen begyndte at køre lang¬ 
sommere. John var ude af stand til at kontrol¬ 
lere den. Jeg sagde, at han skulle sætte foden til¬ 
bage på speederen, og at jeg ville styre bilen til¬ 
bage på hovedvejen. Da vi kom derud, fik han 
det lidt bedre, og han kunne køre bilen tilbage til 
mit hjem. 

Vi gik begge indendørs og John sagde, at han 
havde følt det som om han sad i en skruestik. 
Så rullede han sit højre ærme op. På indersiden 
af albueleddet var der et blåt mærke på størrelse 
med en to-krone. Der var en masse huller i mæi- 
ket lige som stik efter en BCG test vaccine (?). 
Næste dag fortalte han mig, at der var lignende 
mærker på hans mave. Den aften (torsdag) tog 
vi ned til Blackgang-siden af „landslip", og så 
over på stedet, hvor vi så skæret natten før. Vi 
lagde begge mærke til, at der på siden af højen 
var et brunt mærke, næsten som en fure, som om 
jorden var gravet ud af bakkeskråningen. Vi lod 
bilen stå på „landslip" og kravlede ned til mær¬ 
ket. Der fandt vi ud af, at mærket måtte være 
lavet af noget stort, der havde skrabet mod skrå¬ 


ningen. Det så ud som om det var et hjul eller 
noget andet med samme form, der havde snurret 
rundt i luften, og som var kommet for tæt på 
og derved havde skrabet en hel del jord væk. 
Jorden omkring randen var meget tør og græsset 
var ikke forkullet, men brunt. Det havde til¬ 
syneladende været udsat for stærk varme. Der 
var ikke andre mærker. Vi har begge tit været 
på begge sider af „landslip", og vi er enige om, 
at mærket bestemt aldrig har været der før.. . 
Hverken John eller jeg mærkede noget til „efter¬ 
virkninger", og Johns „blå mærker" var forsvun¬ 
det helt næste mandag. 

Kilde: The Isle of Wight UFO Investigation 
Society. 

Saucer Scoop nr. 4, juli 1968. /OJK. 


»Apolio 7« omringet af UFOer 

Følgende melding kommer fra Saarbriikken: 
Den 11. oktober, opsendelsesdagen for „Apollo 
7", bragte Radio Beromiinster i den sene radio¬ 
avis kl. 23,15 den meddelelse, at rumskibet ifølge 
astronauterne blev „forfulgt" af ukendte flyven¬ 
de objekter - UFOer. 

Hverken den schweiziske eller den tyske presse 
bragte et ord om det. 

Spørgsmål: Hvor stammer meddelelsen fra? 
Er der alligevel et lille hul i hemmeligholdeisens 
tæppe? Eller kan det tænkes, at private radio¬ 
amatører har aflyttet samtalerne? 

Ing. Hans Schwartz. 

UFO-N achrichten nov. 1968. fBK. 

De uidentificerede radiosignaler 


af Kenneth Larson. 

Det ny radioteleskop på Cambridge universitet 
i England var det første, der opfangede en serie 
af uidentificerede radiosignaler, som forbavsede 
videnskabsmænd over hele verden. Signalerne, 
der blev opfanget i august 1967, synes at komme 
fra et sted udenfor vort solsystem. Pausen mellem 
hvert signal er præcis den samme hver gang - 
1,3372795 sekunder. Sir Martin Ryle, der er chef 
for Cambridge universitetets radioastronomiafde- 
ling, siger, at signalerne er den mest interessante 
astronomiske opdagelse overhovedet. Signalerne 
kommer meget langt væk fra, og nogle viden¬ 
skabsmænd har foreslået, at signalerne kunne in¬ 
deholde en slags kode. Men eksperimenter, som 
bliver udført af videnskabsmænd i øjeblikket, vil 
vise, hvad der har frembragt denne usædvanlige 
stråling. 

Jeg kunne tænke mig at foreslå en teori om 
disse signalers natur. Pausen mellem hvert sig¬ 
nal er 1,3372795 sek... I mine undersøgelser 
har jeg lagt mærke til, at dette kan deles op til 
13-37-27-95. Det næste trin ville være at gange 
13 med 37, som er lig med 481. Hvis signalerne 
var af matematisk natur, kunne de have nogen 
tilknytning til noget på Jorden og tillige af ma¬ 
tematisk eller drivmæssig natur. Et logisk valg 
ville være Kheopspyramiden i Gizeh. Tre forskel¬ 
lige leksika angiver højden af denne til 481 
feet. Den er bygget omkring 2600 år f. Kr. og har 
usædvanlige matematiske proportioner. Det er 
det eneste af verdens syv underværker, der står 
endnu. Det er muligt, at tallet 1,337 har nogen 
sammenhæng med pyramidens bygning. De fire 
sidste cifre er 2795. Til min forbavselse opdagede 
jeg, at præcis disse tal findes i pi - forholdet 
mellem diameteren og omkredsen i en cirkel. 

Hvorfor skulle lige disse tal fremkomme i ra¬ 
diosignalet og i pi? Hvordan kan man forklare, 
at de fire første cifre (1,337) kan laves om til 
13x37 og give det samme som Kheopspyramidens 
oprindelige højde (481) og dens basis (755 feet), 
hvis forhold næsten giver pi. D.v.s. 1:3,14159 er 
det samme som 481 : 755x2. Hvis signalerne er 
intelligent styrede, må de komme fra en civili¬ 
sation, der kender til matematik og den usædvan¬ 
lige formel for pi. Videnskabsmænd har udregnet 
pi med mindst 10.000 decimaler. Enhver kommu¬ 
nikation mellem civilisationer i rummet er nødt 
til at bruge matematikken. 


Det næste trin viser et tilsyneladende mønster 
med 79 - 79,- 32 - 32 og 38 - 38, med midt¬ 
punkt i 26. Læseren kan genfinde dette mønster i 
formlen for pi. 

3,141592653589 - - 79 - 32 - 38 - 46 - 26 - 
43 - 38 - 32 - 79 - 5 .. . 

Hvis dette er en intelligent opbygning, hvorfor 
skulle mønsteret så have et tidspunkt i 26? Det 
første jeg kan komme i tanker om er, at det en¬ 
gelske alfabet indeholder 26 bogstaver. Her kun¬ 
ne vi undersøge den usædvanlige periode på 
1,3372795 sek. Først 13 x 37 = 481. Dernæst 
er 13 x 27 = 351. Dette tal skulle have noget at 
gøre med det engelske alfabet... og det har det. 
ABCDEFGHIJKLMNOPQRST 
U V W X Y Z ialt 351!!! 

Med andre ord, signalerne ser ud til at have 
matematisk forhold til Kheopspyramiden og til 
det engelske alfabet. Det kunne være en anden 
civilisation, der prøvede at kontakte os. Disse 
radiosignaler kan være baseret på simple mate¬ 
matiske formler (så som pi) og simple sprog. 
Men hvordan kan en fjern civilisation vide no¬ 
get om Kheopspyramiden og det engelske alfa¬ 
bet? Den eneste logiske konklusion er, at den 
fjerne civilisation kender Jorden - eller har ud¬ 
viklet den enkle matematiske og sproglige evne 
længe før mennesket. Når så mennesket nåede 
et tilstrækkeligt højt stade ville det finde ud af, 
at der kunne være solsystemer, der ligner vort. 

Rumskibe kan have besøgt Jorden i fortiden. 
På et bestemt tidspunkt når mennesket til at kon¬ 
takte andre civilisationer. Det er muligt, at disse 
signaler har været der i tusindvis af år indtil vi 
opfandt udstyr til at opfange dem. Kheopspyra¬ 
miden kunne være en slags matematisk enhed 
eller monument på Jorden. 

Nogle videnskabsmænd har udregnet afstan¬ 
den fra den store pyramide til Nordpolen til at 
være lig afstanden fra Nordpolen til Jordens 
centrum. Dette tal er det samme som afstanden 
fra centrum til pyramiden. Hvor vidste pyra¬ 
midens arkitekt det fra? Den blev bygget tusin¬ 
der af år før vi fandt ud af Jordens størrelse og 
form. Det synes at være denne bygning, der hen¬ 
vises til i Esa jas 19,19. 

Dr. Ronald N. Bracewell fra Stanford univer¬ 
sitetet siger, at der kan være liv i universet, som 
prøver at kommunikere med os. Nogle af disse 
kunne sende signaler, der var baseret på mate¬ 
matik. 

EKSTRA NOTER: 

Mens jeg undersøgte disse nye signaler fra 
rummet, modtog jeg et brev fra dr. Frank Drake, 
chef for Arecibo Ionosfære Observatoriet, Puerto 
Rico. Han opgav følgende tal for de nye signa¬ 
ler: 

P 1: 1,3373016 sek. 

P 2: 1,2738 sek. 

P 3: 1,25082 sek. 

P 4: 1,1878 sek. 

Jeg modtog også en bog „Opdagelsen af den 
pulserende radiokilde CP1919 på 13 cm bølge¬ 
længde" af A. T. Moffet og R. D. Ekers, Owens 
Valley Radio Observatorium, California Institute 
of Technology, med yderligere data. 

Det britiske blad Science Journal bragte for 
nylig en artikel om den store pyramide af dr. 
Kurt Mendelssohn fra Oxford. Jeg skrev også 
til dr. Mendelssohn. Der en nu opdaget 4 radio¬ 
kilder, og videnskabsmænd undersøger, hvad det 
kan være. 

Det er muligt, at de stammer fra intelligens- 
væsener, og de kan måske kaste nyt lys over prob¬ 
lemet ikke-jordiske civilisationer og UFO-fæno- 
menet. 

Saucer Scoop nr. 4, juli 1968. /OJK. 


Lidt nyt Ira Rusland 

En russisk militærpilot har rapporteret, at han 
mens han befandt sig på en natlig patruljeflyv¬ 
ning over Odessa den 4. april 1968, observerede 
et UFO på radarskærmen i sit fly. - Genstanden 
begyndte pludselig at glide nedad, først fra 50. 
000 til 29.000 meters højde i de første 15 min.; 
derefter fra 25.000 til 17.600 meter i de efter¬ 
følgende 15. Han fortalte, at han havde rappor¬ 
teret det til alle lytteposterne i USSR, og at UFO- 
et også var blevet registreret på nogle af radar¬ 
skærmene dér. 

På det tidspunkt, hvor ovennævnte hændelse 
fremkaldte store overskrifter, afslørede en be¬ 
rømt sovjet-pilot, som var chef-navigatør ved den 
russiske polar-luftflåde, en oplevelse, han havde 
haft i 1956: Han fortalte, at mens han i et TU-4 
fly, på en metorologisk mission, fløj over Cape 
Morris Jessup, på Grønlands kyst, „fløj vi gen¬ 
nem skyerne, da vi pludselig fik øje på et UFO, 
der fløj parallelt med vor kurs". Han sagde også, 


at det lignede en enorm perle (mors)-farvet linse 
med blafrende kanter. Han og den øvrige besæt¬ 
ning troede først, at det var en ny amerikansk 
fly-type og sagde: „Eftersom vi var på en slags 
spionageopgave, fløj vi ned i skydækket for ikke 
at blive opdaget. Efter en tid fløj de atter op fra 
skyerne, så genstanden, der syntes at være nær¬ 
mere på, og begyndte at flyve imod den. Nu fløj 
genstanden bort med stor fart og forsvandt i det 
fjerne. 

APRO-Bulletin, julifaug. 1968. jlOKj. 


Funklende objekt og smaragdgrøn 
skive set over Torbay 11. okt. 1967 

Mrs. Seagliarini, Torbay, beretter følgende: 

Da mrs. S. kom hjem fra indstudering i en 
dramatikgruppe, så hun mrs. Climo (en veninde) 
stå i græsrabatten og stirre op mod himlen. Da 
mrs. S. kom helt hen til huset, kaldte hun på 
hende, og mrs. Climo sagde „se på det der". 

Da mrs. S. kiggede op, så hun et objekt, meget 
større end en stjerne, bevæge sig over dem, tem¬ 
melig langsomt, i en lige linie mod Tiri (en ø 
i Hauraki bugten). Objektet funklede som en 
juvel, mens den skiftede farve hele tiden - fra 
rød til blå, til ravfarvet, så grøn, men med så 
lille et interval, at det virkede som et lille, men 
hurtigt kalejdoskop. Der var ingen lyd, og de 
betragtede den begge, da den „blinkende" i det 
fjerne tilsidst forsvandt bag pinje-træerne på 
Torbay-højdedraget. Den mindede mrs. S. om en 
af disse roterende kugler med spejlfacetter, som 
kan ses i danselokaler i film. 

Mens de ophidset diskuterede objektet, kom 
pludselig en skinnende smaragdgrøn skive til 
syne over Torbay cliff. Mrs. S. troede først, det 
var et signallys, men efter at have dalet i en 
kurve mod vest, stoppede det pludseligt 1 sekund 
eller 2, og fløj så ganske langsomt mod venstre. 
Dens tilsynekomst havde været så pludselig, at 
hun var for overrasket til at sige noget, men da 
den skiftede kurs og fløj lige ud, råbte hun det 
til mrs. Climo, som nåede at se den på dens 
plane flugt over Torbay, lige under toppen af 
pinje-træerne, indtil den forsvandt bag højde¬ 
draget. Mrs. S. fremhævede meget stærkt, at den 
smaragdgrønne, stærktlysende skive ikke steg op 
et eller andet sted fra, og derefter dalede i en 

kurve til venstre, men dukkede pludseligt op ud 
af „intet". Mrs. Climo bekræftede, at hun kun 
så objektet under dets vandrette flugt, i få øje¬ 
blikke, inden det forsvandt bag bakkens rund¬ 
ing. 

Kommentar: - På grund af størrelsen falder det 
første objekt udenfor satellit-klassen. Skønt det 
andet objekt muligvis kunne komme ind under 


Satiirn-formet UFO 

En af vore læsere har indsendt nedenstående 
billede, der har været til undersøgelse hos foto¬ 
afdelingen og rapportcentralen. Billedet blev ta¬ 
get for nogen tid siden i Norge under et ferie¬ 
ophold. Fotografen havde ikke selv set objektet, 
og han kunne derfor ikke huske detaljer, såsom 
lukkerhastighed, blænde etc. 

Det er vort indtryk, at vi her har at gøre med 
et ægte UFO-fotografi. 

(Det lille billede tilhøjre er en forstørrelse af 
samme negativ). 


ildkugle-klassen, synes dets besynderligt kontrol¬ 
lerede flyvning at gøre dette yderst usandsyn- 
ligt. 

Spaceview, New Zealand, okt. 1967 /WOJ 







UFO-aldivifefen 

af l V. 

De ældste asiatiske traditioner beretter om en 
mægtig indsø, der for årtusinder siden fandtes 
i området nord for Himalaya. I denne sø fandtes 
en aldeles vidunderlig ø, der blev styret og re¬ 
geret af „Guds sønner", Elchim, muligvis rum¬ 
folk, der helt kunne underlægge sig elementerne, 
kontrollerede jord, luft, vand og ild, og tillige 
mestrede en psykisk videnskab, der kun blev vi¬ 
deregivet til nogle udvalgte. Denne hemmelig¬ 
hedsfulde videnskab kan meget vel være et ekko 
af den kosmiske viden, der kom fra de mere 
avancerede planeter. En viden, der måske stadig 
findes, omend i en noget fordrejet udgave, hos 
vore vejrmagere, heksedoktorer, spå- og vismænd, 
og mystikere iøvrigt. Disse personer kan jo sta¬ 
dig nu og da opvise resultater, der er i stand til 
helt at forbløffe vore videnskabsmænd. Lhasa i 
Tibet siges at være bygget af et folk, der kaldte 
sig Lhas; det er det gamle asiatiske ord for ånder. 
Der kan her muligvis være tale om personer fra 
rummet. (Lhasa betyder iøvrigt på tibetansk „Gu¬ 
dernes bolig", o. a.) 

Verdens ældste litteratur er formentlig Rig 
Veda’en, der betyder „Vers-viden". Det er ned¬ 
skrevet på sanskrit omkring år 1500 f. Kr., omend 
astronomiske data i teksten antyder år 4000 f. 
Kr. De 10.000 påkaldelser af guderne skildrer 
rumvæsener og siges at skildre begivenheder i 
himlen mange tusinde år tidligere. Gudernes 
fader, der fremtrådte som en (virkelig) person, 
var Dyaus-Pitar (Deva-Guden, Pita-Faderen), 
senere i den græske kultur Fader Zeus, i Romer¬ 
riget Jupiter; Himmelfaderen, der under forskel¬ 
lige navne blev tilbedt af kelter, ægyptere, baby¬ 
loniere, mayaer og folkeslag over hele Jorden. 
Den „himmelske fader" herskede over vor Jord 
i en gylden tidsalder; hinduer såvel som kinesere, 
japanere, ægyptere og romere troede, at de tidlige 


i det gamle Indien 

R. Drake 

dynastier var guddommelige. Rig Veda’en be¬ 
skriver Dyaus som „en tyr, rød, brølende nedad 
(mod Jorden)". Det får én til at tænke på de 
vingede tyre fra Babylon og Ninive, som for de 
primitive agerdyrkende folk måske symboliserede 
kraftige rumskibe. Et digt henviser til Dyaus 
„smilende gennem skyerne"; på klassisk sanskrit 
har ordet for „smile" tilknytning til lyn og noget 
strålende hvidt; denne lyriske omskrivning kunne 
symbolisere et skinnende rumskib, der for over 
himlen. 

Det italienske magasin „Pianeta" fra marts/ 
april 1964 bringer i uddrag en vigtig undersøgelse 
om astronauter i det gamle Indien. Den er skrevet 
af dr. Ranjee Shahani og tidligere offentliggjort 
i „Interplanetary Exploration Quarterly". Forsk¬ 
ningen antyder, at rumfolk hyppigt besøgte det 
gamle Indien, såvel som de åbenbart i forhistorisk 
tid landede over hele Verden. 

Krigsguden Indra for over himlen i en luft¬ 
vogn med tankens hast, trukket af glitrende, 
skinnende tyre; han erklærede Asura’erne krig 
og ødelagde deres byer med lyn som atombom¬ 
ber. Krigen mellem Guder og Kæmper i den 
græske og keltiske mytologi peger i samme ret¬ 
ning, og antyder en konflikt mellem rumfolk. 
I dette slag blev Indra støttet af Marut’erne, 
Stormguder; de skildres som unge krigere, der 
red i gyldne vogne; De kunne ligeledes slå med 
lynet og kørte som vinden. 

Vishnu gennemrejste de 3 verdener i 3 skridt, 
og Pushan, „den bedste pilot i luften", for over 
himlen med forbløffende fart. De mest anråbte 
guder var tvillingerne Aswin, (som Castor og 
Pollux), der kørte i en rødgylden vogn, skinnen¬ 
de som gammelt guld, bevæbnet med tordenkiler. 
Undertiden strøg de over havet i et køretøj, der 
beskrives mærkværdigt som trekantet, forsynet 

med tre søjler, trehjulet og velkonstrueret. I denne 
reddede de engang Bhuhja fra havet „i et skib 
der kom flyvende fra rummet". Aswin-brødrene, 
himlens sønner, var evigunge og forsvandt gerne 
i et glimt mod Solen, ledsaget af den unge gud¬ 
inde Surya; men parret kom ofte ned til Jorden 
og hjalp folk i nød og optrådte som guddomme¬ 
lige læger. 

Aps ara’er, gudernes tillokkende hustruer, var 
luft-nymfer, elskerinder for Ganharva’erne, helte 
fra de himmelske riger. Somme tider kunne en 
Apsara flyve ned til Jorden og blive forelsket i 
en dødelig mand; dette er temaet i „Vikramar- 
vasi", det gribende skuespil skrevet af den klas¬ 
siske forfatter Kalidasa fra det 5. århundrede. 
Den tragiske kærlighedshistorie minder os om 
middelalderkrøniken „De Nugis Curalium". Wal¬ 
ter de Mapes beskriver heri, hvorledes Edric the 
Wilds i år 1070 e. Kr. giftede sig med en jomfru 
fra rummet og præsenterede hende ved Wilhelm 
Erobrerens hof. Og vi husker „Succuber", kvinde¬ 
lige dj ævle, der forførte middelalderens mænd. 
Rig Veda omtaler en præsterace kaldet Bhrigu’er, 
som af Matarishvan fik overladt den hemmelige 
ild, røvet fra himlen. Denne indiske Prometheus- 
version kunne tyde på en verdensomspændende 
konflikt i den fjerne oldtid, mellem Jordens folk 
og rumfolkene. 

Den storslåede beretning Ramayana beskriver 
i et magisk billedsprog Rama’s søgen efter sin 
hustru Sita, der blev bortført af den store Ravana. 
Denne beretning har betaget Indiens befolkning 
i årtusinder. Dens 24.000 vers af historikeren 
Valmiki giver et udmærket billede af den fan¬ 
tastiske fortid, den heroiske kærligheds liden¬ 
skab, den blodige hævns tragedier og luftkampene 
mellem guder og dæmoner, hvor der benyttedes 
altudslettende våben. Ravana tog Sita til Lanka 
(Ceylon), hvor hun blev fundet og frelst af Rama 
og hans venner, der startede en invasion fra luf¬ 
ten med støtte fra Hanuman og hans abehorder. 
Rama sloges med Ravana i „himmelske vogne" 
og tilintetgjorde Ravana med atomvåben-lignen¬ 
de missiler. Rama’s far, kong Dasaratha, påstod, 
at han nedstammede fra „den gamle Sol-race", 
hvilket kunne tyde på, at Indiens første herskere 
- som Ægyptens og Kinas - alle var væsener fra 
rummet. I Drona Parva - side 171 - beskrives 
med jubel, at „da Rama herskede, levede Rishis, 
guder og mennesker sammen på Jorden i evig 
fryd og glæde". Rama (og formentlig hans efter¬ 
kommere) herskede over det nordlige Indien i 
11.000 år. Denne himmelske Gyldne Tidsalder 


har paralleller i de ægyptiske og græske klas¬ 
sikere. 

De mest fantastiske beretninger om luftslag 
med kraftige våben findes i Mahabharata, et 
storslået digt på omkring 200.000 linier, altså 8 
gange så stort som „Illiaden" og „Odysseen" til¬ 
sammen. Man mener, at digtet om blandt andre 
prins Arjuna og hans brud, Draupadi, beskriver 
den store Bharata-krig i det nordlige Indien, der 
blev udkæmpet ca. 1400 f. Kr. 

Churchward antager i sin bog „The Children 
of Mu", at Mahabharata-hændelserne omfatter 
historier fra tempeloptegnelser, der henviser til 
tidspunkter 20.000 år tidligere. Theosoffen Ma¬ 
dame Blavatsky insisterer i sin „The Secret Doc- 
trine" på, at Mahabharata henviser til striden 
mellem Suryavansas (Soldyrkerne) og Indavan- 
sas (Månedyrkerne), en konflikt af stor esoterisk 
betydning - omend de mindre okkultistisk orien¬ 
terede meget vel kan henføre det til Hesiod’s 
„Theogoni", der beskriver krigen mellem Guder¬ 
ne og Kæmperne. Som sideløbende tema til Ma- 
habharata-heltenes krigeriske eventyr læser man 
de sublime samtaler mellem Arjuna og Krishna, 
indeholdt i „Bhagavad Gita", måske det ædleste 
koncentrat af menneskelig tankegang. 

Fra Romesh Dutt’s glimrende oversættelse kan 
man citere mange slående eksempler på himmel¬ 
folk i flyvende vogne; måske vil 3 være tilstræk¬ 
keligt. 

„Og Guderne i sky-bårne (strids-)vogne kom 
for at skue den skønne scene". 

„Strålende Aditya’er i deres pragt, Marut’er 
i deres bevægelige vogne". 

„Skarer af lysende himmelvogne sejlede over 
den skyfri himmel". 

Slaget mellem Arjuna og Rakshasa’er steg fra 
Indiens sletter til himlen. Samsaptakabadha Parva 

- side 58 - beretter om Arjuna og Krishna, køren¬ 
de i en „himmelsk vogn, der kunne bevæge sig 
i cirkler, forlæns, baglæns, op og ned og andre 
former for bevægelser". Tilbage til Drona Parva 

- side 666, - her beskrives „vogne forsynet, nogle 
med 4, nogle med 2 hjul, og et utal af køller og 
skiver med kanter så skarpe som knive og ud¬ 
strålende lys, som var Solen i dem". Denne be¬ 
skrivelse kunne meget vel passe på en flåde af 
rumskibe. Drona Parva side 497, beskriver noget, 
der åbenbart er et rumskib, som en masse af an¬ 
timon (sølvlignende, ikke-metallisk grundstof) 
med utallige våben, der bliver ødelagt af en til- 
intetgørende Vajra jord-til-luft raket. 

Der vil nok for UFO-forskere være en påfal¬ 
dende lighed mellem denne, og de observationer 

over det gamle Rom, der er nedskrevet af Livius 
og Julius Obsequens. 

Bhisma Parva omtaler himmelvåben som Brah- 
ma’s stav og Indra’s lyn, der minder om atom¬ 
eksplosioner. Drona Parva, 690, fortæller om 
Herren Mahadeva’s frygtelige (lyn)stråler, som 
ødelagde trillinge-byerne af guld, sølv og jern, der 
tilhørte Asura’erne i rummet, og Drona Parva, 
677, om de fantastiske Agneya-våben, der afsved 
universet, knuste hære og hærgede Jorden som 
en brintbombe. 

Sanskrit-litteraturen beskrev, hvorledes helte i 
himmelvogne fløj over himlen, udkæmpede luft¬ 
slag, ødelagde deres fjender med eksplosive spyd 
og udslettede hære med atombomber; forfatterne 
sammenlignede luftfartøjerne med fugle eller dyr, 
og kaldte et luftskib for en flyvende ganger, gan¬ 
ske som indianerne århundreder senere i et loko¬ 
motiv så en jernhest. Vishnu og Krishna fløj 
gennem skyerne på kæmpe,,fuglen” Garuda. En 
Asura ved navn Maya ejede en besjælet gylden 
vogn med fire kraftige hjul og en diameter på 
12.000 cubits (1 cubit = 18-22 tommer), som 
havde den vidunderlige egenskab at kunne flyve, 
hvorhen man ønskede. Kong Satrugit fik af Brah¬ 
manen Gotava foræret en „hest”, der strøg af¬ 
sted med ham overalt på Jorden, ligesom Bello- 
rophon’s flyvende hest, Pegasus, som formentlig 
var et rumskib. 

Buddhistmunken Gunarvarman, der levede i 
det 4. århundrede e. Kr. påstod at have fløjet 
fra Ceylon til Java i en glimtende luftvogn, og 
dramatisten Bhavabhuti, omtaler ligeledes et fly¬ 
vende fartøj. Kong Prururavas kørte også i en 
vogn over himlen for at redde Urvasi fra Dana- 
va, der forsøgte at bortføre hende. I Boital Pach- 
is læser vi om en halvgud, siddende i en vogn, 
der bevæger sig gen. luften; da han får øje på en 
smuk pige på et tag, stryger han ned og tager 
hende med sig i farten. Vi husker, at kong Conn 
i Irland siges at være klatret op på taget af det 
kongelige palads i Tara, af frygt for fjendtlig¬ 
sindede væsener fra himlen, og Montezuma i 
Mexico, der jævnligt patruljerede brystværnet på 
sit palads på vagt for en invasion af personer fra 
stjernerne. 

Da kong Vasavadotta ville bestige en flyvende 
vogn, stammede hans rådgivere rædselsslagent: 
„Nok kender Yavana’erne (grækerne) flyvende 
maskiner, men vi har aldrig haft lejlighed til at 
se dem”. Fremmede ambassadører sagde: „Man 
må aldrig over for noget menneske, hverken 
håndværkere eller nogen andre, røbe de flyvende 
maskiners hemmelighed. De er svære at få fat i 


for enhver, som ikke er græker”. Folkeslagene i 
det gamle Indien kaldte alle hvide fremmede for 
Yavana’er eller grækere, og ville uden tvivl også 
regne med, at en rummand med lys hud var en 
rejsende fra Middelhavs-området. Kong Vasava¬ 
dotta var heldig, for en mystisk mand viste sig 
og byggede et flyvende skib, hvorpå kongen i ro 
og mag kunne sejle over bakke og dal, ud over 
sit rige. Der er også henvisninger til Yavana’er 
og deres flyvemaskiner i Harshacharita, beskrevet 
af Vatsyana’er, der levede i det nordlige Indien 
omkring år 630 e. Kr.; det er omtrent på samme 
tid som mulige rumskibe blev beskrevet af den 
Ærværdige Beda i England og i „Nihongi” over 
det gamle Japan. 

„De 25 historier om en Vetala”, skrevet i det 
7. århundrede, fortæller om en tømrer, der byg¬ 
gede en himmelvogn. Den var kamoufleret som 
en fugl og gjorde det muligt for en ung mand at 
redde sin trolovede fra en mægtig konges harem. 
De vidunderlige fabler om Panshatantra, der har 
været inspirationskilde for mange af vore euro¬ 
pæiske eventyr, fortæller om en fattig væver, der 
forklædte sig som Vishnu, steg ombord i en fly¬ 
vende maskine og gjorde kur til en prinsesse, 
der opholdt sig på sin balkon; hendes far, der 
var gevaldigt imponeret over udsigten til at få 
en Gud som svigersøn, pralede så meget, at hans 
fjender straks besatte landet. Til slut måtte Vish¬ 
nu, ved udsigten til at få sit gode navn og rygte 
spoleret, inspirere (indgive) væveren (evnen) til 

at udslette invasions-hæren og gifte sig med pi¬ 
gen. En anden herlig fortælling beretter, hvorledes 
den landflygtige Kong Putaka fik fat i et par 
magiske (syvmile-) støvler, fløj højt over byer, 
floder og bjergtoppe og overvandt sine fjender. 

De gamle hinduer havde kendskab til en sy¬ 
vende planet, formentlig Uranus, som blev gen¬ 
opdaget af Herschel i det Herrens år 1781; deres 
komplicerede observationer af stjernerne, opfin¬ 
delsen af Zodiac (dyrekredsen), beregninger af 
tidspunkterne for jævndøgn, uforståelige mate¬ 
matik; al denne viden menes at have inspireret 
babylonierne og senere grækerne. Var denne 
astronomiske viden måske givet dem af rum¬ 
folk? 

Samaranganasutradhara indeholder beskrivel¬ 
ser af fantastiske flyvende maskiner, der med 
stor fart bevægede sig over himlen. Ramachandra 
Dikshitar siger, i sin betagende bog „Krig i det 
gamle Indien", at disse vimana’er kunne angribe 
synlige og usynlige genstande, der steg op og 
gennemfløj tusinder af miles, og endog kunne 
flyve højt op blandt stjernerne. 

Det internationale Akademi for sanskrift-forsk¬ 
ning i Mysore udgav „Aeronautics", „Et manu¬ 
skript fra den forhistoriske tid", redigeret af 


Maharshi Bharadaja. I dette bragtes oversættel¬ 
ser fra sanskrift, der beskriver forskellige typer 
af vimana’er „der kan bevæge sig ved egen hjælp, 
som en fugl, på jorden, i vandet og i luften, eller 
fra planet til planet". Disse fartøjer kunne holde 
stille og gøre sig usynlige; de var udstyret med 
en teknik, så de kunne kontrollere, om fjendtlige 
fartøjer nærmede sig, kunne fotografere dem, af¬ 
lytte fjendernes samtaler, og fuldstændigt til¬ 
intetgøre de fjendtlige piloter og deres fly. 

Disse bemærkelsesværdige beretninger, skrevet 
for tusinder af år siden, fortæller om luftfartøjer, 
der kunne bevæge sig med tankens hast, hur¬ 
tigere end lyset. De var bemandet med Guddome- 
lige væsener fra de Højere Verdener, udstyret 
med laser-stråler og atom-raketter. Vi læser om 
en teknologi, hundreder af år forud for vor. Lig¬ 
heden mellem (på den ene side) Guderne og 
deres luftfartøjer, hvorom der berettes i legender 
fra hele Verden, og (på den anden side) UFOer, 
der hjemsøger os i vor tid, taler for, at disse æld¬ 
gamle værker på sanskrit talte sandt og rent 
faktisk berettede om de strålende tider, da det 
gamle Indien blev regeret af rumfolk. 

(Uddrag af bogen „Spacemen in the Ancient 
East"). Orbit, april 1968. /BHW - lOKj. 


UFO-MØDER i København 

Besøg på planetariet på Bellahøj skole vil finde sted første gang tirsdag den 21. januar 
kl. 20,00, og følgende tirsdage, så længe der er tilslutning nok. Hvert medlem kan med¬ 
tage 1 gæst, prisen bliver 6,00 pr. deltager. Da vi kun kan have ca. 45 deltagere hver 
gang vil det blive nødvendigt med tilmelding. Der vil blive udsendt meddelelse til alle 
medlemmer i Stor-København, med blanket for tilmelding. 

Tilmelding må ske hurtigst muligt og helst inden den 14. januar. De vil derefter modtage 
meddelelse om hvornår Deres besøg vil finde sted. Selv om De ikke får brev, men gerne 
vil deltage, kan De blot tilmelde Dem skriftligt til: 

John Petersen 
Sophus Falcks Allé 13 
2791 Dragør 

Husk mødet den 17. januar kl. 19,45 i Gammel Hellerup Gymnasium (hjørnet Hellerup- 
gårdsvej-Svanemøllevej - indgang fra Hellerupgårdsvej ved linie 1 endestation) hvor 
major FRANK PEDERSEN holder orienterende foredrag. Pris kr. 4,00, - billetter kan købes 
ved indgangen. 

John Petersen 

Observationer over Skandinavien 


I november måned indkom ialt 2 0 rapporter, 
hvoraf de 17 var fra 1968. 

Den første rapport er helt fra 1952, men er 
ikke mindre interessant af den grund. Observa¬ 
tøren var dengang dreng og boede i Sankelmarks- 
gade på Vesterbro i København, da han så en ca. 
een meter stor ellipseformet telemeterskive. Her 
er hans beretning: 

Det var mørkt og gadelygterne var tændt, det 
var gaslygter. Jeg stod inde i vores værelse et 
stykke fra vinduet og så ud af dette. Pludselig 
var der noget der lyste over på den anden side 
af gaden, et stykke til venstre, i samme højde. 
Der kom en genstand der lignede den der er teg¬ 
net på foregående side. (Ikke reproduceret). 

Jeg og min søster stod og så hvordan det fløj; 
da det var kommet ca. forhi os, stadigvæk på den 
anden side af gaden, ganske langsomt svævende, 
gik jeg ind til vores forældre, der havde to ven¬ 
ner på besøg sammen med deres lille pige. Jeg 
sagde, der er noget udenfor vinduet, jeg kan ikke 
huske svaret jeg fik, men jeg gik igen ind i vores 
værelse og så ud; det havde ikke flyttet sig me¬ 
get, vel et par meter, pludselig bevægede den sig 
lidt hurtigere og tog den første drejning, jeg kun¬ 
ne se den dreje (svinge) noget, men så kunne vi 
følge dens lys og kunne se den komme tilbage. 
Idag vil jeg tro den vendte ved opgang nr. 3 ca. 
20 meter tilhøjre. Da den var kommet hen til ca. 
nr. 9, så vi den igen da den tog den næste drej¬ 
ning ca. 3 meter fra vores ejendom, den lavede 
ligesom i første tilfælde en blød drejning, og fløj 
næsten over på den anden side igen; da den nåe¬ 
de hen til den store røde port, fløj den ind og ly¬ 
ste hele porten op, det var kun den ene dør der 
stod åben (porten bestod af to døre der kunne 
åbnes), men jeg kan ikke huske hvilken en det 
var. Jeg ved ikke hvorlænge den blev væk, men 


det varede så længe, at vi troede den ikke kom 
igen, men det gjorde den altså. 

Jeg kan ikke huske hvordan den fløj op og 
stillede sig foran os, men jeg mener at det fløj 
over mod vores side, og langsomt opad, og så var 
den der. Det var som om den stirrede ind på os 
og jeg stirrede på den. Jeg ved ikke hvorfor jeg 
siger stirrede, for den var hel, d.v.s. ingen huller 
eller noget i den retning, men den så interesseret 
ud, den havde en skarp afgrænset overflade og 
den virkede ikke massiv, for det var ligesom lyset 
kom inde fra den og fik overfladen til at lyse. 

Jeg ved ikke hvordan min søster havde det, 
men jeg selv var ikke bange, måske en sær for¬ 
nemmelse. Da vi havde stået og „set (< på hinan¬ 
den et stykke tid, sagde jeg til min søster, det kan 
også være jeg tænkte det, at det kunne jo være, 
den ville ind; jeg tog derfor den nederste krog 
af vinduet og kravlede op, og skulle til at tage 
den øverste af, da min søster fik mig overtalt til 
at lade være, jeg var også bange for at falde ned 
på gaden, hvis jeg havde åbnet det, så jeg lod 
være. Jeg kravlede ned igen og så på det igen. 
Lige pludselig kunne jeg ikke tage mere og rul¬ 
lede ned og gik hen og lagde mig i sengen ved 
siden af min søster, og inden jeg faldt i søvn kort 
efter, hørte jeg et bump på ruden. 

Jeg kan ikke huske farverne på det, hele tiden, 
men da vi så det, mener jeg det var gult. Da det 
fløj ind i porten, skiftede farven fra gult til rødt, 
og da det stod foran vores vindue, var den ven¬ 
stre side rød og den højre gul, men det pulserede 
næsten hele tiden, så det ene øjeblik fik rød lidt 
mere plads og den gule trak sig tilbage mod 
højre side. Det midterste stykke var orange gult. 
Det røde lys var ikke så dominerende som den 
gule, da den stod foran vores vindue. 

Jeg erklærer, at de ovennævnte oplysninger er 
rigtige. sign. Gert Klejtrup. 

Moderskib 

I tidens løb er der ikke indkommet særligt 
mange rapporter fra Bornholm, men her er allige¬ 
vel een. Observationen fandt sted den 9. august 
kl. ca. 23,00-23,30. 

„Et stort orangegult objekt kom glidende på 
den østlige himmel, standsede op og stod stille i 
ca. fem minutter. Dernæst dukkede en lille oran¬ 
gegul genstand op i nærheden og gik ind i den 
store. Lidt efter kom der pludselig et lille rødt- 
lysende objekt ud i højre side af det store. Det 
lille fløj mod nord og forsvandt af syne i horison¬ 
ten. 15-20 sekunder senere kom det imidlertid 
tilbage og forsvandt i det store objekt igen. Det 
store satte sig nu langsomt i bevægelse, men 
akcellererede derpå kraftigt og forsvandt med 
stor hastighed i horisonten mod vest“, slutter 
observatøren sin beretning. 

Endnu en ganske lille telemeterskive 

Herr Per Otto Rød fra Frederiksstad var så 
heldig at se en ca. syv cm stor kugleformet tele¬ 
meterskive på tæt hold den 18. september. 

„Jeg kom gående i Hans Nielsen Hauges gate 
opp bakken fra brannstationen mot jernbanen, da 
jeg bak meg hørte lyden av en regelmessig hop¬ 
ping. Det lød som smalt en metall-gjenstand mot 
gaten. Plutselig fikk jeg øye på objektet under 
en gatelykte. Jeg så, at objektet var gråhvitt og 
stort som en ping-pong-ball. Det var ingen andre 
i gaten, og jeg tok straks opp forfølgelsen, men 
ble hindret av en bil. Da jeg imidlertid var like 
inne på objektet, forsvannt det sporløst! Jeg letet 
runt i området, men kunne ikke finne noe. Ob¬ 
jektet hoppet med hopp på ca. 75 cm i lengde. 
Det hoppet sammenlagt ca. 150-200 meter, før 
det forsvann - antakligvis rett opp“. 

UFO set i Drangedal 

skriver „Kragerø Blad" og beskriver hvorledes en 
syv meter stor, pølseformet genstand med hvide 
tværstriber blev set i lav højde den 20. septem¬ 
ber og i dagene før. 

Den 6. og 7. oktober 

drev en lysende genstand langsomt tværs over 
det sydlige Norge fra vest mod sydøst. Af facon 
lignede den en aflang trekant med spidsen ned¬ 
ad og var ikke ulig de helt store meteorologiske 
balloner. Den 7. oktober om aftenen blev der ved 
Harridslev nær Randers set et usædvanligt UFO. 
Det var trekantet med spidsen fremad i flyveret¬ 
ningen. Trekanten var ikke ligesidet, men spidsen 
var ligesom forlænget. Bagpå trekanten sad to 


store, runde hvide lys - eller rettere de sad ba¬ 
gest på siden af objektet. Selv om objektet blev 
set skråt bagfra kunne man ikke se faconen bag¬ 
fra, muligvis på grund af blændvirkning fra ly¬ 
sene. Observatøren beretter følgende: 

„Mandag den 7. oktober om aftenen kl. 19,00, 
da jeg var på vej hjem i bil, så jeg lige uden for 
Harridslev en lysende skive, som horisontalt - og 
formodentlig i ret stor afstand - fløj parallelt 
med vejen og forsvandt mod vest. Jeg fortsatte 
min kørsel ca. een kilometer, da jeg fik øje på 
endnu en skive. Dennegang kom den sydfra på 
den østlige himmel. Jeg holdt ind til siden og 
iagttog objektet gennem min kikkert (8x50). Lige 
under den lysende skive kørte en bus eller en 
skinnebus. Da bussen kort efter holdt stille, fort¬ 
satte skiven sin kurs og forsvandt i horisonten. 
Et øjeblik endnu sad jeg i bilen med nedrullede 
vinduer og funderede over, hvad jeg havde set, 
da jeg lige over mig hørte en kraftig rumlen - 
eller rettere en kraftig vindstøj. Det var ikke en 
støj som fra en helikopter, idet jeg kender den 
karakteristiske „flap-flap-lyd“ en sådan udsender. 
Da jeg kiggede til vejrs, så jeg ca. 100 meter oppe 
en stor mørk trekant med spidsen fremad i fly¬ 
veretningen og med store runde lys hægtet på 
siden af bagkroppen. Trekanten fløj skråt op¬ 
efter og forsvandt i løbet at to-tre minutter af 
syne. Størrelsen på objektet vil jeg anslå til 6-8 
meter", slutter herr I. J. sin beretning. 



- Aha, sådan ser altså en amerika¬ 
ner ud ... ! 

Endnu en trekant 

Avisen „Størdalingen“ fortæller, at der den 10. 
oktober om eftermiddagen blev set et lysende 
trekantet objekt højt over Skatval i Norge. Meget 
langsomt bevægede objektet sig mod øst. Iflg. 
flysikringstjenesten var højdevindene sydvestlige 
og af styrke fra 45-125 km/t. 

UFO fotograferet over Nivaa bugt 
ifølge „Helsingør Dagblad**. Observatøren var 
den 12. oktober ude for at fotografere fugle og 
benyttede et 135 mm teleobjektiv. Objektet var 
hvælvet og af facon nærmest som en halvkugle. 
Det fløj med stor hastighed. - Det er endnu ikke 
lykkedes os at få fat på en kopi af billedet. 
Lavtgående UFO over Greve 

Et objekt af udseende helt identisk med det 
objekt, der blev fotograferet over Nivaa, blev 
dagen efter set over Greve kl. 20,40. Vejret var 
skyet med finregn. Fru Olsen fortæller følgende: 

„Da jeg så regnstænk på ruden, begyndte jeg 
at tage mit vasketøj ind. Det var naturligvis 
mørkt udenfor på vejen, men pludselig blev den 
helt oplyst. Jeg troede, at det var en bil med 
stærkt lys på, men der var ingen bil. Jeg så op 
og fik dér øje på genstanden. Den var halvkugle¬ 
formet og af størrelse som en helikopter. Den 
udsendte et konstant, blændende hvidt lys. Helt 
lydløst fløj den med ca. 200 km/t i en ret linie 
fra syd mod nord, nærmest sejlende afsted. Den 
forsvandt af syne bag nogle høje grantræer. Der 
er mig bekendt ikke andre der har set den“, siger 
fru Olsen, „men jeg ved fra nogle bekendte, at 
der hvor den passerede blev TV afbrudt. Dagen 
efter ringede jeg til Forsvarsministeriet, men end¬ 
nu en måned efter har jeg intet hørt derfra**. 
Genstand over Svanemøllen 

Den 30 oktober kl. 15,30 observerede herr og 
fru L. W. J. fra Strandpromenaden en aflang 
genstand med afrundede hjørner, som dukkede 
frem under skydækket mod sydvest i en højde af 
45 grader over horisonten. Genstanden lyste med 
en sølv-orange farve og stod stille i otte sekunder 
under skydækket. Så drejede den skarpt rundt og 
forsvandt med ubeskrivelig fart skråt opefter i 
samme retning, som den var dukket op fra. Der 
var ingen vinger eller vedhæng at se på gen¬ 
standen, men da den satte igang, kom der på 
hver side af objektet fire svage, blågrønne lys¬ 
stråler som en slags udstødning. Selve størrelsen 
på objektet anslås til 25x8 meter og afstanden 
fra vidnerne til 650 meter. Det virkede på ob¬ 
servatørerne som om objektet havde lavet en 
fejlnavigering ved at komme under skydækket - 
og at man så hurtigt korrigerede fejlen. 


Markligt Ijussken i Uppsala 

skriver en svensk avis og beretter om et lysfæno¬ 
men under det lavthængende skydække den 31. 
oktober. 

Piloter ser objekt 

Tre SAS-besætninger i hver sit fly så den 1. 
november en kugle, der delte sig op i to, medens 
den fløj over himlen kl. 05,05. Observationen 
fandt sted over Midtnorge. Objektet blev også 
set fra jorden. En afdeling fra 10 3 var på nat¬ 
manøvrer ved Henningvatnet og fortæller, at de 
så en lysende genstand - som et kæmpefly - 
komme til syne på himmelen i sydøstlig retning 
og gå mod nordvest. Det lysende legeme udsend¬ 
te kraftige koncentrerede lysstråler i flere ret¬ 
ninger. Pludselig så det ud til at eksplodere i et 
lyshav, hvorpå et mindre legeme udskilte sig fra 
hovedlegemet. Begge genstandene fortsatte mod 
nordvest, hvor de forsvandt bag skyer. Samlet 
observationstid var ca. fem minutter, altså sær¬ 
deles lang tid. 

Mærkelige objekter over Ulfshale 

Fru E. K. fra Stege var den 2. november i sit 
sommerhus, der er beliggende i Ulfshale umiddel¬ 
bart til Østersøen. Vejret var mildt og stille med 
overskyet himmel. Det var mørkt, da fruen kl. 
17,50 gik udenfor og gennem et hul i hækken til¬ 
fældigt får øje på en lysende genstand, der kom¬ 
mer svævende ned over et bakkedrag et par hun¬ 
drede meter væk. Fruen siger, at faconen nærmest 
var som silhuetten af en bred mand klædt i en 
lang munkekutte med hætte. Selve genstanden 
lyste ikke, det var kun omridset, der lyste. Ob¬ 
servatøren gik ud på marken for bedre at kunne 
se, og hun fik nu øje på tre objekter, der pas¬ 
serede en bæk og dernæst drejede 90 grader mod 
øst. Alle tre genstande havde samme form, som 
den første. Blot lyste omridset på den forreste 
mørkerødt, medens de to andre var lyst lysende. 
Alle tre svævede hen over jorden, hvor der er 
højt græs og siv. De forsvinder alle tre ind i et 
skel bevokset med træer og buske. Observatøren 
så derefter ikke mere noget til de to lyse, men et 
øjeblik efter kom den mørkerøde igen til syne, 
idet den drejer til højre og svæver op ad bakken 
og væk. Fruen anslår objekternes størrelse til 2 V 2 
meter i højden og deres hastighed til 75-80 km/t. 
Samlet observationstid 15 sekunder. 

De øvrige rapporter i denne måned var fra 
Nørresundby, Hellerup, Fausing, Kalvehave, 
Dronningborg, Rødovre, Helsingør, Rungsted, 
Lille Gunderød, Viborg og Vanløse. 

ej. 

Observationsturen den 7. december 1968 


Fra Vejen UFO-Club var der denne gang kun 
to mand ude i flyvertårnet kl. 20. Da klokken 
var omkring 21,40 fik de øje på et kileformet lys 
i horisonten, men det var oppe i luften, for man 
kunne skimte himmel under lyset. Det var i vest¬ 
nordvestlig retning, lyset var stationært, gulligt 
og udflydende. I kikkert (10x50) synede objektet 
1 cm højt og 2 mm bredt. Efter at have betragtet 
lyset i 5 minutter besluttede de at prøve at køre 


ud mod lyset. Lige inden Jens Chr. Seeberg for¬ 
lod tårnet, kastede han et sidste blik mod objek¬ 
tet og opdagede til sin forbavselse, at det var væk. 
De betragtede så stadig stedet i 10 minutter, men 
det viste sig ikke mere. Afstanden anslås til 5- 
10 km. Seeberg tør ikke gætte på, hvad det var 
de så, idet han siger, at de jo kan være blevet 
narret af noget naturligt. 

Ellers intet at bemærke. Villy Wegner. 


Skandinavisk 

UFO-liiteratur 

Følgende litteratur-enheder kan skaffes fra 
SUFOFs Regnskabskontor, Borgmestervangen 8, 


8900 Randers (giro 11 77 25). 

UFO-NYT (8 nr. årligt) . kr. 32,00 

UFOer, det største videnskabel. problem kr. 5,00 

Trinidade observationerne.kr. 3,00 

UFO-billedhefte. kr. 3,00 

Mars, den gådefulde planet .kr. 10,00 

UFO-orientering. se side 366 

Følgende litteratur-enheder kan skaffes fra 


IG A P Information Service, Bavnevolden 27, 
2760 Måløv, Sjælland. 

Flyvende tallerkener, en alvorlig sag .. kr. 13,00 

Telepati .kr 20,00 

Livsvidenskab. kr. 30,00 


Følgende litteratur-enheder kan skaffes fra: 
Parthenon, Hålsingborg 6, Sverige: 

Fakta om de flygande tefat och deras 


drivmetoder . sv. kr 17,50 

Flygande tefat - fantasi eller verklighet? kr. 18,50 

Resa med flygande tefat.kr. 7,50 

Budskapet från rymden .kr. 7,50 

Vånner i Universum .kr. 17,50 

Kontakt med rymdmånniskor.kr. 12,00 

Flygande tefat har landat .kr. 22,50 

Meddelande från George Adamski ... kr. 5,50 

I rymdskepp over Drakensberg .kr. 4,50 

Rymdskeppenes fria energi .kr. 2,75 


Bogen: De flygande tefaten - Dokument och 
teori af K. Gosta Rehn (24,50 sv.kr.) kan mulig¬ 
vis også skaffes gennem Parthenon, men ellers 
gennem Deres almindelige boghandler med ca. 
10 dages ventetid. Bogen er udgivet i 1966 på 
Zindermans forlag. 

UFO-kontakt, v. red. Leif E. Pedersen, Irisvej 15, 
9800 Hjørring. 6 nr. pr. årg.kr. 24,00 

SUFOI-kontakter 

i udlandet 

Argentina: Agrupacion Investigadora De Objetos 
Voladores No Identificados. (AIDOVNI), 
Asociacion de Observadores de Los Astros. 
(AOA). 

Australien: U.F.O. Investigation Centre, Sydney. 
(UFOIC). 

U.F.O. Phenomena Investigation, Australia. 
(UFOPIA). 

Brasilien: Sociedade Brasileira de Estudos sobre 
Discos Voadores (SBEDV). 

Canada: Canadian Aerial Phenomena Research 
Organization. (CAPRO). 

Ottawa New Sciences Club. 

Saucers, Space & Sciense. (Editor: Gene Du- 
plantier). 

England: British Unidentified Flying Object Re¬ 
search Association. (BUFORA). 

Isle of Wight U.F.O. Investigation Society. 
Merseyside U.F.O. Resarch Group. (MUFO 
RG). 

Spacelink. 

Frankrig: Groupement D’Etude de Phéneménes 
Aeriens. (GEPA). 

Holland: Nederlands Onderzoek Bureau voor 
Ongeidentificeerde Vliegende Objecten. 

Italien: Clypeus. 

U.F.O. Centro Unico Nationale. 

Japan: Japan U.F.O. Research Association. (JU 
FORA). 

New Zealand: New Zealands Scientific Space 
Research. 

Schweiz: Groupe d’Etude des Objects Spatiaux 
(GEOS). 

Spanien: Club of UFO’s Investigation & Studies, 
Madrid. (CISUFO). 

Syd Afrika: „Contact", Durban. 

Uruguay: Centro de Investigacion de Objetos Vo¬ 
ladores Identificados. (CIOVI). 

U.S.A.: Aerial Phenomena Research Administra¬ 
tion. (APRA). 

Aerial Phenomena Research Group. (APRG). 
Cleveland Ufology Project. (CUP). 
Extraterrestrial Phenomena Investigation Com- 
mittee. (EPIC). 


Intercontinental U.F.O. Research and Analytic 

NetWork. (ICUFON). 

National Investigation Committee on Aerial 

Phenomena. (NICAP). 

Public U.F.O. Information Center. (PUFOIC). 

United Aerial Phenomena Agency. (UAPA). 

U.F.O. Research Committee. (UFORC). 

Dette er hvad vi indtil videre har fået kontakt 
med i udlandet, men listen forventes at blive 
meget længere i løbet af 1969. Bl. a. vil de viden- 
skabsmænd og videnskabelige institutter vi sam¬ 
arbejder med, også komme på, ligesom vore 
korrespondenter. 

Willy Wegner. 


UFO-MØDER 


Kultur- og filosoficenteret „Solvognen" åbner 
sine døre offentligt lørdag den 11. jan. 1969 og 
søndag den 12. jan. Alle med interesse er hjerte¬ 
lig velkommen. 

Søndag er der særlig tænkt på ufologerne, Idet 
man har tænkt at efterligne de hyggelige Ronæs¬ 
arrangementer. 

Centeret åbner kl. 13,30 om søndagen, så har 
man mulighed for at studere psaligrafik-udstil- 
lingen. Kl. 14,30 starter Freddy Christensen med 
et indledende foredrag, derefter vil P. M. Frede¬ 
riksen holde et ca. 3 timer langt foredrag om 
grænsevidenskab (psykisk forskning). Efter fore¬ 
dragene er gæsterne velkommen til at indtage 
deres medbragte mad eller kaffe i „Solvognens" 
lokaler. 

„Solvognen" bygger på seks studiegrupper, som 
bl. a. indeholder studiet af UFO’er. 

Vi mener at UFO-sagen har to aspekter, for 
det første studiet af og kendskabet til dokumen¬ 
terede beretninger. Dernæst konsekvenserne, der 
ofte fører opmærksomheden fra det forskende 
plan, til det menneskeudviklende plan. 

Fra mandag den 20. jan. samles studiegruppen 
hver mandag kl. 20,00. 

Medlemskort til „Solvognen": Kr. 20,00. - Der 
kræves dog hverken medlemskort eller entre den 
12. jan. for ufologer. 

På centerets vegne, Martin Thygesen. 

UFO-NYT 1967 - Komplet 

Dette tilbud vil nok især have interesse for læsere, der er kom¬ 
met til i 1968 - men måske var det også en idé at forære et 
sæt til Deres lokale bibliotek eller til „lidt nysgerrige" venner 
og bekendte? - Vi har endnu nogle komplette sæt UFO-NYT 
1967, som vi sælger for kr. 20,- (normal pris: 6 nr. å kr. 4,- = 
kr. 24,-). - Så hvis De er interesseret, må De være hurtig! 

Send Deres bestilling NU - til: 

Regnskabskontoret 

Irma Andersen 
Borgmestervangen 8, 

8900 Randers. 

Giro 11 77 25 


UFO-Orientering 

Som resultat af vor meddelelse om UFO-ORIENTERING i UFO¬ 
NYT nr. 7, har vi allerede modtaget en del bestillinger. Men 
der er stadig et stykke vej til de 1.000 eksemplarer. Har De ind¬ 
sendt Deres bestillingskupon - eller sidder den stadig indheftet 
i UFO-NYT? - Også DE har brug for UFO-ORIENTERING; der 
er meget nyt stof - og bogen er ideel som vejledning for ham/ 
hende, De diskuterede UFO'er med forleden! 

De skal ikke sende penge nu - kun anføre det ønskede antal 
eksemplarer på Deres bestilling til: 

Regnskabskontoret 
Irma Andersen 
Borgmestervangen 8, 

8900 Randers. 

P.S.: Har også De fundet 3 nye abonnenter, så De kan få UFO¬ 
NYT helt gratis i 1969? 

KONTAKTADRESSER I DANMARK 
København og omegn. 

2800 LYNGBY: Finn Madsen, Lystoftevej 20 B. 

2700 BRØNSHØJ: Henry Haugård, Bækkeskovvej 

22 . 

2791 DRAGØR: John Petersen, Sophus Falcks Allé 
13, tlf. (01) 5310 35. 

2770 KASTRUP: Inger Larsen, Soldugvej 17. 

2200 NØRREBRO UFO-KREDS: 

Kjeld Rasmussen, Valkyriegade 8, 2200 N. 
Willy Wegner, Odinsgade 2, 4. sal, 

2200 København N. 

2770 KASTRUP: Erling Jensen, Ingstrup Allé 35 
tlf. (01) 51 11 41. 

1313 KBH. K.: S. Olsen, Skt. Paulsgade 14, 
tlf. Ml 9407. 


Sjælland og Lolland-Falster. 

3460 BIRKERØD: Fru Kirsten Benn, Nørrevang 11, 
tlf. (01) 81 33 92. 

2640 HEDEHUSENE: Sv. Larsen, Bakkevej 1, Fløng. 

4591 FØLLENSLEV: Fru H. Olrik, Græsmarken, tlf. 
(03-469) Havnsø 132. 

4621 GADSTRUP: Finn Nielsen, Ramsømagle by. 

3400 HILLERØD: Wagn O. Jensen, Fredskovhellet 
12, 2., tlf. (03) 26 57 06. 

2970 HØRSHOLM: X.P. Madsen, Bakkehave 8, tlf. 
(01) 86 16 77. 

4220 KORSØR: Bent H. Wilsen, Motalavej 51. 

4741 LOV: M. Larsen, „Vildbanehøj", tlf. (03 740). 
Vesterborg 63. 

4900 NAKSKOV: Ole Henningsen, Østre Boulevard 
9, 1. 

4700 NÆSTVED: Kristen Kristensen, Jørgen Jen- 
sensvej 57, tlf. (03) 72 12 53. 

4200 SLAGELSE: Fru Gerda Ohrt, Slotsgade 54, 
privat tlf. (03) 52 12 53. 

4660 ST. HEDDINGE: Karl Hansen, „Kræmmergår¬ 
den", tlf. (03 705) 551. 

4370 ST. MERLØSE: Sv. Jensen, Stenlillevej, 
tlf. (03 601) 182. 

4850 STUBBEKØBING: Fru Bende Øgendahl, 
Vestergade 6. 

2950 VEDBÆK: Jørgen F. Jensen, Stationsvej 13. 


Jylland. 

8230 ÅBYHØJ: E. Gundersen, H. C. Andersens- 
vej 11, tlf. (061) 5 85 61. 

6040 EGTVED: A. Hauser, Vork. 

7371 FASTERHOLT ST.: Jens P. Hansen. 

7000 FREDERICIA: P. M. Frederiksen, Chr. 
Richardtsvej 11 A, tlf. (059) 2 23 27. 

8500 GRENÅ: Guy Markus, Østergade 7, 
tlf. (06) 32 10 27. 

8500 GRENÅ: John Nielsen, Rimsø pr. Grenå, 
tlf. (06) 3205 77, Voldby 255. 

8700 HORSENS: Bent Sørensen, Haldrup, 
tlf. (066) 27711. 


6000 KOLDING: G. Th. Jensen, Åbenraavej 43, 
tlf. (055) 2 32 93. 

9240 NIBE: N. Nielsen, Hovvej 8 (Box 3). 

9400 NØRRESUNDBY: Willy B. Nielsen, Skansevej 
52. 

8900 RANDERS: A. C. Therkildsen, Bøsbrovej 29 6, 
tlf. (064) 2 92 98. 

8600 SILKEBORG: Jørgen Andersen, Glentevej 37, 
tlf. 1322. 

6520 TOFTLUND: Tage Lau, Stenderup. 

7600 STRUER: S. P. Christensen, Søndergade 56. 

6400 SØNDERBORG: Benny Ølbye, Sdr. Landevej 
35. 

7700 THISTED: O. B. Nielsen, Hundborgvej 81, 
tlf. 1604. 

8800 VIBORG: P. Reffskier, Vestergade 8, tlf. 221. 


Fyn og øerne. 

5300 KERTEMINDE: Poul Trier Rasmussen, 
Ahlefeldtsvej 21. 

5000 ODENSE: Martin Thygesen, Møllervænget 12, 
tlf. (09) 12 14 84. 

5574 RØRMOSEHUS: Jytte Pedersen, Vedtofte, 
tlf. Ørsted (09-45) 260. 

5700 SVENDBORG: Frank Lerbæk, 

Sanddalsparken 6, 2. sal th., tlf. (09) 21 58 44. 


KONTAKTADRESSER I NORGE 

ALTA: Valther Esjeholm, postbox 265, Alta. 
UFO-Bergen postbox 1155. 

BODØ: Knut Rønning, Elias Blixvei 19. 

EIDSVOLD: Knut Aasheim, postbox 142, Bon. 
HARSTAD: Arild Vollan, Hans Egedesgt. 64. 
KRISTIANSUND N. : Per Aresvik, Box 37, Vågos. 
LOFOTEN: H. Normann Jensen, Box 28, Leknes i 
Lofoten. 

OSLO: Nils Jacob Jacobsen, Disenveien 15, Oslo 5. 
PORSGRUNN: Hans E. Vaaga, Breidablikk. 
SALHUS: Odd Nilsen, Salhus pr. Bergen. 

SKIEN: Per Landgraff Holm, Øvre Skotlandvei 6. 
STAVANGER: Robert Moklev, Musegt. 76 - Tlf. 

29 1 49, Stavanger. 

SØNDRE HØLAND: Kr. Ydersbond, Hemnes. 
TRONDHEIM: Tronheim UFO-forening, 
Ostersundsgt. 24. 

TROMSØ: Tromsø UFO-forening, Fiskergt. 8, 

9000 Tromsø. 

Arnold Lockertsen, Glavær, Ringveien, 

9000 Tromsø. 

TROMS INNLAND: Asbjørn Hegge, Boks 347, 
Sætermoen. 

TØNSBERG: Arne Foss, Utsiktsveien 3, Teie pr. 
Tønsberg. 







Saunders skriver 
om skandalen! 


I denne måned (januar 1969) udkommer i USA en 
UFO-bog, der givet vil vække en vis opsigt - også 
udenfor UFO-logernes rækker. Den er skrevet af 
dr. David D. Saunders og R. Roger Harkins. Sidst¬ 
nævnte kender jeg ikke; han er journalist og har 
sikkert sørget for at give indholdet „kulør". Saunders 
vil derimod være de fleste læsere bekendt. Han og 
dr. Normann Levine anklagede Colorado-undersø- 
gelsens ledere, Condon og Low, for manglende ob¬ 
jektivitet - og så blev de fyret! (se UFO-NYT nr. 5, 
1968 - En tallerken-fiasko). Bogen hedder „UFO's 
YES! Where the Condon Committee Went Wrong". 
(UFO’er JO! - hvor Condon-komiteen slog fejl), er 
på 320 sider og udgivet af World Publishing Com- 
pany. Prisen bliver ca. $ 6,00. 

„Forfatterne sætter spørgsmålstegn ved resultaterne 
af luftvåbnets UFO-undersøgelse under dr. Edward 
U. Condon. De hævder, at UFO’erne holder øje med 
Jorden", skriver „Publishers Weekly" i en forhånds¬ 
omtale. 

Iver O. Kjems. 




